
Fhir  a  tha  suigeartach,  ceòlar, 
Ceannaich-sa  mo  leabhar  òran 
Theag'  gu'n  dean  e  feum  ri  d'  bheò  dhut, 

Ged  nach  mòr  a  phris. 
Cha  n-eil  aoir  air  duine  còir  ann 
Cha  n-eil  moladh  air  an  òl  ann. 
No  air  sùgradh  baoth  na  h-òige 

Bheir  bròn  ort  aig  do  chrich. 
Ach  tha  firinnean  gun  sgleò  ann, 
Agus  comhairlean  na  còrach, 
Gu  do  theasairginn  o  dhò-bheairt, 

'S  gu  d'  sheòladh  chum  na  sith. 


LIFE  OF  THE  AUTHOR. 


Dlt  JAMES  M'GREGOR,  the  Author  of  the  following  Songs,  or 
Hymns,  was  born  in  the  vicinity  of  Comrie,  in  Perthshire,  about 
the  year  1760.  His  father  was  a  small  farmer  there,  and  conse- 
quently not  wealthy,  though  still  in  such  circumstances  as  to  give 
his  son  as  good  an  education  as  that  part  of  the  country  afforded. 
When  a  boy,  Mr  M'Gregor  was  of  a  sedate  and  serious  turn  of  mind  ; 
and  seems  to  have  early  chosen  the  ministry  as  a  profession,  from 
ardent  piety  rather -than  for  worldly  riches  and  honours.  The  Ana- 
baptists, whom  he  joined,  were  making  at  that  time  a  considerable 
sensation  in  Scotland  ;  the  leaders  of  which  body,  though  perhaps 
not  so  well  educated  as  those  belonging  to  the  Church  of  Scotland, 
were  yet,  it  is  allowed  even  by  those  who  differed  from  them,  noted 
for  their  strict  walk  of  life,  and  diligence  in  their  heavenly  calling. 
After  passing  through  the  various  necessary  steps  of  probation,  and 
studying  divinity  under  the  tuition  of  the  Rev.  W.  Moncrieff  of 
Alloa,  Mr  M'Gregor  was  ordained  a  preacher  at  the  age  of  twenty- 
one.  Shortly  after  being  licensed,  he  was  led  to  accept  a  call 
from  some  Colonists  in  Nova  Scotia,  who  had  applied  to  their 
brethren  in  this  country  for  a  person  of  acknowledged  abilities  and 
evangelical  piety,  to  preach  the  Gospel  to  them  ;  and  although  he 
had  every  prospect  of  an  advantageous  settlement  at  home,  he 
choose  the  more  arduous  and  ill- paid  duties  of  a  foreign  station. 
His  charge  was  the  eastern  part  of  Nova  Scotia,  with  the  adjacent 
islands  of  Cape  Breton  and  Prince  Edward,  where  he  encountered 
hardships  few  men  could  have  so  long  endured,  travelling  from  one 
hamlet  to  another,  through  dense  woods  and  unbridged  rivulets  ; 
marked  trees,  a  compass,  or  an  unintelligible  and  savage  Indian, 
his  only  guides.  The  expatriated  Highlanders  were  in  need  of  the 
instructions  and  consolations  of  religion,  and  Mr  M'Gregor  pre- 
ferred the  work  of  his  Heavenly  Master  to  his  own  comforts  or  ease. 

It  is  not  known  that  Mr  M'Gregor  gave  any  indications  of  being 
a  poet  in  his  younger  days  ;  and  it  was  not  until  the  close  of  his 
long  and  useful  life  that  he  began  to  clothe  the  doctrines  of  the 
Gospel  in  versification,  that  he  might  unite  the  best  and  most 
wholesome  instructions  with  the  sweetest  and  most  fascinating  of 
his  native  melodies.  Having  obtained  from  home  copies  of  Duncan 
M'Intyre's  and  Ronald  M'Donald's  poems,  he  set  about  making 
imitations— (to  more  than  this  he  never  pretended)— of  the  most 

popular  Songs.  But  it  will  hardly  be  credited  now-a-days,  that  insi- 
nuations arose  against  the  genuiness  of  Mr  M'Gregor's  principles, 
merely  because  a  servant  had  seen  copies  of  these  two  works 
lying  on  the  table  of  his  study !  And  this  simple  fact  led  to  what  is 
termed  a  schism  in  his  congregation.  A  stranger,  taking  ad- 
vantage of  this  frivolous  matter,  intruded  himself  about  this  period 
on  his  labours,  and  many  of  his  flock  forsook  the  ministry  of  their 
long  tried  friend,  and  followed  the  intrusionist.  Borne  up, 
however,  by  his  warm  philanthropy,  his  philosophy,  and  above 
all,  by  his  genuine  religious  views,  he  proceeded  cheerfully  with 
his  metrical  effusions,  until  he  had  completed  the  contents  of  this 
volume,  of  which  this  is  the  fifth  edition.  The  former  editions 
have  been  very  incorrectly  printed,  the  first  two  evidently  without 
the  superintendence  of  a  Gaelic  reader  ;  for  this  only  can  aecount 
for  the  fact  of  the  title  and  address  to  the  reader,  appearing  on  the 
last  page  of  the  book.  We  insert  the  latter,  now,  in  its  proper  place, 
and  as  it  best  explains  the  design  of  a  Minister  of  the  Gospel, 
in  writing  what  has  been  termed  a  Song  Book  for  the  use  of  his 
flock,  we  give  it  here  in  English,  for  the  sake  of  those  who  do  not 
understand  the  Gaelic  language  : — "  You  that  are  musically  merry, 
buy  this  my  book  of  Songs.  Though  its  price  is  small,  it  may  do  you 
good  as  long  as  you  live.  It  contaius  no  satires  on  good  men,  no 
panegyrics  on  (whisky)  drinking,  or  the  foolish  merriments  of  youth, 
which  only  end  in  sorrow ;  but  plain  unvarnished  truths,  and  good 
'advices,  fitted  to  preserve  you  from  doing  evil,  and  direct  you  to- 
wards everlasting  peace." 

Mr  M'Gregor's  Poems  are  smooth  in  versification,  pleasant  in 
style,  and  evangelical  in  doctrine.  He  mostly  follows  his  country- 
man Duncan  M'Intyre,  from  whom  he  borrows  not  only  distiches 
or  couplets,  but  even  a  stanza,  slightly  altered.  His  Songs  are 
for*  the  most  part  mere  imitations,  but  as  such  are  entitled  to 
favourable  considerations. 

It  must  have  been  soothing  to  the  feelings,  and  helped  to  gild 
the  eveningshades  of  Mr  M'Gregor's  life,  to  have  had  the  degree  of 
D.D.  conferred  on  him  by  the  College  of  Glasgow,  for  his  services 
and  attainments,  more  especially  as  it  came  unsolicited  and  unex- 
pected. In  the  spring  of  1828,  Dr  M'Gregor  was  seized  with  a  fit 
of  apoplexy,  a  return  of  which,  two  years  afterwards,  terminated 
fatally.  He  died  at  Pictou,  March  3,  1830,  in  the  68th  year  of  his 
age.  £ 
Edinburgh,  June  1847. 

Do'n  Ard  Thighearn'  do  Dhia  bheir  thu  gràdh, 

Bheir  thu  dhà  e  le  t'  anam  gu  lèir, 

Le  do  chridhe,  's  le  t'  inntinn  gu  slàn  ; 

'S  do  d'  choimhearsnach  gràdh  mar  dhut  fèin. 


'S  mi  do  Dhia,  is  do  Thighearna  treun, 
Thug  a  mach  thu  o  Eiphit  nan  tràill. 

i.  Na  biodh  agad  Dia  eil*  ach  mi-fein  ; 

ii.  'Us  na  sleuchd-sa  do  Iomhaigh  gu  bràth. 
in.   Ainm  an  Tighearn  do  Dhia  cuir  an  suim  ; 

iv.  Agus  cùimhnich  an  t-Sàbaid  le  tlachd. 

v.  Thoir  do  d'  phàrantaibh  urram,  a's  gràdh  ; 

vi.  'S  cùm  do  làmhan  o  mhort^  a's  o  chreach. 

vii.  Seachain  adhaltras,  cuirp  agus  cridh, 

viii.  'Us  na  sintear  do  làmh  chum  na  braid  ; 

ix.  Dean  an  fhirinn,  ?s  seachain  a*  bhreug  ; 

x.  Na  bi  sanntach,  ach  rèidh  ri  do  staid. 


SUIM  AN  LAGHA. 


NA  DEICH  AINTEAN. 


a  3 

MOLADH  AN  LAGHA. 

AIR  FONN— "  'Se  so  aimsir  a  dhearbhadh,"  &c. 

Thugadh  lagh  leis  an  Triath  dhuinn, 

D'ar  riaghladh  o  thus  ; 
Lagh  nam  buadhannan  ciatach, 

Gun  fhiaradh,  gun  lùb  : 
Lagh  bhios  seasmhach  gu  siorruidh, 

Gun  chrioch  air  a  chaoidh  ; 
Lagh  do  dh'  ainiglibh  an  Triath, 

A's  do  dhiabhlaibh  fo  chlaoidh, 

Chaidh  an  lagh  ud  a  sgriobhadh, 

Le  firinn  gun  bheud, 
Ann  an  cridh'  ar  ceud  sinnsir, 

'S  bha  'inntinn  d'a  rèir  ; 
Gus  an  d'ith  e  am  meas  ud, 

Gun  mheas  aig  air  fèin, 
Rinn  an  cumhnant  a  bhristeadh, 

'S  thug  sgrios  oirnn  gu  lèir. 

Sud  an  lagh  thèid  a  sgriobhadh, 

Gu  dileas  gach  ial,  - 
Ann  an  cridh  gach  uil  'i hirean 

Tha'n  siochaint  ri  Dia  ; 
Leis  an  deagh  spiorad  ghràsmhor 

Nach  fàilnich  an  cùis 
Leis  nach  trèigear  gu  bràth  iad, 

'S  nach  fàg  iad  air  chùl. 

Sud  an  lagh  a  bha'n  airnibh, 
An  t-Slànaighear  ghleusd, 

Nuair  a  ghabh  e  ar  nàdur, 
'S  a  thàin'  e  gu  'r  feum, 

Fad  a  laithean  do  chleachd  e 

An  reachd  ud  gu  dlù  ; 
B'i  toil  'Athar  a  thlachd, 

'S  bha  'bheachd  oirre  dùr. 

Thubhairt  Daibliidh  ;  'se's  priseil 

'Na  mìltean  de  'n  òr, 
'S  cha-n  eil  mil  as  na  ciribh 

N'  as  milse  ri  h-òl* 
'Se  bu  thlachd,  's  bu  thoil-inntinn 

Gu  cinnteach  do  Phòl, 
'Nuair  a  thrèig  e  am  milltear, 

'S  a  phill  e  ri  còir  t 

Na  h-Abstoil,  's  na  Fàidhean 

Ta  àrd  ann  an  glòir, 
'S  e  an  aiteas  gu  bràth  e, 

An  gràdh,  a's  an  deòin  : 
Tha  na  h-ainglean  ro  ghlòrmhor 

Làn  sòlais  d'  a  thaobh,- 
'S  e  an  aoibhneas  ro  mhòr  e, 

An  ceòl,  's  an  gaol. 

'S  cian  mu'n  toill  e  bonn  mi-chliu 

Ged  dhìt  e  na  daoidh, 
'S  ged  nach  bi  aca  sith  ris, 

'Nan  inntinn  a  chaoidh  ; 
Oir  is  ainmig  le  meairleach 

Bhi  'n  gràdh  air  an  reachd, 
Rinn  a  dhìteadh  gu  bàs, 

O  nach  b  alainn  a  chleachd'. 

'S  mòr  an  t-aobhar  air  cliù  dha 

Gu  'n  diùlt  e  le  tàir 
Am  fior  mhonar  ùmhlachd, 

Gun  dùrachd,  gun  ghràdh, 

Salra  xix.  10.  t  Kom  vii  22 

Bheir  na  cealgairean  lùbach, 

Ta  dùbailt  'nan  gnàths 
Leis  an  t-seann  chrìdh'  nacli  fiù, 

Nach  deach'  ùrach  le  gràs. 

Na  h-ainglean  bha  aon  uair 

Glè  naomh'  ann  an  glòir, 
'Nuair  a  thrèig  iad  gun  aobhar 

An  gaol  air  a'  chòir  ; 
Rinn  an  lagh  an  grad  fhuadach 

Gu  buan  chum  a'  bhròin, 
Gun  dad  feairt  air  an  uaisle 

Bu  dualach  d'  am  pòr. 

Tha  'n  nàimhdeas  ag  èiridh 

Gu  h-eucorach,  dàn', 
Ach  gidheadh 's  e  is  èigin  daibh 

Geilleadh  gu  bràth : 
Oir  am  feasd  cha  bhi  buaidh  ac', 

Le  fuath  thoirt  do'n  cheart, 
Bithidh  'n  lagh  orr'  an  uachdar, 

'Gam  bualadh  le  neart. 

Tha  sàr  cheartas 's  firinn 

Gu  dilinn  san  lagh, 
'S  cha  tilgear  am  firean 

Neo-chli  leis  gu  dragh  : 
Ach  ma  chlaonadh  leat  aon  uair 

Gun  aontachadh  leis, 
'S  dearbh  nach  dean  e  leat  aomadh, 

'S  nach  saorar  thu'm  feasd, 

Gus  an  diolar  le  ràthan 
Bhios  tàbhachdach  treun 

Gach  aon  dlighe  gu  slàn  da, 
Gun  fhàilinn,  gun  bheud  ; 

Oir  cha  ghabh  e  ri  call, 
No  dad  gann  air  a'  chòir  : 

Bithidh  'n  geur  cbeartas  teann  aig5, 
'S  cha  sanntaich  e  còrr. 

Tha  e  fiorghlan,  ro  naomh', 

'Is  cha-n  aom  e  gu  bràth, 
Le  ni  truaillidh  bhios  baoth, 

No  le  faoineis  gun  stà. 
Tha  e  math,  agus  oirdheirc, 

'S  e  sonraichte  grinn  ; 
Maiseach,  caoin,  's  e  ro  bhòidheach, 

A'  sedladh  gach  linn. 

Gach  ni  math  thig  ad  sniuainteach, 

(As  suaraich,  's  as  crin/) 
Tha  e  'g  iarraidh  gach  uair 

E  bhi  fuaighte  ri  d'  chridh, 
i  'S  cha-n  eil  olc  anns  an  t-saoghal 

Cho  aotrom,  's  cho  meanbh, 
Nach  do  thoirmisg  e  daonnan 

Maraon  ri  olc  garbh. 

'S  e  lagh  iomlan  na  saors'  e, 

Gun  ghaoid,  's  gun  sgleò  : 
Tha  gach  aon  neach  fo  dhaorsa 

Nach  taobh  ris  le  deòin. 
'S  e  an  gràdh  tha  e  'giarraidh 

Do  Dhia,  's  do  dhaoin', 
Gràdh  bhios  saor  agus  fial, 

Gràdh  bhios  dian,  a's  nach  traogh. 

Thugadh  dhà  anns  a*  Bhioball, 
Lagh  rzoghail  mar  ainm  ;* 

Tha  gach  caibdeal  ga  mhìneach', 
'S  tha  bhrigh  anns  na  sailm. 

•  Seum.  ii. 

Bha  e  sgrìobht'  air  dà  chlàr 
Nan  deich  àintean  aig  Maois  ; 

Mar  an  lagh  thug  an  t-àrd-rìgh 
Gu  bràth  do  chloinn-daoin'. 

Dh'àithn  a*  chiad  te  an  Triath 

Bhi  mar  Dhia  agad  fèin  ; 
Thu  bhi  'n  còmhnaidh  'na  fhianais, 

'S  ciatach  mu  d'  bheus  : 
Thu  thoirt  glòir  dha,  'us  aoradh 

Gu  h-aobhach  do  ghnà, 
'S  gun  do  chridh  no  do  ghaol 

Thoirt  ach  aotrom  do  chach. 

Dh'iarr  an  dara  gach  iomhaigh 

Chur  sios  mar  ni  faoin, 
'Us  uil'  orduighean  Dhia 

Bhi  gach  ial  leat  ro  chaomh  ; 
Bhi'  gam  freasdal  gu  d'  dhòchas, 

'S  t'  eòlas  chur  ceart : 
S  meadhoin  gràis  agus  glòir  iad, 

Bi'n  tòir  orr'  le  feairt. 

Thug  an  treas  aon  dut  àint' 

Urram  àrd  thoirt  do  Dhia, 
Anns  gach  àm,  's  aims  gach  àite; 

Le  gràdh  's  le  caill  ; 
Le  do  bhriathraibh  's  do  smaointibh 

Bhi  daonnan  gu  feum, 
Gun  thu  chaoidh  a  mhi-naomhachadh 

Aon  ni  fo'n  ghrèin. 

'N  ceathramh  àint'  tha  i'g  ràdh, 
Biodh  an  t-sàbaid  ad  chuimhn', 

'S  ann  a  chòmhnadh  ar  cràbhaidh 
Chaidh  'n  là  ud  thoirt  duinn, 

Cuir  nan  smuaintean,  's  nan  seanchas 
Air  falbh  bhios  gun  bhrigh  ; 

Biodh  an  ùrnaigh's  an  t-searmoin 
Ag  leanmhainn  ri  d'  chrìdh'. 

Thuirt  an  còigeamh,  ma's  àill  leat 

Bhi  sàbhailt  o  bheud, 
Urram,  ùmhlachd 's  gràdh 

Thoir  do  d'  phàrantaibh  fèin  ; 
Do  gach  neach  os  do  cheann 

Ann  an  ionnsach'  no  dreuchd, 
'Is  do  ghliocas  nan  seann  daoin', 

Tha  teann  air  an  eug. 

Tha  'n  seathamh  a'  toirmeasg  dhut 

Coirbteachd  'us  strith  ; 
Thu  bhi  brais  ann  am  fèirg, 

Agus  doirbh  'n  aghaidh  sith  ; 
Oir  thig  morta  mu'n  saoil  thu 

A  daochanachd  dhian : 
Bitheadh  anman  chloinn-daoine 

Leat  gaolach  gach  iall. 

Tha  'n  t-adhaltras  bacte 

'San  t-seachdamh  a  chaoidh. 
'S  dearbh  gu'm  olc  leat  an  cleachdadh 

Aig  neach  e  ri  d'mhnaoi. 
Trèig  gach  smuaineach  'us  gniomh 

Bheir  gu  strìopachas  thù, 
larr  air  Dia  bhi  gad  dhion 

0  gach  lion  bheir  gu  drùis. 

Tha  an  t-ochdamh  a*  toirmeasg 

Dhut  airgead  an-reighs 
Bhi  neo-ghniomhach  ad  ghairm, 

'Us  neo-aireghiosach,  geur  : 

Bi  ri  saothair  gu  bunntaimeach 

Suimtach  gun  tàmh  ; 
Oir  is  mearleach  an  lùndair 

Neo-ghrunndail,  gun  stà. 

Tha  'n  naothamh  ag  iarraidh 

Or£  fianais  gun  sgleò 
Thoirt  air  firinn  an  Triath, 

Gun  a  fiaradh  ri  d'  bheo  : 
Tha  na  breugan  le  Sàtan, 

Bha  ghnà  cur  ri  foill ; 
Dean  an  trèigsinn,  mur  àill  leat 

Bhi'n  àireamh  a  chloinn'. 

Tha  'n  deicheamh  ag  iarraidh 

Gach  miann  chur  fo  chis 
Thu  bhi  stuam  agus  fialaidh, 

So-riaraicht 's  gach  ni : 
Cuir  air  falbh  'n  talach  grand 

Bhios  gad  chnamhadh  gun  chrich ; 
'Us  bi  gràdhach  do  ghnà 

Kis  gach  nàbaidh  'san  tìr. 

Ge  ceart,  's  ge  gràdhach 

Na  h-àintean  gu  lèir 
Tha  mo  nàdur  mar  nàmhaid 

Do  ghnà  air  an  deigh; 
An  ro  gheall  air  an  diteadh, 

Ach  m'  f  hireanach'  leo, 
Ged  tha 'm  umhlachd  cho  cli 

'Nach  eil  brigh  innt'  no  beò. 

Ach  b'e  'n  fhaoineis  domh  smaoineach 

Gu-'n  saoradh  iad  mi, 
'Is  mo  ghaol  aig  gach  aon  ni 

Ta  claon  leo,  's  cli. 

'S  cha-n  eil  feum  dhomh  bhi  'g  earbs' 

As  an  aimsir  ri  teachd  ; 
Oir  cha-n  ainmig  bhios  anmhuinneachd 

Leanmhainn  ri  m'  chleachd'. 

Ach  0  !  cia  sò-ghràdhach 

An  Slànaighear  caoin : 
Thug  an  ùmhlachd  'nam'  àite 

Dh'  f  hàgas  mi  saor  : 
'Sa  thug  nàdur  as  ur  dhomh 

Ta  giùlan  a  dhreach, 
'Us  gam  stiuireadh  thoirt  umhlachd 

Le  cùram  d'  a  reachd  ; 

Mar  mo  shòlas  ro  loinneil, 

'Us  m'  aoibhneas  rò  àrd, 
Ged  tha 'm  peacadh  ga  m'  craoidhneadh 

Gu  h-oillteil  gach  là  ; 
Ach  tre  ghràs  thèid  mo  dheòin, 

'Us  mo  threòir  ann  am  meud, 
Gus  am  faic  mi  fadheòigh 

Ann  an  glòir  e  air  nèamh. 

CUMHNANTA  NAN  GNIOMH  * 

'Nuair  a  chruthaicheadh  Adhamh, 
'Reir  na  comhairle  àraidh, 

*  Ged  nach  b'e  rùn  Dè  riamh  duine  sam  bith  a  dheanamh  sona  le 
Coicheangal  nan  Gniomh,  ach  le  Coicheangal  nan  Gràs,  gidheadh 
rinneadh  an  ceud  choicheangal  ud  ann  an  doigh  abha  cho  caoimh- 
neil,  cho  gràsmhor,  agus  cho  iomchuidh  clium  sonas  aiorruidh  a 
thoirt  do  Adhamh,  agus  d'a  shliochd  gulèir 's  a  dh'fhaodte  smuain- 
eachadh.  B'  e  'n  cumha  àraidh  leis  an  coisneadh  Adhamh  an 
sonas  sin,  fantainn  o'n  mheas  thoirmisgt'.  Bha'n  cumha  sin  cho 
furasd  ri  cho-lionadh  's  a  b'urrainn  a  bhith.  B  '  usa  dha  'n 
còmhnaidh  gun  bheantainn  do'n  mheas,  no'ghabhail,  agus  ith- 
eadh.  Cha  robh  Adhamh,  no  shliochd,  an  cunnart  tuiteam  ann 
am  peacadh  sam  bith  eile,  gus  an  itheadh  e  am  meas  toirmisgt' ; 

Bh'  aig  an  Trianaid  ro  ghiasmhor, 
Fhuair  e  cumadh  glè  àlainn  ; 
Colainn  mhaiseach,  ro  àillidh, 
Anam  diongmhalta,  àghmhor, 
Dreach  a  Chruithear  gu  slàn  air, 

'S  b'e  ghlòir  e. 
Dreach  a  Chruithear,  &c. 

Bhuin  an  Cruithear  gu  caomh  ris, 

Thug  e  sealbh  dha  'san  t-saoghal, 

(Cha  do  chum  e  ach  craobh  uaith,) 

'S  bu  mhòr  an  oighreachd  e  dh'aon  f  hear  ; 

Ged  bu  bheag  e  d'a  mhaoin-se, 

O'n  bha  firinn,  a's  naomhachd, 

Steach  'na  cridhe, 

Le  gaol  agus  eòlas. 
Steach  'na  chridhe,  &c. 

Fhuair  e  sonas  gun  iarraidh, 
Fhuair  e  beannachd  'na  Trianaid, 
Bha  an  caidreamh  gu  fial  aig', 
Bha  co-cheangal  ri  Dia  aig, 
B'e  co-cheangal  nan  gniomh  e  ; 

oir,  air  do  Dhia  a  ràdh  ris,  "  Anns  an  là  dh'itheas  tu  dheth,  gw 
cinnteach  bàsaichidh  tu,"  bha  ain  ionann 's  'na  ghealladh  dha  nach 
tigeadh  am  bàs  air,  ann  an  dòigh  sam  bith  eile  ach  le  itheadh 
dheth  ;  agus  mur  tigeadh  am  bàs,  cha  mhò  thigeadh  am  peacadh — 
Mur  biodh  an  co-cheangal  ud  idir  ann  dh't'heumadh  gach  duin'. 
againn  seasamh  air  a  shon  tèin.  Cha  bu  choHach  dliuinn  suil  a 
bhi  againii  ri  sonas  siorruidh,  ach  an  lòrg  coilionadh  an  lagha ; 
egus  ged  bliiodh  sin  comasach,  cha  bhiodh  e  cho  furasd  idir  ris  an 
dòigh  ud  eile ;  oir  bhiodh  aig  an  diabhol  cothrom  air  sinn  a 
bhuaireadh  gu  peacadh,  cho  lionmhor 's  a  bha  dleasanais  anns  an 
lagh,  'nuair  nach  robh  ach  non  chothrom  aig  air  Adhamh.  Thug 
Dia  dha  an  t-socair  sin  o'n  bha  e  seasamh  air  son  a  shliochd  ;  agua 
nan  smuainicheamaid  ceart  oirre  cha  deanamaid  a  chaoidh  gearan 
air  coicheangal  nan  gniomh.  Anns  a'  cho-cheangal  ud  cha 
bhiodh  ni  sam  bith  aig  sliochd  Adhaimh  ri  dheanamh,  agus  cha 
robh  aig  Adhamh  fèin  ri  dheanamh  ach  fantainn  o'n  mheas  tho;r- 
raisgte. 

Gealladh  beatha  gun  chrioch  aig, 
Cumlia  socracli,  so-dliiant', 

Air  dòigh  aig, 
Cumha  socrach,  so-dhiant,  &c. 

Thug  an  Tigliearna  fios  da, 

Tkaobh  na  craoibh  ud 's  an  lios  aig', 

(Bha  'n  t-iùl  a  b'fhearr  'us  bu  mheas  innt,) 

Air  dha  blasad  de  'n  mheas  aic', 

Gu  'n  tigeadh  bàs  agus  sgrios  air, 

Gu'm  biodh  mallachd  do-mheas  air 

'S  gach  truaighe  a  chlisgeadh 

An  tòir  air. 
'S  gach  truaighe,  &o. 

Ach  bha  sa'  bhagradh  ud  fillte 

Gealladh  beatha  ro  phriseil ; 

'S  nan  seasadh  e  dileas 

Mar  a  dh'iarr  an  t-àrd-rìgh  air, 

A  seachnadh  craoibh  a  mheas  mhilltich, 

Cha  tigeadh  bàs  air  gu  dilinn, 

Ach  bhiodh  beatha  gun  chrich 

Ann  an  glòir  aig1. 
Ach  bhiodh  beatha,  &c. 

Bha  an  cumhadh  ud  aotrom  ; 

B'  usa  cho-lionadh  daonnan, 

Na  dol  idir  a  thaobh  uaith  ; 

Bha  'bheatha  shuthainn  ri  'faotainn, 

Gun  ghniomh  oibre,  no  saothair  ; 

B'  usa  fuireaeh  san  aon  àit 

Na  dol  a  dh'ionnsaidh  na  craoibh 

'San  robh  'n  dòlas. 
Na  dol  a  dh'ionnsaidh,  &c. 

Anns  a'  chumhnanta  ghràidh  ud, 
Shuidhich  Dia  gu  ro  ghràsmhor, 
Gu'n  seasadh  Adhamh  'n-ar  n-àite, 
An  àit  a  shliochd  tha  do-àireamh  ; 
A  chosnadh  sonais,  'us  àigh  dhaibh, 
No  chosnadh  donais  gu  bràth  dhaibh, 
Rèir  mar  ghleidheadh, 

No  dh'fhàgadh  e'n  t-òrdugh. 
Rèir  mar  ghleidheadh,  &o. 

Bha  mòr  aoibhneas  air  Adhamh, 
Socrach,  saibhir  am  phàrras, 
Mealtainn  caoimhneas  an  Ard-righ, 
Faicinn  grèim  aig  air  slàinte, 
Cuid  'us  roinn  aig  gach  àl  d'i, 
Mar  an  oighreachd  ro  àlainn  ; 
Meud  na  foill  a  bha  'n  Satan 

Cha  b'eòl  da. 
Meud  na  foill  a  bha'n,  &c. 

Nuair  bha  Eubh  greis  air  falbh  uaith, 

'S  gu'm  b'i'n  soitheach  a  b'  anmhainn, 

Thàinig  Satan  gu  cealgach, 

'S  le  ro  sheòltachd  a  sheanachas 

Mheall  e  thuige  s'a  h-earbsa, 

'Shin  i  'làmh  gu  mi-shealbhach, 

Dh'ith  i  meas  a  thog  searbhas, 

'Us  bròn  duinn. 
Dh'ith  i  meas  a  thog,  &c. 

Dh'iomain  Sàtan  sa'n  uair  i, 
Dh'ionnsaidh  Adhamh  gu  'bhuaireadh, 
Thug  i  'meas  san  droch  uair  dha, 
Ghabh,  a's  dh'ith  e  gun  smuainteach', 

Thilg  e  'n  àinte  gu  luath  d'heth, 
Chaill  e  slionas  a's  uaisle, 
'S  dh'àt  a  chridhe  le  uabhar, 

'S  le  mdr-chuis. 
'S  dh'at  a  chridhe,  &c. 

Rinn  e  cionta  ro  uamhar, 
Thrèig  e  Chruthadair  uasal, 
Ghabh  e  'n  diabhol  mar  uachdran, 
'S  air  gach  neach  thàinig  uaithe, 
Thug  e  peacadh,  a's  truaighe, 
Mile  triobloid,  a's  buaireadh, 
Dìteadh  ifrinn,  's  b'e  'n  cruadal 

Bu  mhò  e. 
Diteadh  if  rinn,  &c. 

'S  bochd  dhuinn  uile  mar  thachair, 
Chaill  sinn  Dia,  'us  an  reachd  aig5, 
Dh'fhalbh  ar  tuigse 's  ar  neart  uainn, 
'S  e  ar  nàmhaid  an  ceartas, 
Tha  ar  gràdh  aig  a'  pheacadh, 
Tha  sinn  làn  de  dhroch  cleachdadh, 
'S  cian,  's  gur  fad'  ann  an  seacharan 

Ceò  sinn. 
'S  cian,  's  gur  fad'  &c. 

Ged  tha'm  facal  ag  mnseadh, 
Gum  beil  an  Slànaighear  prìseil 
Tairgseadh  fuasglaidh  a's  dion  duinn, 
Tha  de  naimhdeas  'n-ar  n-inntinn, 
Gu'm  beil  sinn  diùltadh  bhi  'n  sith  ris  : 
'S  a  thaobh  ar  ganmhlais  do'n  fhirinn 
'S  iad  na  breugan  ar  didean 

'S  ar  dòchas. 
'S  iad  na  breugan,  &c. 

Fhir  tha  cluinntinn  an  d  in  so, 
Cò  de  'n  dithis  a  b'fhearr  leat, 
(Na'n  tugt'  an  roghainn  dut  tràthail,) 
Earbs'  ri  fìreantachd  Adhaimh, 
No  ri  dicheall  do  lkmhan, 
A*  chosnadh  còir  dhut  air  slàinte  ; 
Ach  'nan  tuiteadh  tu'm  bàs 
Theachd  gun  tròcair  ? 
Ach  'nan  tuiteadh,  &c. 

Ma  their  thu  riumsa  gun  teagamh, 

Gu'm  bu  ràghnaich'  leat  seasamh, 

'N  taic  ri  d'  dhìchioll,  's  ri  d'  theagradh, 

Chum  nach  tigeadh  ort  leagadh, 

'S  e  mo  bheachd  gur  e  beag-nair, 

Mar  ri  aineolas  beadaidh, 

Tha  'g  ad'  stiùradh  gu  freagradh 

Cho  gòrach. 
Tha  'g  ad'  stiùradh,  &c. 

O'n  sheas  e  'n  àite  chlann-daoine, 
Cosnadh  sonais  do  'n  t-saoghal, 
Bha  cumha  Adhaimh  n'a  b'aotruim, 
Na  bhiodh  iomchuidh  dhuts'  fhaotainn 
B'  urras  Dia  gu  ro  chaomh  dha, 
Nach  tigeadh  peacadh,  no  aog  air, 
Ach  tre  itheadh  de  chraoibh 

'Ud  an  eòlais. 
Ach  tre  itheadh,  &c. 

Ach  bhiodh  seòl  ac'  teachd  ortsa, 
Steach-air  lionmhorachd  dhorsan, 
Smuaintean,  gniomhan  as  focail, 
Na  h-uile  seòrsa  de  lochdaibh  ; 
Cha  bhiodh  e  idir  cho  socrach 

Fuireach  saor  o  gach  droch  ni, 
'S  an  diabhol  'gad  bhrosnach' 

An  còmhnaidh. 
'S  an  diabhol,  &c. 

Faic-sa  caoimhneas  an  Triath  dhuinn, 
Ann  an  cùmhnant  nan  gniomh  ud  ; 
Bha  e  furasd  ri  riarach', 
B'  ionnan 's  neo-nidh  'na  dh'iarr  e, 
Mar  chumha  beatha  gu  siorruidh, 
D'ar  ceud  sinnsear,  's  d'a  iarmad  ; 
Ged  dh'fhag  a  bhriseadh  sinn 

Iargainneach,  leòinte. 
Ged  dh'fhàg  a  bhriseadh,  &c. 

O'n  is  peacach  gun  chli  thu, 

Na  bi  smnainteach  gu  dilinn, 

Gu 'm  faigh  do  ghniomharran  sith  dhut 

0  Ard-breitheamh  na  flrinn  ; 

Tha  thu  chean'  air  do  dhiteadh, 

Cha  dean  thu  'n  ceartas  a  dhioladh, 

'S  tha  'n  reachd  air  a  dhiobradh 

Gu  mòr  leat. 
'S  tha  'n  reachd,  &c. 

Cha  tèid  a  h-aon  de  chloinn  daoine 
Le  oibribh  'n  Lagha  a  shaoradh, 
Tha  iad  uile  ro  aotrom  ; 
Uhne  sin  gabh-sa  faoghlum, 
Teicheadh  ionnsaidh  'n  Fhir-shaoraidh, 
(Tha  a  chuireadh  ro  chaoin  dut,) 
gabh  fasgath  'na  ghaol, 
Is  'na  thròcair. 

'S  gabh  fasgath,  &c. 

CUMHNANTA  NAN  GRAS  * 

'Nuair  bha  Adhamh  an  ioma-cheist, 
Gun  aon  sùil  aig  ri  tionndadh, 
A's  e'n  dèise  dol  air  iomral, 
Le  briseadh  cùmhnaint  gu  h-iomlan 
Thàinig  Dia  le  mòr  thiom-chridh, 
A  thoirt  sgèil  da,  a's  iomraidh 
Air  sàr-chùmhnant' 's  ionmhas 

De  ghràsan. 
Air  sàr-chùmhnant,  &c. 

Dh'èirich  misneach  ar  sinnsear, 
'Nuair  a  chual  iad  air  innseadh, 
'N  sgeul  bu  bhinne,  's  bu  mhilse  ; 
'Sgeul  air  sgrios  air  a'  mhilltear, 
'Sgeul  air  fuasgladh  o'n  diteadh, 

*  'S  e  cùmhnanta  nan  Gràs  àrd  innleachd  Dhi  chum  peacaich 
tur  chaillt'  a  thearnadh,  chum  cliù  a  shaor  ghràis  gu  siorruidh. 
Rinneadh  e  o  shiorruidheachd  eadar  an  t-Athair  agus  am  Mac, 
le  aont'  an  Spioraid.  Shònraich  an  t-Athair  daigh  na  slàinte. 
Dh'urraich  e  air  a  mach  mar  Urras  nam  peacach.  Thairg  e  nSdur 
an  duin'  a  thoirt  dà,  anns  an  co-lionadh  e  umlachd  agus  fulangus 
air  an  son,  agus  an  Spiorad  Naomha  'bhi  maille  ris.  Gheall  e 
'àrdachadh  aig  a  dheas  laimh  fèin  gu  siorruidh,  agus  beatha  shuth- 
ainnSi  thoirt  dà  air  a  shon  fein,  agus  air  son  a  phobuill. — Dh'aont- 
aich  am  Mac. — Do  rèir  sin  thainig  e  ann  an  co-lionadh  na 
h-aimsir,  chum  an  t-saoghail,  mar  Urras  nam  peacach;  agus  'nan 
nàdur  rinn  e  an  dleasdanas  uile  chum  am  fireanachadh,  agua 
dh'fhuilig  e  'm  peanas  gu  h  iomlan.  Chaidh  e  suas  an  sin  gu 
nèamh,  agus  f  huair  e  a'  bheatha  shuthainn  dhà  fpin,  agus  dhaibh- 
san;  agus  tha  e  ga  tabhairt  daibh,  feadh  gach  linn  tre  chreidsinn 
an  t-Soisgeil.— ^Tha  Criosd  a'  tairgse  na  beatha  ud  anns  an  t-Soisgeil 
gach  latha,  do  na  h-uile  seoraa  pbeacach  a  nasgaidh :  agus,  a 
leughadair,  mur  diùlt  thu  i,  bithidh  i  agad-sa.  Ach  cha  ghabh 
thu  i  ;  's  fearr  leat  gu  mòr  thu  fèin  a  sgrio«  gu  siorruidh,  le  bhi 
gluasad  a  rèir  do  thoile  pheacaich  fèin,  mur  t'osgail  Spiorad  nan 
gràs  sùilean  t'inntinn,  chum's  gu  'n  tuig  thu  ciod  e  bhi  caillte,  agus 
«iod  e  bhi  tearuint'. — Gu  'n  tugadh  Dia  creideamh  dhut. 

Le  Urras  diongmhalta  cinnteach 
Theachd  a  dh'f  hulang  am  binn-san 

•N  àite. 
Teachd  a  dh'f  hulang,  &c. 

Tha  'n  Co-cheangal  ud  siorruidh, 
Cha-n  eil  toiseach,  no  crìoch  aig', 
Cha-n  eil  gaoid,  cha-n  eilg  gniomh  ann, 
Tha  deagh  òrduch  'a's  rian  air, 
Chaidh  a  dheanamh  'san  Trianaid, 
A  dh'aiseag  pheacach  ro  lionmhor 
Dh'ionnsaidh  rèite  ri  Dia, 

Agus  slàinte. 
Dh'ionnsaidh  rèite,  &c. 

Ann  an  tionnsgnadh  na  saorsa, 
Mu'n  do  chruthaich  e'n  saoghal, 
Thuirt  an  t-Athair  r'a  Aon  mhac, — 
"  Gabhsa  nàdur  chloinn-daoin'  ort 
Thoir  làn  gheill  do  m'  Lagh  naomh'  aim, 
Diol  do  m'  cheartas  gu  daor  ann 
'S  thèid  mo  spiorad  Teat  daonnan 

Le  tàbhachd. 
'S  thèid  mo  spiorad,  &c. 

"  Tha  mòr  àireamh  de  'n  t-sluagh  ud, 
A  thig  o  Adhamh,  's  e  truaillte, 
Nach  tèid  f  hàgail  'nan  truaighe  ; 
Tha  mo  cridhe  làn  truais  daibh, 
Tha  mi  sònraicht'  am  fuasgladh. 
'S  gheibh  thu  fèin  mar  do  dhuais  iad, 
'Nuair  a  bheir  thu  dhaibh  buaidh 

Air  gach  nàmhaid." 
'Nuair  a  bheir  thu,  &c. 

Fhuaras  freagradh  gu  h-ullamh — 

"  0  geibh  mi  nàdur  an  duine,. 

'S  a  thèid  an  Spiorad  a'm  'chuideachd', 

Ni  mi  t'iarrtas  gu  buileach, 

Ann  an  ùmhlachd,  's  am  fulang  ; 

Bheir  mi'n  dream  ud  o'n  chunnart. 

Ged  ruig  an  claidheamh  ro  ghuineach 

Gu  m'àirnibh'. 
Ged  ruig  an  claidheamh,  &c. 

Thug  an  Spiorad  grad  aonta, 

Le  deagh-ghean,  a's  mòr  ghaol  da, 

Bhi  thar  tomhas  gu  saor  aig', 

A'  ghleusadh  nàdur  a  dhaonnachd 

A'  sheasmh  cruadail  gun  aomadh 

An  am  bhi  cosnadh  na  saorsa  ; 

'S  chum  a  shluagh  dheanamh  naomh', 

Agus  gràdhach. 
'S  chum  a  shluagh,  &c. 

'Nuair  a  thàinig  àm  iomachaidh, 
Chuir  an  Triath  a  mhac  Ionmhainn, 
(0  mhnaoi  bhochd  air  a  ghinmhinn, 
An  staid  iosail,  neo-inbhich,) 
Chosnadh  teasairginn  iomlan. 
Do  no  braighdibh  fo  ioma-bhruid 
Le  e-fèin  thoirt  mar  iomlaid 

'Nan  àite, 
Le  e-fein  thoirt,  &c. 

Ann  an  àite  nam  peacach, 
Thugadh  ùmhlachd  do'n  reachd  leis, 
Gun  aon  dleas'nas  a  sheachnadh, 
'S  gun  dol  ròineag  air  seachran  ; 
Ged  bha  àmhghar  a  gleachd'ris, 

'S  ged  bha  nàimhdean  ro  bheachdail 
Chum  a  tharruinn  gu  feachdadli, 

'S  gu  fàilinn. 
Chum  a  tharruinn,  &c. 

Ann  an  àite  nan  truaghan 
Ghabh  e  fulangas  cruaidh  air, 
Mòran  cràidh  'na  chorp  uasal. 
Ann  'na  anam  trom  uabhann, 
Nach  eil  e  *n  comas  a  luadh  leinn, 
Fearg  an  Athar  ga  bhualadh, 
Peanas  peacaidh  a  shluaighe-san 

Gu  slàn  air. 
Peanas  peacaidh,  &.c. 

Ged  bha  ghaillionn  ud  gailbheach, 
Chuir  e  ghnùis  rith'  mar  ailbhinn, 
Bhuail  am  mallachd  gu  garg  e, 
Rug  am  bàs  gu  ro  shearbh  air, 
Bha  e  tamall  'na  mharbhan, 
Shaoil  a  nàimhdean  gu  'n  d'f  hàlbh  e, 
Ach  dhùisg  a's  dh'èirich  gu  calma 

Bho'n  bhàs  e. 
Ach  dhùisg,  a's  dh'èirich,  &c. 

Chaidh  e  suas  chum  an  Athar, 
Shuidh  e  sios  air  a'  chathair, 
Shleuchd  na  h-ainglean  le  aighear, 
Ghabh  e  sealbh  anns  na  flaitheis, 

an  ainm  a  luchd-taghaich, 
ì  huair  a  gràsan  do-chaitheadh. 
Chum  an  roinn  air  luchd-faighinn 

Na  slàinte. 
Chum  an  roinn,  &c. 

Thaom  e'n  Spiorad  neo-ascaoin 

Air  a  naoimh,  a's  air  'abstoil ; 

'S  rinn  iad  saighdearachd  ghasta, 

(Mine,  macant'  an  gaisge,) 

Cha  do  phill  iad  le  masladh, 

Ach  troi  Chriosd  a  thug  neart  dhaibh, 

Chuir  iad  cath  gus  'n  do  chaisg  iad 

An  nàmhaid. 
Chuir  iad  cath,  &c. 

Chum  co-cheangal  na  sith  ud 

A  thoirt  gu  buil  gu  ro  chinnteach, 

Tha  *n  t-Eadar-mheadhonair  priseil, 

Làidir,  acuinneach,  dileas, 

Tha  gach  oifig  de  thrì  aig', 

Cumt'ri  t'  uireasbhaidh  direach, 

Fàidhe,  Sagart,  a's  Rìgh  e 

Ro  ghràsmhor. 
Fàidhe,  Sagart,  a's  Righ,  &c. 

'S  Fàidh  ro  iongantach  mòr  e, 
Iùl 's  fios  air  gach  dòigh  aig  ; 
Ni  e  glic  am  fear  gòrach, 
Ni  e'n  t-aineolach  eòlach, 
'S  chum 's  gu  'n  deanar  a'  chòir  leis, 
Bheir  e  'Spiorad  gu  'n  seòladh, 
'  'S  ni  fhacal  daibh  lòchran 

Ro  dhèarsach. 
'S  ni  fhacal,  &o. 

Sagart  urramach,  naomh'  e, 
Iochdmhor,  truacanta,  caomh  e, 
Ris  na  truagnain  air  faontradh  ; 
Cha  robh  iobairt  ach  aon  aig, 

Ach  tha  feartan  innt'  daonnan, 

'S  leòir  chum  rèite  chlann-daoin'  i : 

Eadar-ghuidliear  nach  faoin  e 

'S  na  h-àrdaibh. 
Eadar-ghuidhear  nach  faoin,  &c. 

Euchdach,  uasal  an  Righ  e, 

Treubhach,  buadhach  an  stri  e, 

Gleusd  chum  sluagh  thoirt  gu  striochdadh, 

Treun  an  caraid  d'a  dhilsibh, 

Gèillidh  'nàimhdean  gu  dilinn, 

Geur  a  shaighdean  's  gach  cridh  ac', 

Thèid  an  leagail  gu  h-iosal 

Fo  shàiltìbh. 
Thèid  an  leagail,  &c. 

An  t-Eadar-mheadhonair  treun  ud. 

'S  e  'm  fior  Dhia,  's  e  Mac  Dhè  e, 

Is  fior  dhuine,  sliochd  Eubh  e, 

'S  dearbh  bhràthair  dhut  fèin  e, 

Earb  do  chùisean  gu  lèir  ris, 

Tha  e  deas  chum  an  rèiteach', 

Tha  mòr  thlachd  aig  'na  dhreuchdaibh, 

'S  e  bàigheil. 
Tha  mòr  thlachd  aig,  &c. 

Tha  sàr  ghealleanna  gasd  aig, 

Tha  iad  tomadach,  taiceil, 

Tha  gach  sonas  gu  pailt  annt', 

Tha  gach  cobhair  gun  aire  annt, 

Tha  iad  buileach  an  nasgaidh.  • 

Direach  freagairt  do'n  pheacach, 

'S  thèid  an  coilionadh  ceart  mar 

Is  fearr  dha. 
'S  thèid  an  coilionadh  ceart,  &c. 

o 

Tha  's  na  geallannaibh  briagh  ud, 
Neart  a'  chlaoidheadh  do  mhiannan 
'S  a  dheanamh  toilichte,  so-riaraicht' 
Do  chridhe  gionach  mi-rianail ; 
Tùr  gu  t'  aigneadh  a  riaghladh, 
Gu  glic,  suidhichte,  ciallach, 
'S  gu  bhi  guidhe  o  Dhia  gach 

Ni  's  àill  leis. 
'S  gu  bhi  guidhe,  &c. 

Tha  làn  mhathanas  saor  annt, 
Tha  buan  aithreachas  caoin  annt, 
Creideamh  cionalt,  neo-bhaoth  annt, 
Cridhe  carthannach,  maoth  annt, 
Cogais  chaithriseach,  chaomh  annt, 
Càirdeas,  gean,  agus  gaol  annt, 
Sith  a's  sonas,  le  naomhachd 

Gu  bràth  annt, 
Sith  a's  sonas,  le,  &c. 

Cùm  do  chreideamh,  's  do  dhòchas 
Anns  na  geallannaibh  mòr  ud, 
Fhàgail  cothromach,  còmhnard, 
Tha  iad  seulaicht'  gu  dòigheil  ; 
Tha  seul  a*  bhaistidh  air  tòs  ann, 
Tha  seul  na  suipeir  fadheòigh  ann  ; 
'S  còir  an  gabhail  le  eòlas 

Gun  àrdan. 
'S  còir  an  gabhail,  &c. 

No  chreach-lèir,  's  mo  chruadal ! 
Gu'm  bi  cealgairean  uallach, 
Agus  aineolaich  thruaillidh, 
Nach  d'fhiosrach  an  truaighe 

Deanamh  *n  cridhe  ni's  cruaidhe 
Le  bhi  beantainn  gun  smuainteach', 
Ris  na  seulaichibh  uasal, 

A's  àird'  ud. 
Ris  na  seulaichibh,  &c. 

Chum  do  chleachdadh  a  stiùradh 
Tha  lagh  rioghail  'sa  chumhnant ; 
'S  bheir  an  Spiorad  air  drùghadh, 
Air  do  chridhe  bha  dùbailt, 
Ach  tha  nis'  air  ath-ùrach', 
Air  a  lionaidh  le  dùrachd, 
'S  le  gaol  Ios'  a  ni  'n  ùmhlachd 

Ro  àluinn. 
'$  le  gaol  Ios*  a  ni  'n,  &c. 

Ach  'nad  cheumaibh  bi  taigheach,* 
Oir  ma  thrèigeas  tu'n  rathad, 
Gheibh  thu  gleusadh  o'n  Athair, 
'Is  ge  geur 's  ann  gu  math  dhut, 
Oir  cha  trèig  e  thu  fathasd, 
'S  b'e  mòr  bheud  e  gu 'm  faigheadh, 
T*  fhuigheall  breun  a  bhi  gabhail 

Gu  blàth  ris. 
T*  fhuigheall  breun  a  bhi,  &c. 

Tha  'n  co-cheangal  ud  uasal, 
Cha  deach'  bagradh  a  luadh  ann,  " 
Cha  deach*  idir  a  smuainteach, 
Oir  bha'n  t-urras  cho  buadhar, 
'S  nach  robh  cunnart  car  uair  air, 
G-èilleadh  tuisleach  le  buaireadh, 
Bha  neo-thuiteamachd  fuaighte 

Do  ghnà  ris. 
Bha  neo-thuiteamachd,  &c. 


*  Toigheacli. 

'S  e  cùis  is  mò  tli*  anns  a'  Bhìoball, 
An  co-cheangal  so-mhìneach', 
Gu  soilìeir,  glan,  cinnteach, 
J)o  na  peacachaibh  dìblidh, 
Chum  's  gu'm  faic  iad  an  dìteadh, 
'S  gu'n  teich  iad  chum  dìdein, 
Dh'ionnsaidh  'n  t-Slànaighear  mhìn, 

Nach  dean  tàir  orr'. 
Dh'ionnsaidh  'n  t-SLmaighear,  &c. 

Cha-n  eil  ministear  dìleas, 

Ann  an  cearna  de  'n  chrìosdachd, 

Nach  e  mhòr  chuid  d'a  dhìchioll, 

A  luchd-èisdeachd  a  phìlltinn 

0  'm  fèin-fhìreantachd  mhìllteach 

Dh'ionnsaidh  sonas  na  fìrinn, 

An  co-cheangal  ro  phrìseil 

Nan  gràs  ud. 
An  co-cheangal,  &c. 

Tha  clann-daoin'  an  staid  nàduir, 

Fo  bhruid  theann  aig  an  nàmhaid, 

'S  e.'gan  gleidheadh  gu  sàmhach, 

Cur  ri  peacadh  gu  dàna, 

Chum  an  traailleadh  gu  gràineil, 

Gun  bhi  tuigsinn  na  h-àinte, 

Ach  a'  teicheadh  o'n  t-Slànaighear 

Aillidh. 
Ach  a'  teicheadh,  &c. 

Fhir  tha  'g  èisdeachd  mo  sheanachais, 
Seall  gu  grad  ri  còr  t'  anma, 
Mu  'm  bi  e  tuilleadh  is  anmoch  ; 
Trèig  t'  fhìreantachd  chearbach, 
'S  leig  dhiot  a  bhi  cealgach  ; 

'S  mòr  do  chionta,  's  do  shalchar, 
Tha  do  chunnart  ro  anabarrach 

Dàicheil. 
Tha  do  chunnart,  &c. 

Cha-n  eil  beannachd  ri  ainmeach' 
Nach  eil  fear  dioladh  an  ainmhich, 
Cur  an  diugh  ann  ad  thairgse, 
Saor  gun  òr,  's  gun  airgead  ; 
Bheir  an  creideamh  dhut  sealbh  annt 
Ged  bhiodh  laigs'  ann  a  t'  earbsa, 
Gabh  an  cothrom,  's  na  dearmaid 

Bhi  sàbhailt. 
Gabh  an  cothrom,  &c. 

Bidh  an  creideamh  mar  làimh  dhut, 
Bhios  a'  sir  thoirt  d'a  t'  ionnsaidh, 
As  an  làuachd  nach  ionndrainn — 
Biodh  e  làidir  's  thig  slàim*  leis, 
Ach  bidh  beò  aig  san  ainneis  ; 
Bheir  e  sith  dhut  san  aimhreit. 
'S  gus  a'  chrìoch  ni  e  taingeil  gach 

Tràth  thu. 
'S  gus  a*  chrioch  ni  e,  &c. 

DAN  DO'N  PHEACHADH. 

EA.RRANN  I. 

'S  tu  ceud  aobhar  gach  seachrain 
A  thàin'  o  reachd  an  Ard-righ  oirnn 

Cha-n  eil  maise  no  dreach  ort, 
Tha  thu  feachd-te,  neo-dhireach. 


•  Mòran  ;  pailieas. 

Cha-n  eil  ceum  anns  an  gluais  thu, 
Nach  eil  truaigh  ann,  'us  mi-thlachd 

Cha-n  eil  neach  air  dhut  breith  air, 
Nach  bi  breathal  air  cinnteach. 

Cha-n  eil  donas  'san  t-saoghal, 
Nach  tu's  aobhar  gu  nor  air  ; 

Cha-n  eil  bàs  ann  no  dòrainn, 
Nach  eil  oirnne  mar  chis  dut. 

Cha-n  eil  Pearsa  'san  Trianaid, 
Nach  bu  mhiann  leat  gu  dìth  e  ; 

Cha-n  eil  buaidh  anns  an  Diadhachd 
Nach  e  t'  iarrtas  gu'm  millt'  i. 

Is  tu  nàmhaid  an  anma, 

Moch 's  anmoch,  's  gu  siorruidh  ; 
'S  tu  choisinn  tein-ifrinn, 

Aobhar  crith,  agus  gris  e. 

Thog  thu  conas  'us  connsachd 

'S  iomadh  conntrachd  neo-chriochnach, 
Thog  thu  trod  agus  buaireadh, 

'S  iomadh  tuasaid  neo-shiobhalt. 

Thog  thu  carraid,  's  còmhrag 

Measg  nam  mòr-dhaoin',  'nan  islean 

Thog  thu  dragh,  's  mi-shuaimhneas, 
Measg  nan  sluagh,  's  nan  righrean. 

Thog  thu  mort,  agus  marbhadh, 
Thog  thu  farmad,  a's  mi-run 

Thog  thu  tuaileas,  a's  cùl-chainnt, 
Bhris  thu  cùmhnant  na  sith-chainnt. 

Thog  thu  gamhlas  measg  bhràithrean, 
Rinn  thu  càirdean  mi-dhileas  ; 

Thog  thu  mallachadh  a's  breugan, 
'S  ioniadh  sgeulachd,  neo-bhrioghar. 

Riun  thu  'n  daonnachdach  iargalt, 
'S  am  fear  fìalaidh  'na  mhiodkor  ; 

Chuir  thu  ceathairne,  's  meairlich. 

Feadh  gach  cearn  anns  gach  rioghachd, 

Rinn  thu  misgearan  òlmhor, 
Rinn  thu  geòcairean  cìocrach  ; 

Rinn  thu'n  t-adhaltrach  neò-ghlan, 
'S  miannan  feòlmhor  na  striòpaich. 

Rinn  thu'n  saoghaltach  sanntach, 
Agus  mealltair  nan  innleachd  ; 

Lion  thu  'n  cridhe  le  gearau, 
'S  chuir  thu  talach 's  an  inntinn, 

Rinn  thu'n  t-eucorach  làidir, 
Bhios  ag  sàrachadh  mhìltean  ; 

Is  an  snàigein  beag  dona, 
Bhios  a'  tolladh  os  n-iosal. 

'S  trie  a  sheòl  thu  an  slaightear 
Dh'ionnsaidh  oighreachd  an  fhirein  ; 

'S  a  thug  thu  cosna  'n  fhir  thapaidh 
Chum  a  sgapadh  le  siochair. 

Thug  thu  gul  as  a'  ghàire, 

'S  falagha  gu  bhi  rireadh  ; 
Thug  thu  tuireadh  à  solas, 

Thug  tha  dòrainn  à  sìth-chamnt. 

Chuir  thu  cuthach  'san  òigridh, 

Gu  bhi  'g  òl  an  toil-inntinn, 
De  gach  cluich,  's  gach  sugradh, 

Gun  bhi  'n  duil  gu'n  tig  crìoeh  orr'. 

Rinn  thu'ii  eaglais  a  shalchadh, 

Rinn  thu  cealgairean  lionmhor  : 
Luchd  a  chleachdaidh  ta  cearbach, 

Ged  tha'n  earbs'  as  an  gniomhaibh. 
Dh'fhàg  thu  dall  na  cinn-iùil  aic', 

Gionach,  lùbaeh,  neo-chriosdai!  ; 
'Nuair  thèid  iad  do'n  chùpaid. 

Cha  bhi  dùrd  ac'  ni'a  losa. 
Theid  an  t-searmoin  a  leughadli, 

*$  bidh  na  breugan  mar  ghìomh  innt', 
'S  iad  mo  thruaigh  an  luchd-eisdeachd, 

Cha  bhi  sgeulachd  ach  blìon  ac'. 
'S  moch  a  rinn  thu  geur-leanmhainn, 

Air  gach  searmoDaich  dileas. 
A  chur  Criosd  am  Fear-saoraidh 

A  chraobh-sgaoileadh  na  firinn. 
'S  trie  bha  t'ionnsaidh  gle  fhiadhaich, 

A  chur  diadhachd  fo  mhi-chliu. 
'S  bhiodh  fior  ghòraich,  's  aingeachd, 

Measail,  ainmeil  le  d'  dhìlsibhs'. 
'S  trie  a  chuir  thu  droch  theagamh 

Ann  an  creideamh  nan  criosdaidh  ; 
Chum  an  deanamh  mi-thaingeil, 

Gun  gheall-daingnich  na  rioghachd. 
'S  trie  a  thug  thu  dhaibh  leònadh, 

A  dh'f  hàg  gun  solas,  gun  sith  iad. 
A  dh'f  hàg  an  siubhal  do-brònach. 

Mar  neach  air  fògradh  à  chrìochaibh. 
Thug  thu  aoibneas  do  Shàtan, 

Gan  sìr-thàladh  gu  d'  liontaibh. 
Ach  tha  ceannard  nach  gèill  ac', 

'S  bidh  e-fèin  daibh  'na  dhidean. 

DAN  DO'N  PHEACADH. 

EAR  ANN  II. 

'S  dona  'n  gnè  tli"  aim  ad  nàdur, 
'S  pòr  a  dh'fhàs  gun  aon  siol  thu  : 

Tha  do  chumhachd  do-rannsaich, 
Tha  do  ghamhlas  do-innseadb. 

Chair  thu  aingil  ro  naomha 

Fad  air  faontrad  o'n  fhirinn  : 
Lion  thu  'n  smuaintean  le  àrdan. 

Spìon  thu  mhàn  iad  glè  ìosal. 

Rinn  thu  'n  cridhe  mi-thaingeil, 
'S  chuir  thu  nàimhdeas  'nan  inntinn 

'N  aghaidh  bhuaidhean  an  Ard-righ, 
Agus  àintean  ro  phriseil. 

Chuir  thu  'n  nathair  do'n  gàradh, 
A  ghabhail  fàtb  air  ar  sinnsir  ; 

'S  cha  V  e  'n  truaigh-san  a  dh'iarr  thu, 
Ach  sgrios  an  iarmaid  ro  lionmhor. 

Chuir  thu  seachran  o  Dhia  orr', 

'$  gach  droch  mhiann  anns  a*  chridh  acf ; 
Rug  am  mallachd,  's  an  t-eug  orr', 

Le  do  bhrèig  a's  t'  ais-innleacdh. 

Rinn  thu  mortair  do  Chain, 

\S  b'ann  air  Abel  amfirean : 
S  cha  robh  aobhar  do'n  àr  ud, 

Ach  am  bràthair  bhi  dileas. 

Rinn  thu  ainneart  a  sgaoileadh, 
Feadh  an  t-saoghail  gu  lionmhor  i 

Lion  thu'n  saoghal  le  fòirneart, 
Agus  dh'fhògair  thu  n  siochainnt. 

Thruaill  thu  sligh'  gach  uile  fheòla, 
Thug  thu  dòrtadh  na  dìl'  orr' : 

Cha  d'fhan  a  h-aon  diù  gun  bhàthadh, 
'Nuair  a  thàin'  an  lòm-sgriob  ud. 

Ach  an  t-ionracan  Noah, 

'S  na  bha  chòmhnaidh  fo  dhion  aig', 
A  rinn  an  Trianaid  a  chaomhnadh, 

Chum  an  saoghal  ath-lionadh. 

Dh'fhàg  thu  Sodom  cho  graineil, 
Le  do  ghnàthannaibh  griseil, 

*S  gu'n  rug  Ieir-sgrios  gun  dàil  air, 
Le  breth  an  Ard-rìgh  ro  phriseil, 

Bhrùchd  tuil  thein  as  na  speuraibh 
A  chuir  gu  h-èitich  gu  dìth  e  : 

Chuireadh  suas  e  mar  shaimpleir, 
Air  c6r  nan  aingidh  gu  siorruidh. 

Thug  thu  leth-taobh  clann-daoine 
Dh'  ionnsaidh  aoradh  nan  iodhol : 

Rinn  thu'n  aigneadh  ro  dhiomhain, 
Chuir  thu'n  Trianaid  air  diochuimhn*. 

*S  trie  a  thruaill  thu  sliochd  Iacoib, 
Siol  an  armainn  dheis,  dhileis  : 

'S  trie  a  rinn  thu  dhiù  tràillean, 
Fo  do  shàiltibh  glè  ìosal. 

'S  trie  a  mheall  thu  gu  d'  ghràdh  iad 
'Nuair  b'  e  'n  àite  bhi  stri  riut : 
aobhar  truais  iad  'nad  sheirbheis, 
Cosnadh  fèirg  an  Ard-righ  dhaibh. 

Thug  thu  tuisleadh  do  Dhaibhidh, 
7S  mdr  a  chaill  e  d'a  shith  riut : 

'S  ge  bu  tuigseach  righ  Solamh, 
Rinn  tliu  dholaidh  *s  a  mhi-sta. 

Cha  robh  duine  de  'n  t-seòrs  ud, 
Nach  do  leòn  thu  le  d'  bhriodal : 

*S  trie  a  rinneadh  le  d'  làimh  iad 

'N  an  droch  shaimpleir  do  dh'  Isra'l : 

Cha  do  sguir  thu  do  d'  bhuaireadh, 
Gus  'n  do  thruaill  thu  an  rioghaehd. 

Thruaill  thu  'n  sagart,  's  am  fàidhe, 
Thruaill  thu  'n  àrd-dhaoin'  'san  ìslean, 

Thug  sud  braighdeanas  tràilleil, 

Ann  am  Babìlon  shios  orr' ; 
Fo  righ  Nebuchadnesar, 

Fear  d'am  b'eigin  daibh  striochdadh  : 

Gus  an  tàinig  an  ùine, 

'San  do  dhùisgeadh  dhaibh  Cirus  ; 
A  rinn  an  aiseag  d'an  dùthaich, 

'S  a  thug  eùmhnantan  sith  dhaibh. 

Lean  thu  fathast  gu  geur  iad, 
Mhill  thu  leirsinn  an  intinn  ; 

Chuir  thu  creideamh  gun  ghràdh  annt, 
'S  fuar-chràbhadh  gun  bhrigh  ann. 

Ged  bha  'n  Slànaighear  ciatach, 
Iomadh  bliadhna  'san  tir  ac?, 

Le  do  chuilbheartaibh  seòlta, 
Cha  robh  'n  eòlas  ach  cli  air. 

Thug  thu  orra  a  cheusadh, 

Le  droch  eud,  's  le  mi-run  : 
Sud  an  ceusadh  thug  sgrios  ort, 

Tha  thu  nis'  air  do  dhiteadh. 

Sud  an  ceusadh  tha  dearbhte, 

Mar  bhun  earbsa,  do'n  chriosdaidh. 

Gabhsa  comliairl  a'  pheacaich, 
Thig  a  steach,  's  bi  fo  dhion  sud. 

Bheirear  math  anas  saor  dhut, 
Agus  naomhachadh  fiorghlan : 

Trid  a'  chreideimh  bheir  gràs  dut 
S  bidh  do  nàmhaid  an  iochdar. 


RAINN  AIR  AN  DROCH  CHRIDHE. 

Tha  mo  chridhe  cho  teagmhach 
'S  nach  creid  e  aon  fhacal  o  Dhia : 

Tha  mo  chridhe  ni's  cruaidhe 

Na'n  reodhadh  'nuair  fuaire  ta'n  t-sian. 

Tha  mo  chridhe  cho  feargach 

'S  gu'n  leum  e  gu  garg  air  a'  chòir  ; 

Tha  mo  chridhe  cho  sanntach 

'S  gur  beag  leis  na  beanntaichean  dir. 

Tha  mo  chridhe  cho  uaibhreach 
'S  gur  trie  e  ri  uaill  às  a  nàir' : 

Tha  mo  chridhe  le  salchar. 

Mar  an  sgèith  thig  o'n  bhalgair',  's  e  Ian. 

Tha  mo  chridhe  cho  luaineach 

'S  a  bhios  tonnan  a'  chuain  leis  a*  ghaoith ; 
Tha  mo  chridhe  cho  mealltach 

'S  nach  faighear  dha  sarnhla  a  chaoidh. 

AN  SOISGEUL. 

AIR  FONN— "  'S  mVm  shuidhe  m'onar  air  Tulaich  bhòidheack."' 

"  Deagh  sgeul  a  mbòr  aoibhneis  do'n  uile  shluagh." 
"  Saoraidh  se  a  phobull  fein  o'm  peacaibh." 

'Se'n  soisgeulgràdhachthug  Dia  nan  gràs  duinn 
A  chum  ar  sàbhaladh  dàn  mo  ruin : 

Ach  *s  eòlas  àrd  e,  air  cùisibh  àluinn, 
Nach  tuig  an  nàdur  a  tha  gun  iùl. 

Gur  mis'  an  truaghan,  's  cus  rnu'n  cuairt'  domh, 
Toirt  èisdeachd  chluas  da  mar  fhuaim  nach 
nach  ; 

B'  e  'ngnothach  cruaidh  e  nach  tuig  an  sluagh  e, 
An  sgeul  is  uaisle  a  chualas  riamh. 

Tha  claim  nan  daoine  gu  tùr  fo  dhaorsa, 

Aig  Dia  an  t-saoghail  so,  'g  aoradh  dhà : 
Fo  chois  am  miannan,  a  tha  do-riarach  ; 

Gun  fheart,  gun  iarraidh  air  Dia  nan  gràs  : 
A'  deanamh  tàir  air  gach  ni  is  àìll  leis, 

A'  briseadh  'àintean  gach  là  gun  sgios  ; 
E  fado 'n  smuaintibh,'siad  ruithgu  luath  uaith; 

A  chum  na  truaighe  ta  buan  gun  chrich. 

Ge  mòr  an  cùram  th^aig  Dia  nan  dùl  diu, 

Cha  tig  iad  dlù  dha  le  ùrnaigh  chaoin  ; 
Bu  mhòr  a'  ghràin  leo  bhi  uair  'na  làthair, 

An  caidreamh  blàth  ris  'na  àros  naomh' : 
lad  ruith  na  gaoithe,  's  ag  earbsa  daonnan, 

Ri  sonas  fhaotainn  am  faoineis  bhreug  ; 
Gun  fhios,  gun  aird  ac'  air  dòigh  is  fearr  dhaibh 

Na  grèim  an  dràst  air  ni's  àill  le  'n  ere. 

*  Faodaran  t-òran  so  a  shèinn  mar  an  ceudna  air  fonn  "  Moladfc 
Ciioirre-Cheatliaich." 

Tha 'm  barail  làidir  gur  muinntir  shlàn  iad, 

'S  nach  eil  ceannfàth  ac'  air  gràsaibh  Dhè  : 
Tha  'n  Soisgeulfaoin  leo,seach  gean  an  t-saoghail 

Tha'n  cridhe  aotrom,  gun  ghaol  do'n  Leigh, 
Ach 's  àit  an  sgeul  e,  air  leigheas  ceutach 

Do  dhuine  euslan,  fo  chreuchdaibh  ciùrt ; 
Is  naomhachd  phrìseil,  o  Dhia  na  firinn 

Do  neach  fo  dhìteadh,  's  e  dìblidh,  brùit. 

Do  neach  fo  smuairean,  le  Dia  bhi  'n  gruaim  ris, 

'S  a  lochdan  uabhar  'g  a  chuartach'  dlù  ; 
Gun  fhios  nach  àite  dha  ifrionn  chràiteach, 

Man  tig  am  màireach,  's  am  bàs  'na  shùil. 
Do  neach  a  dh'fhaolum  o'n  Spiorad  Naomha, 

Gur  sonas  baoth  bheir  an  saoghals'  uaith  ; 
Nach  eil  ach  sgàil  deth  'san  am  tha  làthair, 

'S  gu 'm  bac  am  bàs  e's  nach  fàs  e  buan. 

B'e  sgeul  an  àigh  e,  air  beath'  is  slàinte, 

O  Ios'  a  bhàsaich  'na  ghràdh  do  dhaoin'. 
'S  i  'fhuil  am  plàsd  anns  am,  beil  an  tàbhachd, 

'Nuair  thèid  a  chàradh  gu  bàigheil,  caoin, 
Ri  cridhe  leòinte,  gun  ghean,  gun  solas, 

Ach  doilich,  brònach,  gun  seòl  air  sith  ; 
Le  Spiorad  uasal  nam  feartan  buadhar, 

'Nuair  thig  e  nuas  air  le  gluasad  min. 

Sud  sgeul  roaoibhneach,  airmaòin'soighreachd, 

Do  dhuine  daibhir,  gun  sgoinn  do'n  t-sao'l ; 
Aircrùn,  's  rioghachd  achaoi'nach  crìochnaich, 

Gun  dragh  gun  mhiothlachd,  ach  sith,  'sgaol. 
Sud  sgeul  ro  àraidh  do  dhuine  tàireil, 

Air  urram  àrd  ann  am  Pàrras  shuas  ; 
Le  gràdh  gun  aimhleas,  a  measg  nan  aingeal : 

'  S  cha  teirig  cainnt  daibh,  toirt  taing  do  'n  Uan . 

Deagh  sgeul  air  fuasgla,  do  pheacach  truailli* 

O  chionta  duaichnidh,  nach  suail*  a  mheud  ; 
Tre  'n  chumhaclid  bhrioghar  a  t'ann  an  iobairt 

An  t-Sagairt  rioghail,  ta  siobhalt,  sèamh  : 
'S  air  feartaibh  gràsmhor,  ni  cobhair  tiàth  dha, 

'Nuair  bhios  a  nàmhaid  gu  làidir,  gleusd, 
A'  tarruinn  teann  air  chum  'earbs'a  thionndadh 

Tur  bun  osceann  da  le  ionnsaidh  thrèin. 

Air  gràs  a's  tròcair,  bheir  neart  a's  treòìr  dha, 

Rè  fad  an  ròid  dh 'ionnsaidh  glòir  an  Uain  ; 
'S  na  nèamha  àrd',  far  am  pailt  an  gràdh  daibh, 

'$  cha  teirig  càil  daibh  gu  bràth  g'  a  luadh. 
'S  e  cliù  an  sgeòil  ud  gur  fìrrinn  nihòr  e, 

Gun  fhacal  mòr-uaill,  no  sgleò  gun  bhrigh  ; 
'S  e  Criosd  an  èirig  is  buaine  èifeachd, 

An  iobairt  rèitich,  sàr  stèidh  na  sith. 

Thug  Dia  'n  t-Ard-i1gh  Mhac  a  ghrài'  duinn, 

A  ghabh  ar  nàdur,  's  e  bharr  a  rian  ; 
'S  an  tug  e'  n  ùmhlachd,  le  deòin  *s  le  dùrachd, 

Thug  còir  as  ùr  dhuinn  teachd  dlu  do  Dhia  : 
Sàr  ùmhlachd  chiatach  do  lagli  na  Trianaid, 

Leis  an  Duin'  is  Dia  ann  bha  riamh  ri  feum  : 
An  coltas  truaghain  de  dhuine  truaillidh, 

A  b'fhearr  'sab'  uaisle  nan  sluagh  gu  leir. 

An  caraid  gaolach  a  choisinn  saorsa 

Do'n  chinne-dhaonna  le  caonnaig  chruaidh ; 

A  dh'fhuilig  tàmailt  o  rug  a  mhàth'r  e 
Gu  là  a  bhàis  ann  an  àit  an  t-sluaigh. 

'Nuair  bu  naoidhean  òg  e,  rinn  Herod  fhògradh 
'S  e  dearc'  an  cònai'  air  dòigh  an  t-sluaigh. 

*  Nach  beap,  nach  suarach. 

Bha  'bheatha  brònach,  am  fad 's  bu  blieò  e, 
'S  e  cruaidh  an  tòir  air  gu  bheò  thoirt  uaith.' 

Oir  se  bu  ghnà  dhaibh'  bhi  deanamh  tàire 

Air  Athair  gràdhach,  's  air  àintibh  naomh' : 
S  bhi  deanamh  dearmaid  air  slàint'  an  anma, 

Le  cleachda  garg,  'us  le  ana-ghnath  baoth. 
Na  sagairt  uai 'reach,  *s  na  h-àrd  dhaoin'-  uaisle 

'Nan  aimhde  buan  da,  le  fuath  gun  chrich  : 
A'  deanamh  dichill,  le  iomadh  innleachd, 

'Us  mòran  mi  ruin  gu  'shir  chur  sios. 

'S  air  a  lòrg  bha  na  diabhoil  bòrba, 

Fo  phrionns'  an  dorchadais,  colgail,  cruaidh : 
Ach 's  e  bu  chràitich  an  ceartas  àrd  bhi 

Cur  claidhe  'n  sàs  ann,  gun  bhai',  gun  truas. 
Rug  mallachd  Dhia  air  ar  son  na  fiachan, 

Bhuin  Athair  fial  ris  gu  fiata  garg  ; 
Oir  rinn  e  thrèigsinn  an  am  na  h-eigin, 

Nuair  chaidh  a  cheusadh  le  h-eucoir  gharbh. 

•   Ach 's  gearr  a'  chuairt  a  bha'm  bàs  an  uachdar, 

Gu  h-aithghearr  fhuair  e  a'bhuaidh  gu  slàn  ; 
Oir  rinn  e  èiridh  'n  treas  latha  'n  dèigh  sud, 

Gu  subhach,  treu'ach,  chum  feum  do  chàch  : 
Do  pheacaich  dhiblidh,  a  bha  fo  dhiteadh, 

Gu'n  deanadh  'fhìreantachd  didean  doibh  ; 
0  chiont  an  nàduir,  's  o'n  lochdaibh  gràineil. 

'S  o  chumhachd  Shàtain  bha  ghnà  ri  foill. 

Nis*  anns  na  h-àrdaibh,  tha  neart  gu  bràth  aig 
A  chum  na's  ail!  leis  thoirt  sàbhailt  suas  ; 

'S  chum  a  naimhdean  a  sgrios  gun  taing  dhaibh 
Droch  dhaoine  's  ainglean,  luchd-ainneart 
chruaidh. 

Ach  thar  gach  seòrsa  na  peacaich  mhòra 
Le 'm  fuathach  eòlas  air  deòin  an  Triath  : 

Nach  creid  an  fhìrinn,  ged  tha  i  cinnteach, 
Nach  gluais  gu  direach,  ach  sir  dhol  fiar. 

Ged  bhiodh  an  criosdaidh  'na  laidhe  'm  priosan, 
Gu  docrach,  iotmhor,  gun  bhiadh,  gun  slàint, 

Ni'r.  Soisgeul  siorruidh,  tre  bheannaehd  losa 
A  chridhe  tiorail,  le  fior  ghean  gràidh. 

Ged'   dhùisg  a   nàmhaid  geur-leanmhainn 
chràiteach 

Gun  aon  chion  fàth  air  ach  gràdh,  's  sith  : 
Tha  chridhe  aoibhneach,  tha  ghm  isro  aoidheil; 
Tha  dàn 's  laoidh  aig'  gach  oidhch'  gun  dith, 

E  cumail  gleachdaidh  an  aghaidh  peacaidh, 
'S  a  stiùireadh  chleachdaidh,  le  beachd  air 
Criosd  ; 

Tha  gaol  do'n  reachdthar  gach  ni/s  neach  aig'; 

'S  cha  ghabh  e  tlachd  ann  an  seachran  fiar. 
'S  e  Dia  na  tròcair  a  neart,  's  a  chòmhnadh, 

A  bhios  an  còmhnaidh  toirt  seòladh  dhà. 
Cha  lag  a  dhòchas,  cha  bheag  a  shòlas, 

Tha  aiteas  mòr  aig*  nach  eòl  do  chàch. 

AThighearn,  Iosa,gabhtruasdo'n  chriosdachd, 
Tha  'n  t-eòlas  iosal.  's  gach  crioch  mu'n 
cuairt : 

Is  bras  a  dh'  èireas  gach  mearachd  èitidh 
'S  is  beag  ant-eud  th'  aig  a'  chlèir  'san  uairs'. 

Dean  creideamh 's  eòlas,  dean  gaol  na  cdrach, 
'S  pailteas  sòlais,  a  dhòrtadh  nuas : 

Gu  daoin'  aphilltinn,  o'n  cleachdaibh  millteach, 
*S  gu  naomhachd  inntmn  bhi  cinntinn  suas 

Cuir  gaol  na  sì-chàint  ameasg  nan  lighrean, 
Is  borb  ri  strith  iad  mu  ni  ro  fhaoin.* 

Taid  tional  armailt,  's  cinn-fheadhna  falbh  leo, 
A  ghlacadh  talmhuinn,  's  a  mharhhadh 
dhaoin*; 

Daoin'  nach  tug  fuath  dhaibh,  's  le'm  b'àill  bhi 
suaire, 

Ach  chaidh  chur  a  thuasaid  le'n  uachdrain  fèin, 
Mo  thruaigh !  b'fhearr  do  na  h-uachdrain  àrd  ud 
Bhi  beò  mar  bhràithribh,  an  gràdh  d'a  chèil. 

A  Dhè  na  si-chaint,  craobhsgaoil  an  fhirinn, 
Measg  slògh  nan  tirean,  's  nan  Innsean  cian : 

Mar  dhaoin*  air  chall,  ann  an  ceò  nam  beann  iad, 
An  òidhche  teann  orr,'s  iad  fann  gun  bhiadh. 

Thoir  solus  glè  ghlan,  thoirrathad  rèidh  dhaibh, 
'S  cridhe  gleusd  a  thoirt  gèill  do  'n  uan  : 

Thoir  sgeul  do  shlàinte,  thoir  fios  do  ghràidh 
dhaibh, 

Cuir  feart  do  ghràsan  'nan  dail  le  buaidh. 


CREIDEAMH. 

AIR  FONN.— "  'S  e  so  aimsir  a  dhearbhadh,^  $c. 

"  Creid  anns  an  Tighearn  Iosa  Criosd,  agus  saorar  thu." 
"  Gach  ni  nach  eil  o  chreidiinh  is  peaca*dh  e." 

Learn  is  ioghnadh  an  ni 
Nach  eil  firinn  na  slàint, 


*  Sgriobhadh  so  ri  am  cogaidh. 

Air  a  creidsinn  d'a  rireadh 
Gun  diobradh,  gun  tàir, 

Leis  gach  iosal  'us  uasal 
D'an  dualach  am  bàs, 

'Nuair  thig  aiteal  d'a  fuai  m 
Chum  an  cluasan  le  fàilt. 

Tha  n  fhlrinn  'na  buadhannaibh 

Uasal  toirt  bàrr 
Air  na  seudaibli  as  luachmhoir' 

Mu'n  cual  thu  'na  d'  là  ; 
'S  tha  do  nàdur  cho  suarach 

'S  gur  fuath  leis  a  gnàth, 
Oir  cha  dùirig  e  smuainteach' 

Bhi  uair  air  a  sgàth. 

Tha  gach  facal  de  'n  fhirinn 

A  dìteadh  cloinn-daoin', 
O'n  than  cleachdanna  cli, 

'Us  an  innleachdan  claon  ; 
'S  o'n  tha  iadsan  le  dicheall 

Gam  fìreanach'  fèin, 
'S  e  am  miann  a  bhi  sir-tharruinn 

Si-chaint  o'n  bhrèig. 

Tha  'n  cridh'  aca  sanntach, 

Làn  gamhlais  do'n  chòir  ; 
Tha  'n  inntinn  ac'  dall, 

Tha  iad  meallt  air  gach  dòigh. 
'S  ann  ri  Sàtan  tha'n  rèite, 

'S  iad  gèilleadh  d'a  mhiann: 
Cia  mar  dh'fheudas  iad  èisdeachd 

Le  spèis  ri  guth  Dhia  ? 

Deir  an  Slànaighear  pi  iseil, 
Beul  bi  nach  can  breug, 

"  Cha  do  chreid  sibh  do  bhrigh 
Gur  i  'n  fhirinn  tha'm  bheul,"* 

Cia  mi-chiallach  an  reuson ! 
Cia  eitieh  !  cia  fiar ! 

Air  an  fhirinn  a  thrèigsinn 
Mar  bhreugaibh  nach  fiach  ! 

'S  iad  mo  thruaighe  clann-daoine, 

Cho  baoghalt,  's  cho  dùr  ! 
Dol  a  thaobh  mar  thèid  caoirich 

Air  faontradh  gu  dlù  ! 
Mar  tig  fear  tan  o'n  àird 

Thoirt  daibh  nàduir  as  ùr, 
Cha  chrèid  neachd  do  shliochd  Adhaimh 

An  Slànaighear  ciùin. 

O'n  'se  creidsinn  bheir  fuasgladh 

Do  thruaghanaibh  leòint'. 
O  an  cleachdannaibh  truaillidh, 

'S  o'n  truaigh  aii  an  tòir. 
'Sea  ghleusas  an  càil 

Chum  an  gràdh  thoirt  do  Dhia, 
Chum  an  tlachd  bhi  'na  àintibh 

Ro  àluinn  gach  ial. 

Creideamh  nàomh'  agus  fior 

Ann  an  Iosa  Mac  Dhè, 
Deir  an  Sgriobtur  gur  tiodhlac 

O  Dhia  e  gu  lèir. 
Bheir  a  thròcair 's  a  ghaol  e 

Gun  aobhar  no  fàth, 
Do  na  truaghanaibh  baoth/ 

Tha  fo  dhaorsa  do'n  bhàs. 

A  thoirt  beò  dhaibh  o'n  bhàs, 
'S  fradharc  slàinteil  d'an  suil, 

*  Eoin  viii.  45. 

Chum  's  gu 'm  faic  iad  mar  dh'fhàg  iad . 

An  aint'  air  an  cùl, 
Mar  a  bhrosnaich  iad  Dia, 

Le  bin  fiaradh  an  gnàth, 
Clmm  an  diteadh  gn  piantaibh 

Nach  criochnaich  gu  bràth. 

'S  mar  tha  mì-chreideamli  gràineil 

Air  àraoh  'nan  crìdh', 
Bhios  a  ghnà  deanamh  tàir 

Air  an  t-Slànaighear  mhìn  ; 
'S  chum  gu'm  faic  iad  an  fhirinn 

Tha  'g  innseadh  mu  Chriosd, 
Gach  ni  rinn  e,  's  a  ni  e 

Thoirt  sith  dhaibh  gun  chrioch. 

Mar  a  dh'oibrich  e  'n  fhireantachd 

Phriseil  leis  fèin, 
Rinn  am  fuasgladh  o'n  diteadh, 

Le  cinnte  nach  gèill : 
'S  mar  a  bheir  e  dhaibh  gràs 

Chum  an  gnàth  dheanamh  sèamh, 
Gus  am  fàs  e  cho  àillidh 

'S  gu'n  tàr  e  gu  nèamh. 

'Nuair  a  gheibh  iad  an  lèirsinn  ud, 

Ceutach,  neo-chlaon 
Ni  e  tuigseach  's  geur  iad 

Thar  reuson  chloinn-daom' : 
Chi  iad  cuspairean  lionmhor 

Tha  diomhair  do  chàch  : 
Tir  neo-fhaicsinneach  sicrruidh, 

Rò  fhior,  a's  rò  àrd  ! 

Chuireas  sgàil  air  an  t-saogh'l  so, 
*S  gach  faoineis  "na  chòm, 

Nochdas  luainneach  mar  ghaoith  e, 

Cho  aotrom  ri  moll. 
Eiridh  'n  inntinn  gun  dàil 

Gu  ro  àrd  os  a  eheann, 
Dh  'ionnsaidh  Pàrrais>  an  gràidh, 

'S  gach  ni  àlainn  a  th'  aim. 

Nis'  o  *s  lèir  dhaibh  an  stèidh, 

Agus  èifeachd  na  slàint, 
Cha-n  eil  dèigh  ac'  bhi  *g  èisdeachd 

Ri  breugaibh  an  nàmh  : 
'S  i  an  fhirinn  gun  f hoill 

A  bheir  aoibhneas  daibh  ghnà  ; 
'S  bidh  an  inntinn  'ga  faoighneachd 

A  dh"1  òidhch  a*  do  là, 

Fanaidh  'n  t-as-creideamh  !  lùimeil 

Mar  fhuighleach  a  làth'r, 
Ach  cha  chlos  daibh  'ga  chùibhleadh,  . 

'S  'ga  chlaoidheadh  gach  trà. 
Chuid  air  chuid  gheibh  iad  buaidh  air, 

Ge  buan  e,  *s  ge  rag  ; 
Oir  bi'dh  gràs  'g  an  ath-nuathach\ 

Cha  dualach  dha  stad. 

'S  gasd'  an  acainn  ri  èigin, 

No  deuchainnibh  cruaidh, 
Creideamh  diongmhalta,  treubhach, 

Nach  gèill  ri  an-uair  : 
Ach  ni  grèim  gu  ro  chruaidh 

Air  gach  buaidh  a  ta'n  Chriosd, 
Chum  nam  feart  thoirt  a  nuas, 

Ni  ar  fuasgladh,  's  ar  dion. 

Cha  n-eil  aon  ni  'san  t-saoghal, 
Cho  gaolach  aig  Dia, 

'S  cha  deanair  as  aogais 

Le  daoinibh  a  riar  ;* 
Oir  ri  fìriimean  Dè 

Chuir  e  'sheula  gu  slàn,f 
'Nuair  ni  'n  t-as-creideamb  breug 

Do  gach  sgeul  thig  a'n-àird.} 

O'n  tha'm  peacacb  thaobh  nàduir 

'Na  nàmhaid  da  ghnè,§ 
'S  e  'n  Triath  le  làimb  laidir 

A  dh'àraicheas  e : 
Bi'db  a  ghàirdean  gu  feartmbor 

A  neartach'  gach  gniomh, 
Toirt  a  bhochdainn  gu  beairteas, 

'S  a*  ceartach'  gach  giomh  ; 

A  thoirt  ùmhlachd  le  gràdh 

Do  na  h-àintibh  gu  lèir, 
Gun  dad  uaill  acb  fèin-àicheadh 

Bhi  ghna  anns  gach  ceum  ; 
Oir  ge  dian  bhios  a  mhiann 

Gu  bhi  diadhaidh 's  gach  am, 
Chi  e  'n  lagh  aig  an  Triath 

Fada 's  cian  os  a  cheann. 

Creideamh  fior  bi'db  gnàth  sbùil  aig' 

Ri  urachd  o'n  àird 
Bheir  e  ort  dol  a  dh'ùrnaigh 

Le  dùracbd  gach  trà  ; 
Urnaigh  threun  thèid  le  urchair 

Gu  cuimseach  gu  nèamh, 
'S  a  gheibh  èisdeachd  gu  tulachuiseach, 

Cunnabhalach,  rèidh. 


*  Eabb.  xi.  6. 
X  1  Eoin  v.  10. 


f  Eoin  iii.  33. 
§  gne  a  chreidimh. 

Chuireas  faobhar  s  gleus  ort 

Gu  h-eudmhor,  's  gu  beò. 
Cimm  do  thoil  bhi  gu  lèir 

Ar  son  Dhè,  's  a  ghlòir  : 
'S  i  do  chràdh  'n  ùrnaigh  mharbh 

Bhios  aig  cealgair  nan  lub, 
Urnaigh  bhochd  ar  son  ainm, 

Gun  dad  tairbh  innt  no  sùgh. 

Fhad  's  a  riaghlas  an  gràs  ud  thu 

'N  làthair  do  Dhè, 
Bi'dh  do  naomhachd  a  fàs, 

Bi'dh  do  ghàirdeachas  gleusd  ; 
Cha  bhi  smuain  aim  ad  chridh 

Nach  bi  dileas  a's  cneasd  ; 
Bidh  do  mhiann  ris  gach  ni 

A  bhios  direach  a's  ceart. 

Fhad  's  a  riaghlas  an  gràs  ud  thu 

'N  làthair  chloinn-daoin, 
Cha  bhi  gniomh  ni  do  làmh 

Nach  bi  gràdhach,  's  caoin, 
Cha  bhi  facal  'n  ad  bheul 

Nach  bi  reusontach,  ciùin, 
Ged  a  thachradh  riut  bèist  - 

Bhios  gun  bheusan,  gun  chliù. 

Tha  'n  gràs  ud  cho  ceutach, 

'S  cho  feumail  gach  uair, 
'S  nach  fheudar  as  eugmhais 

Gu'n  èirich  leat  buaidh. 
Bi  'ga  altrom  gu  deònach, 

Ri  d'  bheò,  's  ri  d'  bhàs  ; 
Bithidh  sifch  agus  solas 

An  cònihnaidh  'na  làth'ir. 

Jii  ag  ranusach1  au  fiiacail 

Le  tlachd,  's  le  miann, 
Do  gach  creideach  is  taice 

Gacli  seachduin  de'n  bhliadhn', 
Lean  gach  aon  niheadhon  gràis 

Fad  do  làithean  gun  sgios, 
'S  thig  do  chreideamh,  's  do  shlàinte 

Gu  lànachd  gun  ditb. 


DO'N  AS-CKE1DEACH. 

EARRANN  I. 

"  An  (ì  nach  creid,  tha  e  air  a  dhiteadh  cheana,  chionn  nach  do  , 
chreid  e  an  airnn  aon-ghin  Mic  Dhè  !  do  bhrigh  gu'm  beil  miae  'g 
innseadh  na  fìrino,  cha  eil  sibh  ga  m'  chreidsiim." 

Cha  do  chreid  thu  do  dhiteadh, 
Ged  's  i  'n  fhirinn  a  dhaor  thu, 

Dh*  ionnsaidh  ifrinn  na  peine  ; 
Is  cha  lèir  dhut  do  bhaoghal. 

Cha  do  chreid  thu  do  chridhe 

Bhi  sir  thighinn,  gu  faoilidh, 
Air  gach  olc  th'air  a  bhacadh, 

Leis  an  reachd  tha  ro  naomh'  duinn. 

Cha  do  chreid  thu,  's  gur  coma 
Leat  an  comunn  ro  chaomhail, 

Th'  aig  na  naoimh  ris  an  Dia  ac', 
'S  nach  b'  e 'm  miann  bhi  as  aogais. 

Gur  e  t'athair  an  diabhol, 

'S  gu'm  beil  a  mhiannan  leat  aobhach  : 
Gur  fior  nàmhaid  do  Dhia  thu, 

Air  dol  cian  uaith'  air  faontradh. 

Gu'm  beil  thu  'n  eòmhnaiJh  'na  fhianais, 
No  gur  fiach  dhut  do  shaothair, 

Dol  a  lùbadh  do  ghlùn  da, 
Ann  an  ùrnaigh,  no  aoradh. 

No,  ma  rinn  tha  an  lubadh, 

Gun  robh  'n  dùrachd  gle  fhaoin  ann  : 
Thaobh  do  chridhe  bhi  truaillidh, 

'$  gur  cò  luaineach  ri  gaoith  e. 

Cha  do  chreid  thu  gu  'm  b'earr  dhut, 
Bhi  sir  fhàs  ann  an  naomhachd, 

Na  bhi  cumhachdach,  saibhir, 

Le  mòr  oighreachd 's  an  t-saoghal. 

Chreid  thu  breugan  an  diabhoil 
(Fear  bha  riamh  ga  do  shlaodadh, 

Chum  a  gharaidh  gu  dian  leis,) 
Fad'  roi'  fhianais  'n  Fir-saoraidh. 

Chreid  thu  'n  t-slighe  bhi  leathann, 
Bheir  gu  beatha  nach  caochail : 

Gur  gle  fharsuinn  an  geata, 

'$  iad  dol  a  steach  air  'nan  sgaothan, 

Chreid  thu  'n  t-slighe  bhi  aimhleath'n, 
A  bheir  gu  gainntir  a'  na  caoine  ; 

Gu'm  beil  cachaileith  teann  air, 
'$  iad  ro  ghann  tha  'ga  faotainn. 

'S  ann  air  Dia  chreid  thu  mi-sgeul ; 

E  bhi  dìreach  rèir  t'  aogmhais,* 
E  bhi  toilicht'  le  d*  chleachdadh, 

A's  do  d'  pheacadh  toirt  aonta. 


*  Salm  L.  18—21. 

Do  do  smuaintibh  neo-gheamnaidh, 
'S  do  d'  slieancliasaibh  draosda. 

Do  t'  adhaltras  gràineil, 

'S  do  d'  mheàirle  gun  aobhar. 

Do  do  bheumadh,  's  do  d'  chàineadh 
Air  a'  bhràthair  bha  caomh  riut : 

Do  do  bharganaibh  carach, 
'S  tu  mealladh  na  dh'  fhaod  thu. 

Gach  aon  ni.bhiodh  tu  ceannach, 
Bhi  'ga  tharruinn  ro  shaor  ort, 

'S  gach  neach  ris  'n  do  reic  thu, 
Nach  bu  deic  leis  a  dhaoirid. 

Ris  gach  droch  rud  a  ni  thu 

Cumaidh  mi-chreideamh  aodan  ; 

Ged  b'  e  guidheachan  drabasd, 
Ged  b'  e  sàbaid  no  caonnag, 

Gheibh  e  leisgeul  an  còmhnaidh, 
Do  d'  gheòcaireachd  chraosach  : 

'S  ni  e  dearbht'  thu  nach  misd  thu 
Bhi  ro  thric  air  an  daoraich. 


II.  EARANN. 
Ged  is  lionmhor  na  peacaidh 

Ta  'n  cleachdadh  chloinn-daoine  ; 
Ged  tha  lochdan  nach  gann  ac', 

Cuid  n'as  antruim,  's  n'  as  aotruim. 

Ged  tha  smuaintean  ro  dhiomhain, 
Agus  gniomharran  baoth*  ac  ;  . 

Ged  tha  braid  agus  breugan, 

'S  breth-air  èigin 's  gach  taobh  ac'. 

Ged  tìia  mì-run's  seirbhe, 

'S  mòran  cèilg  far  nach  saoilinn  ; 
Ged  tha  àrdan  's  farmad, 

Air  an  arimaibh  toirt  caoile. 

Cha  n-eil  iad  uile  cho  millteach, 
Ris  a  mhì-chreidimh  bhaobhail ; 

Nach  creid  an  fhìrinn  'is  feumail, 
Ach  na  breugan  is  claoine. 

Nach  creid  facal  thuirt  Dia  ruinn, 
Chum  ar  riaghladh,  's  ar  faoghlum  ; 

Ged  's  e  creideamh  *n  t-aon  ìnneal, 
Ni  o  mhilleadh  ar  saoradh. 

'S  a  bheir  seaìbh  dhuinn  sa  bheannachd 
A  chaidh  cheannach'  gu  daor  dhuinn  ; 

A  choisinn  Criosd  duinn  gun  sòradh, 
'Niaair  a  dhòirteadh  'fhnil  chraobhach. 

'S  e  sud  peacadh  na  dunach, 
Cha  n-eil  duine  tha  saor  uaith' ; 

Fhad  's  a  migeas  an  fliìrinn, 
Bidk  e  cinnteach  gu'n  sgaoil  e. 

Ma's  duin'  thu  'n  staid  nàduir, 
Bidh  tu  ghnà  leis  ag  aomadh  ; 

'S  ged  fhuair  thu  a  ouibhteach', 
Leanaidh  fuighleach  nach  caol  riut. 

Air  do  shùilìbh  thig  sgleò  leis, 
Bheir  e  ceò  ort  ni  caoch  thu : 

E  cho  seòlta  gu  mealladh, 

Ris  an  t-sionnach  à  saobhaidh. 

E  cho  leanmhainneach,  beadaidh, 
As  nach  teich  e  ri  t'  aois  uat : 

'S  e  do  sgrios  tha  e  miannach', 
'S  fad  mu'n  iarr  e  do  chaomhnadh. 

Seas 's  seall  air  do  chunnart, 

Gun  f  hios  c'uin  a  gheibh  'n  t-aog  thu. 
Gabh  ri  Criosd  anns  an  fhacal, 

Leig  do  thaic  ris  'na  aonar. 

Cum  an  cònihnaidh  do  shùil  air, 

Bi  gu  did  ris  air  1*  aonadh  : 
Gabh  an  Spiorad  gun  dàil  uaith, 

Ni  e  gràs  ort  a  tkaomadh. 

Fhir  tha  creidsinn  na  f  irinn, 

Dean  am  mì-chreideamh  shaodach'; 

Na  toir  tàmh  dha,  no  fasgath, 
Cuir  air  asdar  do'n  f  hraoch  e. 

Oir  ma  gheibh  e  fo  chis  thu, 

Bidh  tu  'd  chìnneig,  's  'n  ad'dhaolaig : 
Thig  do  mhisneach  gu  fuarach', 

'S  thig  do  chruadal  gu  maoladh. 

Falbhaidh  t'  eud,  's  do  chùram, 
'S  caill'dh  'n  dùrachd  am  faobhar 

Bidh  do  shith  air  a  leònadh, 
'S  thig  do  shòlas  gu  traoghadh 

Creid  an  f  hirinn  gun  teagamh, 
Bheir  an  creideamh  an  gaol  leis  ; 

Ni  e  snasmhor  do  ghluasad, 

'S  bithidh  buaidh  agad  daonnan. 

AN  GEARAN. 

(i  Och  ia  dnine  truagh  mi !  cò  a  shaoras  mi  o'n  chorp  a'  bhàis 
so  ?"— Rom.  vii.  24. 

AIR  FONN.—"  Coire  Gorm  an  Fhasaich  " 

Is  doilich  learn  mar  tha  mi 
A'  siubhal  le  mo  nàmhaid, 
Eas-umhal  do  na  h-àintibh, 

'S  mo  gràdh  dhaibh  cho  fann. 
'S  iomadh  fear  a  bhàrr  orm 
Tha  siubhal  rèir  a  nàduir  ; 
'S  e  'ri  lagh  tha  fulang  tàmailt, 

A's  tàire  nach  gann. 
Riamh  o  thuiteam  Adhaimh, 
'Se'm  peacadh  ni  is  fearr  leinn, 
'S  mi-chneasd  a  thug  sinn  gràdh  dha, 

'Ga  thàlath 's  gach  am. 
Cha  d'f  huair  mi  fad  mo  làithean, 
Dad  buannachd,  no  dad  stàth  dheth, 
Ach  daonnan  tarruinn  sàis  orm, 

\S  'g  am  chàramh  am  fang. 

'S  e  dh'f  hàg  gach  ni  a  leugh  mi, 
Gach  searmoin  riamh  a  dh'-eisd  mi, 
'S  gach  guth  a  labhair  beul  rium 

Gun  f heum  dhomh,  gun  stàth. 
'S  e  mhilleas  gealladh  Dhè  orm, 
Nach  earb  mi  ris  ach  eutrom, 
'S  nach  càirich  mi  rium  fèin  e, 

Gu  h-èifeachdach,  slàn. 
'S  ann  chuir  e  mi  an  dèis-laimh, 
'G  am  fhàgail  ro  mhi-ghleusda, 

Gu  obair  uasal,  euchdach, 

'S  gu  treubhantas  àrd  : 
Gu  gleachdadh  ris  an  eucoir 
A  bhios  a'm'  chridhe  'g  èiridh. 
No  chithear  ann  am  bheusaibh, 

Gu  h-èitidh,  *s  gu  grannd. 

Nam  bithinn  tairis,  dileas, 
'A  leantainn  ris  an  f hìrinn, 
Bhiodh  ise  dhomh  mar  dhidean 

Nach  dìobradh  gu  bràth., 
Ged  chuireadh  daoine  sios  mi 
Le  casaidibh  's  le  diteadh, 
Gun  togadh  ise  rìst  i  mi, 

A's  dhirinn  an  àird. 
Cha  toilleadh  i  gu  dilinn 
Dad  coire  dhomh  no  mi-thlachd, 
Tha  ceangal  ris  an  t-sith  aic', 

'S  is  direach  a  gnàth  : 
Ach  's  mòr  an  call,  's  an  dith  dhomh, 
Gu'm  beil  i  trie  air  di-chuimhn, 
'S  nach  eil  a  creideamh  cinnteach 

A'm'  inntinn  a*  tàmh. 

Bha  amaideachd  a's  gòraich 
'A  leantainn  rium  o  m'  òige, 
'S  b'  annsa  learn  gu  mòr  iad 

Na  'n  t-eolas  as  fearr. 
Na  *n  deanainn  leth  na  còrach 
Cha  chreidinn  nach  bu  leòir  e, 
'S  nach  tearnadh  sud  fa-dheòigh  mi, 

Gun  dòigh  air  tigh'nn  gearr. 
Ge  mòr  an  t-aobhar  sòlais 
Bhi-'n  communn  Rìgh  na  glòire, 

S  iad  b'  annsa  leamh  na  h-òrain, 

'S  bhi  'g  òl  naia  deoch  slàint. 
Bu  dallag  mi  nach  sòradh, 
Bhi  cluich  air  bruaich  na  dòrainn, 
An  Diabhol  ga  mo  threòrach' 
Gu  seòlta  air  làimh. 

Gur  mòr  a'  chreach,  's  an  diùbhail, 
Mo  chridhe  bhi  gun  dùrachd, 
A'  ghabhail  Dè  nan  did  domh, 

Mar  Ughdar  mo  shlàint' : 
'S  e  tairgseadh  dhomh  'na  chùmhnant, 
A  neart  a  bhi  mar  chùl  domh, 
'S  a  ghliocas  àrd  g'am  stiùradh, 

Le  cùram,  's  le  gràdh. 
Tha  drùidheachd  air  mo  shuilibh, 
Se'n  rud  a  ni  mo  chiùrradh, 
D'an  ruith  mo  mhiann  gu  siùbhlach, 

'S  mi  lubadh  'na  dhàil. 
Mo  shonas  air  mo  chùlthaobh, 
Mar  anabas  nach  fìù  learn  ; 
M'  anam  an  droch  run  da, 

'Ga  dhiùltadh  le  tàir. 

*S  mi  'n  duin'  as  truaigh'  sa'n  t-saoghal, 
Fo  chìs  aig  m'  easgar  daòbhaidh, 
Làn  fuath  do  'n  bheath'  is  caoine, 

'S  an  gaol  ais  a'  bhàs. 
Cò  sheallas  rium  a' m'  dhaorsa  ? 
Cò  thiondas  mi  o  chlaonadh  ? 
Cha  n  aingil,  no  clann-daoine, 

.Och !  b'fhaoin  iad  sa'  chàs. 

Ach  taing  do'n  Athair  naomha, 
A  dh'ullaich  dhom  an  t-saorsa, 
Làn  tearadh  o  gach  baèghal, 
Trìd  aon-giiin  a  ghràidh. 

A  Dhè  ta  iochdmhor,  maoineach, 
Cia  f  had  a  bhios  mi  caoineadh  ! 
0  greas  le  d'  chobhair  chaomh, 
Agus  saor  mi  gun  dàil ! 


FIRE  ANT  ACHD  CHRIOSD. 

"  Gu  faighear  annsan  mi  gun  ni'fhìreantachd  fèin  agam,  a  ta 
o'n  lagh,  ach  an  f  hireantachcf  sin  a  ta  tre  chreideamh  Chriosd,  an 
f  hireantachd  a  ta  o  Dhia  tre  chreideamh." 

AIR  FONN.— u  Mairi  Bhan  òg." 

'S  i  f  ìreantachd'  losa  Criosd  mo  Thighearn, 

'An  dion  a  bhitheas  gu  feum, 
0  m'  plieacannaibh  gniomh'  ta  lionmhor,  minig, 

'S  o'n  t-siol  a  ghin  iad  gu  leir  ; 
Bheir  sonas  'us  solas  mòr  do  m'anam 

Nach  lcàn  an  an-shocair  chruaidh  ; 
'Sa  chumas  rium  dòchas  glòir  nam  flaitheas, 

Ri  m*  bheò  air  talamh  mo  chuairt. 

Rha  mise  mar  chàch  a'm'  thràill  do'n  donas 

Gun  chàil  do  chobhair  an  Triath, 
Ag  iarraidh  mar  m'  àilleas  sàth  na  colla, 

Gun  àird  air  cogadh  ri  m'  mhiann  : 
A'  siubhal  mar  ghaoithean  aotrom,  falamh, 

Cho  faoin  ri  faileas  na  breug, 
Gun  smuainteach  airaog,  no  caochlaaithghearr, 

A  dh'f  haodadh  tachairt  domh-fèin. 

Gus  an  taining  an  uair  san  d'f  huair  mi  buille, 

Bu  chruaidh,  ro  ghuineach  o'n  reachd, 
Dh'f  hàg  gaoir  a'm'  ohluais  nach  dual  dhomh 

A  fuaim  chur  buileach  a' m'  bheachd.  [tuille 
"  Is  mallaicht  gu  bràth  gach  garlach  dona, 

A  dh'f  hàg  neo-choi'liont  an  lagh  ; 
Tha  'chridhe  's  a  làmh  gun  tàmh  dha  solar 

Gach  cràdh,  gach  gonadh,  's  gach  dragh." 

'N  sin  ghabh  mi  an  ruaig  le  ruathar  cabhaig, 

Mo  thruaigh  !  cha  d'  aithnich  mi  'n  ceum  : 
Le  cumhachd  a's  buaidhmo  thruailleachd  ghra- 

Cha  d'f  huair  mi  mach  asam  fèin.  [mail 
Bha  m'  earbsa  ri  feum  o  m'  dhèircibh  falaich  ; 

Ri  èifeachd  aithreachais  mhairbh  ; 
Gun  deanainn  gach  beud  a  thrèigsinn  baileach; 

'S  ni's  dèin'  gu'n  leanainn  math  m'  anm'. 

Ach  b'  anmhunn,  's  bu  chli  an  t-sith  a  thog  mi, 

Bha  dìteadh  cogais  a'm  chòm : 
Bha  bagradh  na  fìrinn  sior-dhol  trodham  ; 

Rug  sgios  is  clodhadh  air  m'  f  honn. 
Bha  m'  earbsa 's  mochàil  siòr  f  hàs  ni's  fainne, 

Is  dh'f  hàilnich  m'  anam  gu  mòr  : 
Bha  Criosd  is  a  ghràdh  'san  tràth  as  m'  aithne, 

'S  cha  b*  kill  learn  teannadh  'na  chòir. 

Cha  chreidinn  nach  deanainn  fèin  mo  chobhair, 

Chum  rèite  chosnadh  ri  Dia  : 
Cha  chreidinn  guth  Dhè,  'gradh, —  "  'Sè  do 
bheatha" 

Gun  èis  gu  mathanas  Chriosd. 
'Se  shaoil  mi  gu  slàn  gu'm  b'fhearr  dhomh 

Na  dhàil  le  gibhtibh  a  b'fhiu  ;  [tighinu 
Gu'n  cosnainn  le  àridheach  fàilt  a  chridhe, 

'S  'na  làth  gu'm  bithinn  le  cliù. 

Cha-n  fhac'  micòrm'  anma  marbh  fo'n  mhall- 
achd, 

No'n  fhearg  a  bh'  annam  ri  Dia. 
Mi-fein  a  bhi  m'  chealgair  dealbhadh  meallaidh 

Do  m'  earbsa  thana  nach  b'fhiach  : 
No  m'  fhìreantachd  fèin  bhi  breun,  a's  salach, 

'S  'na  stèidh  mhi-fhallain  do  m'  shith  ; 
Mo  naomhachd  gu  lèir  bhi  eitich,  greannaoh, 

Gun  f heum  a  ghlanadh  mo  chri. 

Ach  thug  e  ri  ùin'  domh  sùil  a  dh'fhaicinn. 

Mar  dhrùigh  am  peacadh  'n  am  ghnè  : 
Nach  eil  e  'n  am  dhùbhlan  lùbadh  tairis 

Ri  run  ro  bheannaichte  Dhè  : 
Gun  chreideamh  d'a  sgeul,  mar  bhrèig  dhomh 
fhacal 

Gun  ghèiìl  d'a  reachd,  no  d'a  àithn  ;  [adh 
G'am  àrdachadh  fèin  thar  Dhè  'nam  chleachd- 
Gach  ceum  a'  bacadh  mo  shlàint : 

Mo  nàdur  bhi  aingidh,  nàimhdeil,  fuileach, 

Mi-thaing  na  dunach  bhi  m'  chridh  ; 
'S  gniomhan  mo  làimh  làn  aimhleis  uile, 

Mo  chainnt  gu  cumant'  gun  bhrigh. 
Mo  nàimhdeas  do  ghràs  bhi  àraid  domhain, 

O'n  àrdan  ghoimhe  tha  m'  chliabh  ; 
'S  m'as-chreideamh,  gràineil,  grànda,loitheach, 

'G  am  fhàgail  comheach  ri  Dia. 

Och  !  mhothaich  mi  fhearg  mar  gharbh-fhras 
pheileir, 

No  dealgaibh  teine  'g  am  chràdh', 
Chaidh  surdalachd  m'  anm*  air  falbh  le  eagal, 
Chaidh  m'  earbs  a  leagail  gu  làr, 

Ach  thionndaidh  e  smuainte  truagh  mo  chridhe 
Mu'n  cuairt,  ('s  e  sireadh  mo  ghaoil,) 

"  Adh'fhaicinn  mo  luaidh/s  ruduainn'nardithis 
Nach  dual  da  rithist  gu'n  sgaoil." 

'N  sin  tlmig  mi  gu  h-aobhach  gaol  mo  charaid, 

Fear-saoraidh  tairis  nan  daoi, 
A  thàinig  do'n  t-saoghl  o  thaobh  an  Athar 

Chum  saorsa  cheannach  dhaibh  chaoidh. 
Bha'shiubhal  tre  ghàbhadh,  's  bàs'  ga  chosnadh, 

Ach  b'  àrd  a  chomas,  's  a  thrèis, 
'S  mhair  e  rè  là  gun  tàmh  ag  obair 

An  àit  a'  phobuill  bu  leis  : 

Oir  thug  e  gu  'cùl  an  ùmhlachd  seachad 

Bha  'n  cùmhnant  'g  agairt  gach  rè, 
Gun  aineamh,  gun  lub,  do  chum  nach  tachradh 

Gu'n  dùint  on*  flathshonas  Dè  ; 
'S  dh'  fhuilinge'm  bas  bu  char  dhaibh  fhaighinn 

Le  'làn  do  mhallachdaibh  geur  ; 
Oir  sheas  e  'nan  àit  mar  Bàthan  daingean, 

Gu  làidir,  diongalta,  treun. 

Sud  ùmhlachd  a's  bàs  is  àillidh  feartan, 

Dh'fhàg  slàn  an  Ceartas  's  an  Reachd  : 
(Ruig  Athair  nan  gràs,  's  do  làmh  an  taic  riu, 

'S  bidh  fhàilt  le  tlachd  ort,  's  a  dhreach.) 
Sud  f  ireantachd  losa  Criosd  an  Urrais 

Rinn  dioladh  bunaiteach,  treun. 
Tha  'n  Tighearn  Dia  lea'  riaraicht  tuille, 

'S  cha-n  iarr  o  dhuin'  ach  i-fein. 

O'n  thug  e  'na  oircheas  gairm  dhomh  gabhail» 
'S  tairgse  a  faighinn  *san  uair. 

Adh  'fbìreanacb'm  'anm'gu  dearbh , 's  gu  deimhin, 

Gun  airgead,  agus  gun  luach. 
0  !  cionnas  a  dhiùltainn  lùbadb  ealamh, 

Le  diiracbd  ainneamh  'na  còir ! 
Ceud  mhiann  mo  shul  an  dlùs  dhomh  tarruinn 

Cur  ùr-bhith  annani  le  treòir. 
'Nuairtbàinig  i'  m'dhàil  legràdh,'slecreideamb 

An  tàbhachd  teagasg  na  sìth, 
Gbràd  f  huaradli  leani  àgh  cbuir  sgàtb  air  m'eagal 

'S  nàir  air  teagamb  mo  cbrìdh. 
Nis'  tba  mi  air  tìr  le  cìnnt  's  ìe  cothrom, 

Ge  dìblidh  dona  mi-fèin  ; 
Tlia  m'  Urras  gun  dìobradh,  cbì  mi  'chobhair, 

Gun  dìth  mu  choinneamb  gach  feum. 
Cbà  teirig  a  ghràs  an  càs  no'n  cunnart, 

'S  e  fàilteach,  furanach,  caoin : 
Cba-n  eagal  leam  bàs,  no  cràdh,  no  fulang, 

No  nàmhaid  guineach  cbloinn-daoin'. 
0  I  cionnas  a  dh'fhaodas  gaol  cho  barraicbt' 

Bbi  faoin  a'ni'  bbarail  gu  bràth  ! 
Gaol  cridhe  m'  fhir-saoraidh  daonnan  mar-rum, 

'N  dèis  taomadh  fhala  gu  làr  ! 
Cia  maiseach  e-fèin,  Mac  Dhè  an  Atbar! 

Cia  ceutacb  gealladh  a  ghràidh  ! 
Cia  sgiamhach  gu  lèir  a  dreuchda  flathail ! 

'S  caoin-bbeum  am  faillein  à  làmih! 
'S  ann  agam  tha.  'n  reuson  gèill,  a's  urram, 

'Is  èisdeachd  ullamb  thoirt  da ! 
Mo  cbridhe  bhi  gleusd,  mo  cheum  bbi  siubhal 

D'a  rèir  mar  's  urra'  mi  gbnàth  ! 

O  bitbeadh  mo  cheann  gach  àm  gun  òbadli 
Ri  tionnsgnad  thogas  a  gblòir  ; 

Mo  chridhe  le  m'  làimh  gu  teann  ri  obair 

A  ceannsach  tograidh  na  feòl'. 
Dhè   tabhair  dliomh   còmhnadh,   dòigh,  's 
uidheam, 

'S  mi'  m'  dheòr  neo-chuidhichte  ghnàtli : 
Gleidh  m'  anam  o  ghò,  's  o  sgleò  fad  m'  uidhe, 
'S  cùm  deò  'nam  ghuidhe  gu  m'  bhàs. 

OBAIR  AN  SPIORAID  NAOIMHB. 

"  Shaor  e  sinn  tre  ionnlad  na  h-ath-ghinmhinn,  agus  ath-nuath- 
achadh  an  Spioraìd  naoimhe.  Bheir  bhur  n-Athair  nèamhaidh  an 
Spioraid  naomha  dhaibhsan  a  dh'iarras  air  è." 

Dùisg  a  d'  chadal,  a  thruaghain, 
Tha  thu  'n  cunnart,  's  cha  suail  e, 
Tha  thu  ciontach,  's  truaillidh, 
Thaobh  do  ghnè,  'us  do  ghluasaid  ; 
Tha  an  Ceartas  'gad  rugadh 
Dh'  ionnsaidh  ifrinn  na  truaighe, 
Chumdochlaoidheadh  gubuan,'us  gu  cràiteach. 
Chum  do  chlaoidheadh,  &c. 

Traill  tha  buileach  do  d'  mhiannaibh, 

'S  tha  iad  doilich  a  riarach', 

Nàmhaid  guineach  do  Dhia  thu, 

'S  aintean  nile  ro  shiar  leat, 

Nàir'  gu  tùr  ort  a  diadhachd, 

Dh'  fhàg  do  thuigs'  a's  do  chiall  thu, 

Chaill  thu  mothachadht'iargainn  's  b'e  *m  bàs  e 

Chaill  thu  mothachadh,  &c. 

Tha  thu  feumnach  air  fuasgladh, 
Ged  nach  lèir  dhut  san  uair  e  : 
'S  mòr  am  beud  e  nach  gluaist'  thu 
Leis  na  reusonaibh  buadhach, 

A  thug  le  èigin  mhin,  uasail 

lomad  eucorach  duaichnidh 

On  c6r  breun  gu  ath-nuadhadh  àluinn. 

On  còr  breun  gu,  &c. 

M'  annsachd  Spiorad  na  naomhachd, 

A  thig  on  Athair,  's  o'n  Aon-ghin, 

'S  è  is  urrainn  'sa  chaochladh  ! 

Spiorad  curnhachd 's  gaoil  e, 

Spiorad  barraichte  saor  e, 

Spioraid  carthannach,  caoin  e, 

Spiorad  acuinneach,  faoilidh,  gun  àilleas. 

Spiorad  acuinneach,  &c. 

Ruig  an  t-Athair  le  ùrnaigh, 

'S  iarr  an  Spioraid  le  dùrachd  ; 

'Sea  dh'  fhosglas  do  shuilean, 

Chum 's  gu'n  tuig  thu  t'  eas-ùmhlachd, 

Naimhdeas  t'  anma  do  'n  chùmhnant, 

T'  oibre  marbha  gun  lùgh  annt, 

A  cridhe  cealgach  nan  lùb,  a's  e  gràineil. 

A  cridhe  cealgach,  &c. 

Bheir  an  Spiorad  dut  lèirsinn, 

Air  t'  fhèin-fnìreantachd  bhrèige, 

'S  air  do  mhì-chreideamh  èitidh  : 

Bheir  e  mothachadh  geur  dhut 

Air  do  choire,  's  air  t'  eucoir, 

Chuireas  tur  thu  gu  èigin  ; 

Chi  thu  t'uabhas  dut-fèin,  's  do  chàch  thu. 

Chi  thu  t'uabhas,  &c. 

Ni  an  Spiorad  do  stiùradh, 

(Ge  neo-mhothaichte  ciùin  e,) 

'S  thèid  thu  rannsach*  le  dùrachd, 

'S  le  mòr  ghràin  do  d'  mhì-chùram, 

Dh'  fhios  am  faighear  Ceann-iùil  dut, 
A  sheòlas  slighe  às  ùr  dhut, 
'S  e  do  mhiann  a  nis  cùl  chur  ri  t'  àbhaisd. 
'S  e  do  mhiann  a  nis,  &c. 

Gheibh  tliu  sealladh  le  aoibhneas, 

Air  mòr  mhaise  na  h-oighreachd, 

A  bheir  an  Slanaighear  caoimhneil 

Do  na  peacaich  is  oillteil* 

A  ni  le  creideamh  dlù  ghrèim  air, 

Ged  b'i  ifrinn  a  thoill  iad, 

'S  their thu,  othoir  dhomhroinnann  adghrks  d'i, 

'S  thu,  their  o  thoir  dhomh  roinn,  &c. 

Gheibh  thu  seallach  le  aiteas, 

Ann  am  firinn  an  fhacail, 

Do  Fhear-saoraidh  nam  peacach, 

Le  Vhuid  oifigibh  taitneach, 

'S  their  thu,  "  m'  annsachd,  's  mo  thlachd  ris, 

Nam  biodh  e  agam  a'm'  ghlacaibh, 

Bhiodh  mo  shonas  chò  pailt  a's  a  V  àill  learn." 

Bhiodh  mo  shonas  cho  pailt,  &c. 

Thèid  thu  dìreach  'na  chòdhail. 

'S  ni  thu  grèim  air  gun  sòradh, 

Le  fior  chreideamh,  's  le  dòchas  ; 

Tha  thu  rag,  ach  thèid  deòin  leat, 

Tha  thu  lag,  ach  thèid  treòir  leat, 

Oir  is  neartmhor  t'f  hear  còmhnaidh, 

Bidh  Criosd 's  tu  post,  's  cha  sgar  bàs  sibh. 

Bidh  Criosd 's  tu  post,  &c. 

Cuiridh  'n  Spiorad  ud  èifeachd 
Ann  an  òrduighean  Dè  dhut ; 

Anns  an  t-searmoin  'ga  h-eisdeachd, 

Anns  an  fhacal  'ga  leughadh, 

Ni  e  t'ùrnaigh  ro  eudmkor, 

Ni  e'n  t-Suipeir  dhut  ceutach  : 

Ni  e  tarbhacli  gu  lèir  iad  ri'n  gnàthach'. 

Ni  e  tarbhacli  gu  lèir,  &c. 

Bheir  e  leasachadh  eòlais, 
Creideinih,  gaoily  agus  bròin  dut, 
Bheir  e  neartachadh  dòchais, 
Tuilleadh  tomhais  do  shòlas, 
'S  de'n  irioslachd  bhòidheach  ; 
Bheir  e  gràs  de  gach  seòrs  dufc, 

ri  ùin  bidh  iad  dòmhail,  a's  làidir. 
'S  ri  ùin  bidh,  &c. 

Ni  e  caochla  air  t'  inntinn, 

Bheir  gu  rèite,  's  gu  sith  thu, 

Ris  an  lagh  a  thug  Criosd  duinn  : 

Bidh  e  uile  leat  priseil, 

Bidh  tu  daonnan  'ga  sgriobhadh, 

Air  do  chridhe  gu  dileas, 

Chum 's  gu'n  cleachd  thu  le  dìcheall  gach  là 

Chum 's  gu'n  cleachd  thu,  &c. 

Bheir  an  Spiorad  gu  beachdaidh, 

Air  gach  maoidheadh 's  bagradh, 

A  tha  sgrìobht'  anns  an  fhacal, 

'Sa  thig  gu  crich  air  luchd-seachrain 

T'  iomain  di reach  o'n  pheacadh, 

Chum  gach  innleachd  a  sheachnadh, 

Chuireadh  sros  thu  fo  smachdachadh  Shàtain. 

Chuireadh  sios  thu  fo,  &c. 

'S  lionmhor  gealladh  ro  luachmhor 

Th'  aig  an  Spiorad  gu  t'  fhuasgladh, 

'S  gu  d'  liouadh  le  luathghair, 

'Nuair  bhios  t*  aghaidh  ri  cruadal  : 

'S  thig  iad  tlmgad  air  uairibh, 

'S  tu  air  faobhar  na  bruaiche, 

Ged  nach  deanar  leat  glusad  'nan  dàil-san. 

Ged  nach  deanar  leat  gluasad,  &c. 

Bi'dh  gach  cùis  anns  an  fhreasdal, 
Air  an  stiùradh  gu  deas  leis  ; 
Ma  bhios  tu  sàraicht,  no  seasgair, 
Ann  an  àilleas,  no'n  easbhuidh, 
Ann  an  slàinte,  no'n  easlaint, 
Bheir  e  ghnà  chum  do  leas  iad, 
'S  bheir  e  sàbhailte  leis  aig  a'  bhàs  thu. 
'S  bheir  e  sàbhailte  leis,  &c. 

larr  a  cbòmhnadh  'sa  chaonnaig, 

Oir  ma  ghleachdas  thu  t'aonar, 

Bidh  do  bhuillean  ro  aotrom. 

Bheir  do  nàmh  thu  fo  dhaorsa, 

'S  cuirear  glùn  ann  ad  thaobh  leis, 

Dh'fhàgas  brùit  thu  ri  d'  shaoghal, 

Mur  bi'n  Spiorad  ro  naomh'  ud  riut  bàigheil. 

Mur  bi'n  Spiorad,  &c. 

Ni  an  Spiorad  dut  seula 

Dh'fhàgas  aileadh  gu  rèidh  ort, 

(Iomhaigh  bheannaicht'  do  Dhè  e, 

Naomhachd,  soilleir  r'a  leughadh  :) 

Dearbhadh  glan  gur  leis  fèin  thu, 

S  gu 'm  bi  'n  oighreachd  dhut  glèidhte  : 

Bidh  e  dhut  mar  an  cendna  na  earlas. 
Bidh  e  dhut  mar  an  ceudna,  &c. 

'S  e 'm  fior  Chomhfurtair  mòr  e  ; 

Ged  a  chiosnaicht'  le  bròn  thu, 

An  sloe  iochdrach  na  dòrainn, 

Bheir  c  nios  thu  le  treòir  as, 

Chum  do  lionadh  le  solas 

Bhios  do-innseadh  làn  glòire  : 

Cha  n-eil  crioch  air  a  thròcair,  no  'chàirdeas. 

Cha  n-eil  crioch  air  a  thròcair,  &c. 

Fhir  tha  creidsinn  a  Bhiobaill, 

O'n  is  truaghan  gun  chli  thu, 

Taic  ri  Spiorad  na  firinn, 

Chaoidh  na  fàg  e  air  di-chuimhn, 

Earb  do  shlighe,  's  do  shith  ris, 

Ciim  do  shùil  gus  a  chrich  air, 

Sàr  Cheann  iùil  e  nach  dibir  gu  brath  thu. 

^àr  Cheann-iùil  e  nach,  &c. 

Bhii  gu'm  beil  e  ro  uasal, 

Bi  air  t'fhaicill  'nad'  ghluasad, 

Buin  gu  fàilteach,  's  gu  suairc  ris 

Gun  a  chràdhadh,  no  'bhuaireadh, 

Oir  is  grain  leis  ni  truaillidh  : 

'S  ged  nach  fàg  e  car  uair  thu, 

'S  mòr  do  chall  ma  bhios  gruaim  airc&r  tra  riut. 

'S  mòr  do  chall  ma  bhios,  &c. 

Amhlair  ghràind  tha  'ga  t'  iomairt 
Anns  a'  chlàbar  ga  d'  mhilleadh, 
'S  tigh  do  Shàtan  do  chridhe, 
Tha  thu  'd'  nàmhaid  do'n  Spiorad  ; 

Pill  gun  dàil,  's  rach  g'a  shireadh, 

Na  gabh  àicheadh,  no  pilleadh, 

B'e  do  shlàint'  e  ged  bhioradh  e  t'  àirnean. 

B'e  do  shlàint'  e  ged  bhioradh,  &c. 

Cha  n-eil  athair  'san  t-saoghal 

A  bheir  tiolac  d'a  aon  mhac, 

Leth  cho  eusgaidh,  's  cho  faoilidh, 

'S  a  bheir  Athair  nan  saor-ghibht 

Spiorad  beannaicht  na  naomhachd 

Don  ti  dh'iarras  gu  caoin  e, 

Chum  ath-nuadhachadh  daonnan  le  'ghràsaibh. 

Chum  ath-nuadhachadh,  &c. 

A  thi  beannaichte,  ghlormhoir, 

A  th'air  cathair  na  mòrachd, 

Tha  siol  Adhaimh  cho  gòrach 

'S  nach  eil  miann  ac'  air  t'  eòlas  : 

Cuir  do  Spiorad  ga  'n  seòladh, 

Chum 's  gu 'm  pill  iad  gu  deònach, 

Dh'  ionnsaidh  slighe  na  còrach,  's  na  slàinte. 

Dh'  ionnsaidh  slighe  na  còrach,  &c. 


MOLADH  GRAIS. 

"  Is  leòir  mo  gliràs-sa  dhut." 

As  do  mhoineis,  o  m'anam,  gràd  dhùisg, 

'S  le  dùrachd  bi  guidheadh  gach  trà, 

Gu'm  fosgail  an  t-Ard-Righ  do  shuil, 

Gu  bhi  faicinn  cia  dlù  dhut  a  ghràs. 

On  tha  thu  ad  pheacach  ro  thruagh 

Air  do  thruailleadh  o  d'mhullach  gu  d'  shkil, 

O'n  tbainig  ort  mallachd  le  buaidh. 
Ga  d'  bhualadh  gun  iochd  leis  a'  bhàs. 

'S  be  sud  am  bàs  uabhasach,  searbh, 
Naimhdeas  garg  anns  an  inntinn  ri  Dia : 
Seachran  aigne,  's  coimheachas  anm', 
Ardan  cridhe  ro  anbarrach  dian, 
Fuath  rosliònraicht  do'nt  Slanaighearchaomh, 
Bhios  ag  aontachadh  'cheusadh  gun  dàimh  ; 
Agus  tàir  air  an  Spiorad  neo-bhaoth  ; 
'S  air  an  obair  ro  chaoin  tha  'na  làimh. 

Tha  'n  t-às-creideamh  fuaight'  ruit  a  ghnà, 

'IS  trie  a  bhrist  thu  na  h-àintean  gu  lèir  ; 

Thaobh  na  thug  thu  do'n  pheacadh  a  ghràdh, 

'Us  do  Shàtan,  ge  dian  e  a'd'  dhèigh  : 

Do  mhì-ehùram 's  t'  aineolas  dall, 

Do  thuigse  ro  mhall,  ach  'sa'n  ole  ; 

Do  snmaintean  trie  null  a's  a  nail, 

Gun  dad  buannachd,  ach  call  a  thoirt  ort 

Ach  o  !  'se  mo  chreach  thar  gaeh  cùis, 
Thu  bhi  dùr  aim  ad  nàimhdeas  d'a  ghras  ; 
Ged  'se  gràs  tha  'gad  leigheas  gu  dlù, 
'S  a  gheibh  'n  cliù  uat  am  flaitheas  gu  bràth  ; 
B'e  sud  an  gràs  iongantach,  suairc, 
Gràs  is  cumhachdaich  buaidh  agus  feart, 
Gràs  ro  shaor,  a's  ro  phailt,  a's  ro  bhuan, 
Gràs  ro  uasal  d'  an  dual  a  bhi  ceart. 

Ciod  ach  gràs  rinn  do  thaghadh  o  thus  ? 
(0  m'anam,  grad  ùmhlaich  thu-fèin  !) 
'S  a  ghabh  ortsa  sàr-bheachd  le  deagh  run, 
'Nuair  bu  tusa  an  diù  a  measg  cheud  ? 

Ciod  ach  gràs  thug  an  Slànaighear  nuas, 
Greis  air  chuairt  measg  nan  truaglian  a  bhos; 
A  thoirt  ùmlachd  's  a  dh'fhulang  gu  cruaidh, 
Chum  gu'm  faigheadh  tu  suaimhneas,  's  fois  ? 
Nach  e  gràs  thug  an  Soisgeul  do'n  tir, 
'S  a  mhin-ghuth  gu  d*  chridhe  a  steach  ; 
'Nuair  bha  iomadach  finne  d'  a  dhith. 
'S  na  mìltean  'ga  cluinntinn  gun  bheachd  ! 
'Nuair  bha  thus  aig  an  leòghann  fo  'mhàig 
'S  gun  aon  teachd  'n  ad  dhàil  gu  d' thoirt  às 
'S  e  gun  dàil  dol  gu  d'  reubadh  gun  truas  ; 
Nach  e  gràs  rinn  ort  fuasgladh  'na  t  aire  ? 
Bha  do  pheacannan  'g  èiridh  'nan  earn, 
Mar  na  beanntaichean  àrd  os  do  cheann  ; 
lad  cho  lionmhor  ri  gaineamh  na  tràigh, 
Ri  feur  fàsaich,  no  duilleach  nan  crann. 
Bha  iad  sud  mar  na  neulaibh  dubh,  dorch, 
Bagradh  doininn  bhiodh  borb  ort  o'n  speur  ; 
Thàinig  gràs,  thainig  ciùineas  'na  lòrg, 
Theich  an  stoirm,  's  thafiamh-gàir  air  a'  ghrèin. 
'Sea  dh'  fhìreanaich  thu  o  gach  lochd, 
Bha  thu  bochd,  's  rinn  e  oighr'  dhiot  air  Dia  : 
Tog  do  chridhe,  na  siubhail  fo  sprochd, 
Oir  cha  nochdar  e  chaoi  dhut  ach  fial. 
On  a  thug  e  air  flaitheas  dut  còir, 
Cha  diult  e  dhut  solas  do  d'  chri, 
'S  am  feadh  bhios  ta  gabhail  an  ròid, 
Ni  a  spiorad  do  sheòladh  gu  min. 
Cha  sòr  e  da  nàimhdean  a  chlaoidh', 
'S  cha  mhaoidh  e  ort  cosguis  gu  d'  riar  ; 
Cha  bhi  sgios  air  'gad  bheannachadh  chaoidh, 
'S  cha  chuimhnich  e  lochd  rinn  thu  riamh. 


71 


Le  blii  creidsinn,  's  a  cogadh  gu  dlù 
Le  bbi  'g  obàir,  's  a  'g  ùrnaigh  gun  sgur, 
Le  bbi  fulang  gu  faighidneach,  ciuin, 
Bbeir  gràs  cbum  do  ruin  tha  gu  tur. 

Oir  tba  acuinn  'san  fbacal  gu  leòir, 
Tboirt  do  laigse  gu  treòir,  a's  gu  neart  ; 
Iomadb  gealladh  ro  phriseil  's  mòr, 
Iomad  àithne  ro  cbòir,  's  ro  cheart, 
Iomadb  cuireadh  ro  thaitneacb  a's  gairm, 
Iomadb  tairgse  a  nasgaidh  de'n  t-slàint ; 
Iomadh  bagradb,  's  ged  tba  iad  ro  shearbb, 
Tba  iad  feumail  gu  d'  tbearbadb  o  d'  nàmb. 

Gad  tba  'n  searin  duine  fathasd  'na  t'  fheòil, 
'S  e  'n  còmbnaidb  a  tionnsgnadh  do  tbruaigh  : 
Ged  cbùm  e  riut  cogadh  ri  d'bbeò, 
'S  e  their  gràs  riut,  Is  leòir  mi  gu  buaidh. 
Ged  tha  thusa  gun  spionnadh,  gun  treòir, 
Agus  deuchainnean  mòr  ort  mu'n  cuairt, 
Agus  t'  eagal  'g  ràdh,  Caillidh  tu'n  deò  ; 
'S  e  their  gras  riut,  "  Is  leòir  mi  gu  buaidh," 

Ged  tha  romhad  trom  obair,  's  cruaidh  spàirn, 
'S  do  chomas  neo-bhràideach  'san  uair  ; 
'Na  h-ob  dol  'nam  coinneamb  gun  sgàth, 
Oir  their  gràs  riut,  Is  leflir  mi  gu  buaidh, 
'S  ged  nach  feudar  leat  teicheadh  o  'n  bhàs, 
Ach  gu'n  càirear  do  chorp  anns  an  uaigh, 
Na  gabb  fiamh,  creid  an  gealladh  gu  slàn, 
A  thug  gràs  dut,  "  Is  leòir  mi  gu  buaidh." 

'Nuair  a  thig  là  a'  bhreitheanais  mhòir, 
'S  a  thèid  òrdugb  a'  bhreitheimh  am  fad, 


A  dbùsgadli  's  a  tliioual  nan  slògh 

Chum  's  gu  'n  seas  iad  am  mod  ud  gu  grad : 

Thèid  a  h-aingidh  a  dhiteadh  chum  bàis 

Bidh  an  siorruidheachd  cràiteach  gu  leòir  ; 

Thèid  na  h-ionracain  dachaigh  gu  bràth 

'S  cuiridh  gràs  thu  'nan  cuideachd  chum  glòir. 

Cha  bhi  duine  'sa  chuideachd  gu  lèir, 
Nach  bi  gleus  air  a'  moladh  a'  ghràis  ; 
Bidh  Abraham  's  Maois  ann  le  chèil', 
Agus  Daibidh  nan  teud,  'us  nan  dan : 
Bidh  Manaseh  'nam  meadhon  mar  sheòid, 
Agus  Daniel,  's  Ioseph  an  àigh, 
Bidh  seann  Simeon,  Peadar,  's  Pòl, 
Muire  Maidilein,  's  Eoin  fear  mo  ghràidh. 

Bidh  am  meairleach  fhuair  gràs  air  a'  chrann 
'Na  ghaisgeach  nach  fann  a  measg  cbàich  ; 
Bithidh  milteann  gun  àireamh  dhiù  ann, 
Agus  moladh  nach  gann  ac'  air  gràs  : 
Gràs  an  Athar  a  shònraich  dhaibh  buaidh, 
Gràs  a'  Mhic  chaidh  's  a  chruadal  gu  sèamh  ; 
Gràs  an  Spioraid  a  threòraich  iad  suas, 
Dh'ionnsaidh  comuinn  nan  uaislean  air  nèamh. 


MOLADH  NAN  GRAS. 

u  Is  e  toradh  an  Spioraid  gràdh,  aoibhneas,  sith,  fad  fhulangas, 
caomhalachd,  mathas,  creideamh,  macantas,  stuaim." 

Thoir  an  aire,  0  m'  anam,  gu  geur, 
Ciod  am  feum  a  tha  'n  cleachdadh  nan  gràs  ; 
'S  nach  ruig  thu  air  uaisle  fo  'n  ghrèin, 
Mar  do  ghluasad  bhi  rèidh  ris  an  àint'. 
"Tha  do  nàdur  gun  riaghailt,  gun  choun, 
Chaill  e'm  fònn  a  chuir  Dia  air  o  thus ; 

Trie  air  uideal  mar  ghluasad  nan  tonn, 
Glacadh  sonais  gun  bhonn,  'us  gun  sùgh. 

Tha  e  'n  còmhnaidh  ag  iarraidh  do  sgrios, 
Tuig  an  fhirinn  so  nise  'na  thrà, 
'Us  bi  'g  iarraidh  an  Spioraid  gu  liosd, 
Chum  sgu'm  fiosraich  thu  sonas  nan  gras. 
Gabh  sàr  eolas  air  briathraibh  a  bheil, 
Gabh  r'a  sgeula  le  creideamh  glan,  ur, 
'Ni  an  t-eòlas  dut  solus  do  d'  cheum, 
Bithidh  'n  creideamh  dhut  feumail  mar  shùil. 

Bithidh 'm  fradharc  ud  !-ìr  dhol  n'  as  fearr, 
Gus  an  ruigear  leis  airde  an  lò  : 
Bithidh 'm  fradharc  ud  leasachadh  ghnà, 
Gus  an  dealraich  thu  shuas  ann  an  glòir 
Ni  an  creideamh  dhut  casan  chum  triall, 
Agus  sgiathan  chum  itealaich  àrd, 
'S  e  an  làmh  ghabhas  tairgse  do  Chriosd, 
'S  an  sgiath  ni  do  dhion  o  do  nàmh. 

Bheir  an  creideamh  dhutbuaidh  air  an  t-saogh'l, 
'S  air  na  h-uile  ni  faoin  tha  'na  ghlaic  ; 
Oir  tha  neart  aig  nach  lèir  do  chloinn  daoin, 
'S  è  an  Trianaid  ro  naomh  a  chul-taic. 
Bithidh  ghnàth  aig  a'  chreideamh  'na  chòir 
Deagh  chòisridh  do  ghràsaibh  nach  crion  ; 
Us  e-fèin  ac'  'na  oide  ro  chòrr, 
Chum  an  seòladh,  's  an  greasad  gu  gniomh. 

Bithidh  'n  còmhnaidh  a'  siubhal  'na  chois  ' 
An  t-aithreachas  soisgeulach,  tlà, 
Nach  gabh  suaimhneas  am  peacadh,  no  fois, 
Ach  ag  osnaich  le  bròn,  's  le  gràdh. 

Bròn  mu  d'  chionta,  's  mu  t'  thruafghe  mu'n 
seach, 

Bròn  mu  d'  pheacannaibh  gin  agus  gniomh  ; 
Bròn  mu  d'  dhìobradh  air  fìrinn  an  reachd, 
'S  mu  d'  sheachran  cian  fada  bho  Chriosd. 

Gràdh  do  n  Athair  thug  gràdh  dhut  o  chian, 
Gràdh  d'on  Mhac  thug  gràdh  dhut  chum  bàis, 
Gràdh  do'n  Spioradchuir  gràdh  ann  ad  chliabh, 
'Sa  ni  còmhnadh  gach  ial  ris  chum  fàis. 
Gràdh  le  t'  anam,  's  le  d'  chridhe  gu  lèir, 
Le  t*  inntinn,  g'  a  rèir  sud,  's  le  d'  neart ; 
Gràdh  do  dh'fhìrinn,  's  do  dh'fhacal  a  bhèil, 
Gràdh  d'a  shluagh,  's  d'am  beusaibh  ro  cheart. 

Gràdh  bhios  seamh  ris  gach  duine  mu'n  cuairt, 
Ach  gu  sònraicht  ri  truaghan  air  fòr : 
Gràdh  bhios  trèidhireach,  bàigheil  làn  truais, 
'S  d'  an  dual  a  bhi  caomh  ris  gach  còr. 
Leis  a'  ghràdh  thig  an  t-aoibhneas  nach  faoin, 
Cha-n  e  aoibhneas  an  daoine,  no  ni  ; 
Cha-n  e  aoibhneas  'na  t'  fhìreantachd  bhaoth, 
Tha  mar  ghaoith,  no  mar  chobhar  gun  bhrìgh. 

Ach  sàr  aoibhneas  'san  Dià  is  leat  fèin, 
Nach  dìbir,  's  nach  trèig  thu  ri  d'  bheò  ; 
Rèir  a'  chùmhnaint  a  rinn  e  o  chèin, 
'Us  a  mhaireas  gun  bhrèig,  'us  gun  sgleò. 
Sud  an  t-aoibhneas  ni  thusa  ro  àit, 
'Nuair  bhios  t'àirc,  's  do  gheur-leanmhainn  ro 
mhòr, 

'Nuair  bhiost'  amhghar  'sdo  thrioblaideanpailt, 
Bheir  an  t-aoibhneas  an  gath  asda  corr. 

Nuair  a  sheallas  tu  null  thar  an  uaigh', 
Air  gacb  àgh  air  an  d'  fhuaradh  dhut  còir, 
Togaidh  'n  dòchas  an  t-aoibhneas  gu  uaill, 
A  bhios  buileach  do-luaidh,  's  làn  glòir. 
Thig'nan  cuideachd  sud,  sanihchair,  'us  sith, 
0  nach  dibir  an  rèite  gu  bràth  ; 
'S  o  'n  tha 'm  f  ireanach'  diongalt  gun  dith, 
Bidh  do  naimhdeas  fo  cliìs  aig  a'  ghràs. 
Mar  a'  clireag  ann  am  meadhon  a  chuain, 
'S  na  tonnan  ga  bualadh  gun  tàmh  ; 
Ged  bhiodh  buaireas  gach  taobh  dhut  mu'n 
cuairt, 

Ni  an  t-sith  so  do-ghluasad  thu  ghnà. 

Ni  an  Spiorad  thu  macanta,  min, 

Ni  e  t'  isleachadh  sios  gus  an  làr : 

Chi  thu  aobhar  air  irioslachd  cri, 

Oir  bu  diblidh  do  chòr,  mur  bhiodh  gràs. 

Chi  thu  aobhar  air  taingealachd  mhòr, 

Nach  eil  thu  fo  dhòrainn  'san  t-sloc  ; 

'S  on  a  f  huair  thu  an  gealladh  'n  ad  dhòrn, 

Ged  bhiodh  bròn  ort  car  tarnail  fo  sproc. 

'S  feaird  thu  faighidinn  mhaireannach,  bhuan ; 

Oir  cha  dual  dut  o  thrioblaid  bhi  saor 

Agus  theagamh  gu  'n  ceanglar  a'  chual 

Air  do  ghuailnibh  gach  latha  ri  d'  shaogh'l. 

'S  cha  mhisd  thu  bhi  caithris  gach  uair, 

(Gun  diochuimhn  air  stuaim,  no  air  eud,) 

Gabhail  beachd  air  gach  bealach  mu'n  cuairt, 

Gu  do  ghleidheadh  o  bhuaireadh,  's  o  bheud. 

Gheibh  thu  spionnadh ;  'us  misneach  o'n  Uan, 

'S  bidh  do  chruadal  neo-mheat  anns  an  stri : 

'Na  gabh  aomadh  le  gealtachd  car  uair, 

Oir  thig  buaidh  leat  tre'n  cheannard  nach  cli. 

Tha  do  nàimhdean  ro  lionmbòr,  's  ro  dhoirbh, 
Mile  diabhol  glè  choirbt',  's  glè  dhàn, 
T'fheòil,  's  do  mhiannan  ro  dhian,  agus  borb, 
'S  an  saoghal  le  colg,  no  le  gàir ; 
A'  toirt  ionnsaidh,  gach  latha  gun  sgios, 
Air  do  tharruinn  a  dhiobradh  do  shlàint' 
Le  bhi  dearmad  a'  chreideimh  'm  beil  cli, 
'S  a  bhri  tha  'na  ùmlachd  do'n  àint : 

Gus  an  lean  thu  an  cleachdadh  th'  aig  each, 
Bhi  'ga  t'  aonairt*  'sa  ehlàbar  mar  mhuic  ; 
ChÒr 's  gu'm  bi  thu  'uan  cuideachd  gu  bràth, 
Air  do  chràdhadh  am  meadhon  an  t-sluic. 
Ach  gabh  thugad  uil'  armachd  an  Triath, 
Cleachd  'na  gràsan  ro  bhriagh  ud  gu  treun  ; 
Cha  tig  buaidh  dhut  à  taise  no  fiamh, 
Ann  an  cogadh  ro  dhian  nan  cruaidh-bheum. 

Lean  gu  dùrachdach,  daingean  an  spàìrn, 
Cha  n-eil  lasachadh  'n  dàn  dut  sa'n  fheoil ; 
Ach  gidheadh  bidh  do  spionnadh  sìor-fhàs, 
'S  caithear  càileachd  do  nàimhdean  mar  cheò 
Ni  na  gràsan  ud  snasmhor  do  bheus, 
'S  iad  a  ghleusas  do  chridhe  air  chòir : 
Bheir  iad  flaitheas  a  nuas  dut  fo'n  ghrèin, 
Gus  an  tèid  thu  gu  siorruidh  chum  glòir. 


GRADH  DHE. 

EARRANN  I. 
"  Is  gràdh  Dia." 
AIR  FONN. — "  Coire-cheathaich." 

Saor  ghràdh  an  Triath  donapeacaichiargalt, 
Air  seachran  cian 's  e  mo  mhiann  a  shèinn  ; 

*  Aoirneagan. 

Is  mò  na  mìorbhuil  gu'n  cluinnte  riamh  dad' 
Ach  bagradh  fiadhaich  'na  bhriathar  leinn. 
Ri  sgeul  air  gaol  leis  an  Athair  Naomha, 
Do'n  chinneadh-dhaonna  gu-caomhail,  dlù, 
Do  chum  an  saoradh,  le  maise  naomhachd, 
Cò 'm  fear  nach  saoileadh  gu'm  b'fhaoin  bhi'n 
dùil. 

On  tha  iomhaigh  Shàtain,  gu  soilleir,  gràineil 
Air  iarmad  Adhaimh  'nan  gnàth  gu  loir  ; 
Tha  teist  gach  là  orr'  nach  faodar  àicheadh, 
Gum  beil  an  nàdur 's  an  nàmhaid  rèidh. 
Gidheadh  tha'n  fhìrinn  toirt  fianais  chinnteach 
Air  gràdh  ro  dhileas  an  Ti  is  àird', 
Do  pheacaich  bhaotha  a'  chinnidh-dhaonna, 
Thaduaichnidh,  daobhaidh,  's  nanaobhar  grain. 

Is  gràdh  neo-chrìochnach,  is  gràdh  nach  crion  e, 
Ach  mar  an  t-sìorruidheacbd  dhiomhair,  àrd. 
Gràdh  àrd  mar  nèamh  e,  gràdh  's  doimhne 
freumh  e, 

Gràdh  fada  rèidh  e,  's  a  leud  toirt  barr. 
Ceud  mheas  a'  ghràidh  ud  an  innleachd  àluinn 
Gu  daoin'  a  theàrnadh  le  bàs  mhic  Dhè. 
Sud  innleachd  uasal  chum  glòir  a  bhuaidhean 
A  thogail  suas  thar  air  smuain  gu  lèir, 

Chaidh  glòir  a'  cheartais  a  dheanamh  beartach, 
Le  iobairt  ghasda  nam  feartan  fìor  : 
Chaidh  glòir  na  fìrinn  a  dheanamh  cinnteach, 
Toirt  bagr'  an  dìtidh  gu  crìoch  air  Criosd : 
Ghaidh  glòir  a'  ghràidh  dheanamh  soilleir, 
deàlrach 

*  Cur  a  Mhic  gu  bàs  ann  an  àit'  nan  daoidh  : 

\Sbhaglòirguntraoghadh  d'athròcairchaomha, 
Toirt  thruaghan  saor  o  bhi  caoineadh  chaoidh. 

Chaidh  glòir  a  naomhachd  a  dheanamh  maoin- 
eaoh, 

A  glanadh  dhaoin'  le  fuil  chaoin  an  Uain : 
A'  toirt  air  falbh  uath  gach  uile  shalchar, 
A  clmir  mì-dhealbh  air  an  anmaibh  truagh. 
Chaidh  glòir  a  ghràsan  a  noclidadh  àluinn, 
Toirt  seach  a  shìàint',  a's  a  ghràidh  gu  saor  : 
'S  b'e  glòir  a  ghliocais,  gu  dòigheil,  riochdail 
Gach  buaidh  'nam  measg  bhi  gun  bhristeadh 


'S  i  sud  an  innleachd  mu'm  beil  e  'g  innseadh 
'Na  leabhar  prìseil  a  sgrìobh  e  dhuinn  : 
Ge  h-iomadh  fìrinn  a  tha  sa'  Bhìoball, 
'S  'n  gràdh  ud  cinnteacli  am  brìgh  's  an  sùim. 
'S  b'e'n  gràdh  do  rìreadh  thug  dhuinne  sgrìobh- 


'S  am  beil  gach  fìrinn  tha  binn  ri  luadh, 

B'  en  gràdh  a'  dh'orduich  gach  ceum,  's  dòigh, 

Gus  na  peacaich  mhòr  thoirt  gu  glòir  an  Uain. 

Tha  comhar'  fìor  air,  gu'n  chuir  e  losa 
An  staid     iosal  'gur  dion  o  bheud  ; 
'S  anochdadh  saimpleir  ro  mhaiseach,  dhaimh- 


Do  ghraisg  mhì-thaìngeil,  'nan  cainnt's  'nam 
beus  : 

Gu'n  stiùradh  dìreach  air  ceum  na  f  rinn, 
Gu  sonas  cinnteach  an  tìr  na  gìòir  ; 
Ged  'sea  thoill  iad,  a  là  's  a  dh'  òidhche, 
Mil'  ifrihn  oillteil,  's  an-aoibhinn  mhòr. 


claon. 


adh. 

EARRA.NN  II. 

An  t-aon  Mhac  gràidh  ud,  's  an  robh  a  nàdur, 
A  bha  cho  àrd  ris,  's  cho  aillidh,  naomh' ; 
Bha  uile  mhiann  leis,  '11a  run  ro  fiiialaidh 
Mu  pheacaich  iargaineach,  chianail,  bhaoth. 
Mu'n  d'rinn  en  saoghal  bu  phailt  a  smaointean 
Mu  chlann  nan  daoin'  a  thoirt  saor  am  feasd. 
Ge  b'àrd  an  glòir  e  bha  miann  ro  mhòr  aig' 
Airteachd  achòmhnaidh  'san  fheoil'nainmeasg. 

'S  ged  bha  e  faicinn  ni's  leòir  gu  'bhacadh 

Gach  aobhar  acain  a  thachradh  ris, 

Cha  d "ri.au  ecaochla,  chad 'mhùth  e  ghaol,  daibh 

Ach  sheas  e  daonnan,  gun  aomadh  leis. 

'S  'nuair  thain'  an  nine,  a  rèir  an  ruin  ud, 

Thug  e  le  durachd  an  ùmhlachd  uaith, 

A  choisinn  fàilte  an  Ti  is  àird'  daibh, 

'S  a  bheir  gu  àit  iad  'na  àros  shuas. 

Bha  peacadh  chàich  air,  a's  rug  am  has  air, 
Le  mallachd  àraidh  gu  cràiteach,  geur  ; 
Oir  dh'agair  Dia  e,  air  son  nam  fiachan, 
O'n  gheall  e'n  dioladh  gun  ghiomh  o  chèin. 
Be'n  sealladh  àluinn,  bhi  faicinn  Ràthan 
Toirt  gèill  chum  bàis,  aim  an  àit  an  t-sluaigh, 
B'  e'n  comhar  gràidh  e  nach  cualas  àicheadh, 
^S  cha  tèid  a  shàmhail  gu  bràth  a  luadh. 

Bha  cleachdadh  losa  gu  h-uasal,  iosal, 
Bha  bhearta  miorbhuileach  lionmhor,  trie  : 
Cha  robh  e  diomhanach,  's  trie  bha  sgios  air, 
Gu  h-ocrach,  iotmhor,  ri  gniomhan  seirc ! 
Bu  lionmhor  euslaint,  is  galar  èitidh 
D?«'n  robh  mar  lèigh  e,  gun  èis,  gun  chosg : 

Tlmg  guth  a  bhèil-sa  do'n  dall  a  lèirsinn, 
'S  do'n  bhodhar  èisdeachad  r'a  sgeul  le  t8sd. 

Thug  cumhachd  'fhacail  a  lùgh  's  do'n  bhacach, 
'S  do  mhìltibh  acrach  làn  phailteas  bìdh  ; 
Ghrad  chuir  e  seanachas  an  teanga  bhalbhain, 
'S  chual  na  mairbh  e  'g  an  gairm  a  nios. 
Bha  'cheum  an  còmlmaidh  a'  dheanamh  tròcair 
Air  muinntir  leòinte,  's  air  deòraibh  bochd  : 
'S  cha  d'fhuair  a  nàmhaid  ach  gean  's  gràdh 
uaith, 

Am  fad  's  a  bha  e  's  an  fhàsach  bhos. 

'S  a  nis'  ge  h-àrd  e,  cha  dean  e  tàir  orr', 
Tha  chrì  cho  gràdhach  's  a  bha  e  riamh  : 
Tha  chuireadhf  haoili',  'san  t-soisgeul  chaomhail, 
Aig  cloinn  nan  daoine,  gu  saor,  gach  ial : 
Chum  teachd  na  dhàil-san,  gu  ciontach,gràineil, 
O'n  gheibh  iad  fàilt  air,  le  càirdeas  dlù  ; 
'S  o'n  bheir  e  fuasgladh,  a  mhaireas  buan  daibh, 
0  n-uile  bruaillean  chuir  gruaim  'nan  gnùis. 


EARRANN  III. 

Cha  lugha  'n  gaol  thug  an  Spiorad  Naomh' 
dhaibh, 

No'n  t-Athair  caomh,  agus  aon  Mhac  gràidh  : 
Tha  'earrann  fèin  aig'  de'n  obair  cheutaich, 
'S  e  corr  air  gleusdachd,  's  air  trèine  làimh. 
Bheir  e  gu  crìch  i  a  dh'  aindeoin  innleachd 
An  nàmhad  inich,  's  a  dìchill  ghèir  : 
'S  a  dh*  aindeoin  mì-ruin  aii  nàduir  mhìlltich, 
A  chogas  dìreach  ri  fìrinn  Dè. 


81 


Bidh  'shaigliead  sàite,  le  facal  àraidh, 

'S  an  crì  bha  slàn  bithidh  crài teach,  bruit ; 

Ach   *s   ami  gu   ruagadh,    a   dh'f  baighinn 

fuasglaidh, 
O'n  Cheannard  bhuadhach,  a's  uaisle  cliù. 
'N  sin  thig  e  chòmhnaidh  'sa  chridhe  bhrònacli, 
'S  bheir  e  còladh  ris  solas  buan. 
'S  e  'n  chridhe  mealltach  os  ceann  gach  sàmhla, 
'S  e  'n  cridhe  teann,  mar  an  geamhradh  fuar: 

'Se  'n  cridhe  gruamach^se'n  cridhe  uaibhreach, 
'Sen  cridhe  truaillidh,  ta  uabharr,  breun  : 
'S  e  'n  cridhe  fiar,  anns  am  beil  an  diabhol, 
'S  e  'n  cridhe  fiata,  gun  rian,  gun  ghleus : 
'Sen  cridhe  'n  sedmar,  's  am  bi  a  chòmhnaidh, 
Aig  Spiorad  òirdheirc  an  eòlais  àird  ; 
Air  teachd  dha  nuas  leis  an  t-soisgeul  uasal, 
Gu  duine  truagh  dheanamh  nuaidh  le  gràs. 

BYn  obair  àluinn  an  cridhe  grand  ud 

A  dheanamh  àillidh,  le  gi  àdh  do  Dhia  ; 

An  cridhe  suarach  a  dheanamh  uasal, 

An  cridhe  cruaidh  dheanamh  truacant,  Hal : 

An  cridhe  diabhlaidh  a  dheanamh  diadhaidh, 

'S  an  cridhe  fiat'  dheanamh  tiorail,  blà  ; 

'S  gach  gràs  onèamh  chura  ghabhaillrèimhann 

'S  a  dh'f  has  gu  seamh  ann,  'sgu  gnèitheil,  tlà. 

Kì  las  nan  gràs  ud  an  gluasad  àluinn, 
Gun  uaill  thar  chàch,  ach  'gan  àicheadh  fèin  :* 
Gun  bhreug,  gun  chùl-chaint,  air  neach  'san 
dùthaich, 

Ach  pailt  an  ùrnaigh,  's  an  sùil'na  deigli. 

*  Fèin-àicheadh. 

Bithidh  'ngaol,'s  an  gràdhdo  gachuile  nàbaidh, 
"S  iad  beusach,  nàrach,  gun  àrdan  cruaidh  : 
Gun  f  hoill,  gun  fhòirneart  air  duine  beò  ac', 
Ach  smior  na  còrach,  gun  sgleò  gun  chluain. 

O's  dream  gun  tur  iad  ni'n  Spiorad  iùl  daibh, 

Bidh  chobhair  dlù  's  iad  gun  lùgh  gun  taic  : 

An  aimsir  dùldaich  's  am  freasdal  du-dhorch 

Ni  e  an  stiùradh  le  cùram  ceart. 

'S  ni  e'n  altrum  a  rèir  an  laigse 

Tha  gliocas  pailt  aig'  's  faicill  chaomh  : 

'S  'nuair  thig  am  bàs  orr*  cha  dean  e'm  fàgail, 

Ach  bheir  e'n-àird  iad  gu'  àros  naomh'. 

0  m'  anam  beachdaich  air  meud  do  pheacaidh, 
An  aghaidh  'n  reachd  ud  thadreachmhor,grinn: 
'S  air  meud  a  chaoirnhneis  bha  Dia  a'  roinn  ort, 
'S  tu  'n  ullabheist  oillteill,  a  thoill  bhi  millt'. 
Biodh  nàire  gnùis  ort,  thoir  iomadh  cliù  dba, 
Bi  'g  earbs'  a  chùram,  'scuir  dùil  'na  ghràdh  ; 
'S  et'àit  bhi  dùbladh  do  ghràidh/sdodhùrachd, 
Gu  h-aithghearr  crùnaidh  se  thu  gu  bràth. 


AM  BAS. 

EARRANN  I. 
"  Ta  fhios  agam  gu'n  toir  thu  mi  gu  bàs." 
AIR  FONN.— "  Cumha  Chailein  Ghlinn-Iubhair." 

Sud  an  righ  bhios  an  uachdar 
Air  gach  iosal  a's  uasal ; 
Cha  tèid  saoidh  ris  a  thuasaid 
Dheth  nach  buannaich  e  cùis. 

'S  e  bhi  milleadh  tha  'n  dàn  da, 
Bheirear  sgrios  air  gach  àl  leis, 
'S  iomadh  baile  tha  fàs  leis, 

*S  iomadh  àros  gu'n  smùid. 
An  cogadh  fuilteach  nan  righearn, 
'S  an  tèid  na  ceudan 's  na  miltean, 
A  ghrad  chasgradh  gu  millteach 

Ta  thoill-inntinn  *s  a  run  : 
Tein',  'us  critheannan-talmhuinn 
Gort,  'us  plàighean  ro  ghairbhsneach, 
'S  gach  galar  a's  marbhtaich, 

A  chuis  earbs' ;  a's  a  dhùil. 

Cha  robh  gaisgeach  mòr,  ainmeil, 

Righ,  no  Seanaileir  armailt, 

Anns  na  linntibh  a  dh'fhalbh  uainn, 

Nach  d'fhairich  calmachd  a  lùigh  : 
Thug  e  sgrìob  air  na  faidhibh, 
Air  na  h-aobstolaibh  gràdhach, 
'S  air  na  creidich  bu  dàicheil, 

A  lean  an  àinte  bho  thus  : 
Thug  e  beum  do'n  Fhear-shaoraidh, 
Sud  am  beum  a  bha  daor  dha, 
A  chaill  da  mòran  d'a  dhaoine, 

'S  iad,  'nam  faobh  aig'  fo  ghlùn  : 
Ged  chaidh  Iosa  do'n  uaigh  leis, 
B'  ann  thoirt  sgrios  agus  buaidh  air, 
'S  thig  na  creidich  an  uachdar, 

A  dh'aindeoin  cruadail  a  dhuirn. 

Ged  nach  b'aobhach  leat  riamh  e, 
Thig  an  t-aog  ann  a'd  fhianais  : 
Cha  bhi  'aogais  ro  sgiamhach, 
Allaidh,  fiadhaich,  a  ghnùis : 

'Nuair  a  bheanas  a  làmli  riut ; 
Bidh  do  chridhe  gun  bhlàs  ann, 
Cha  chuirear  càs  air  an  làr  leat, 

Bidh  do  ghàirdean  gun  lùgh  : 
Bheir  e  sgrios  air  do  cheudfath, 
Bheir  e  'chainnt  th'ann  ad  bheul  as, 
0  do  chluais  bheir  e  h-èisdeac.hd, 

'S  an  lèirsinn  o  d'"shùil : 
Ged  bu  tu'm  fear  a  b'àilte, 
A  thàinig  riamh  do  shliochd  Adhaimh, 
Ni  e  'n  cabhaig  cùis-ghràin  diot, 

Mur  tèid  do  chàradh  fo'n  ùir ! 

Sgeul  is  cruaidhe  ri  èisdeachd, 
Gur  e  'm  peacadh  's  gath  geur  dha, 
Le  neartan  lagha  g'a  d'  lèireadh, 

Chaoidh  an  dèigh  dhut  dol  null : 
Mur  glac  aithreachas  trk  tìiu, 
De  choìrbteachd  dhona  do  naduir, 
'S  mur  gìanar  t'  anam  gu  gràsmhor, 

Leis  an  t-Slànaighear  chiùin. 
Thig  am  bàs  ort  mar  shealgair, 
S  tu  gòrach  ag  earbs  as, 
Bheir  e  leum  ort  'san  anamoch, 

'S  trie  e  sealg  oirn  à  cùil : 
Seall  air  cleachdadh  cloinn  daoine, 
'S  cha'n  fhad  bhios  tu  faòghlum.* 
Gur  tearc  duine  tha  saoilsinn, 

Gum  beil  an  t-aog  aig  a  chùl. 

Saoilidh  'n  duine  ro  aosda, 
Gu'n  tèid  là  eile  r'a  shaoghal  : 


*  Fòghlum. 

'S  cha  chreid  an  t-òganacli  aotrom, 

Gu'm  faod  a  chaochla  bhi  dlù : 
'M  fear  tha  slàn  tha  e  smuainteach, 
Nach  tig  am  bàs  a  thoirt  luaidh  air, 
Gun  chaismeachd  àraidh  chur  uaithe, 

Seal  mun  gluais  e  sa'  chùis  : 
'M  fear  tha  sàraicht'  le  as-slaint, 
Tha  sùil  a  ghnà  ri  dol  às  aig', 
Gus  'n  tig  am  bàs  cho  ro  chàs  air, 

'S  gun  grad  chaisgear  a  dhùil : 
'S  mairg  nach  faigheadh  tu  gràsan 
Mu'n  tig  breislich  a'  bhàis  ort, 
'Nuair  bbios  do  chomas  air  t'  fhàgail, 

'S  do  nàmhaid  'na  dhùisg. 

Gabhsa  cothrum  na  h-òige, 
Gabh  am  facal  gu  d'  shèoladh, 
Gabh  an  Spiorad  gu  d'  threòrach', 

Fad  an  ròid  mar  cheann-iùil : 
Cleachd  a  ghràsan  le  dìcheall, 
Biodh  na  h-àintean  leat  prìseil, 
Chaoidh  na  fàg  iad  air  dì-chuimhn, 

Tha  iad  dìreach  gun  lùb. 
Na  bi  'g  earbs'  à  do  naomhachd, 
Ach  à  iochd  an  Fhir-shaoraidh, 
Cha  d'rinn  thu  riamh  ri  do  shaoghal, 

Ach  rud  aotrom  gun  diù : 
Cleachd  an  creideamh  nach  dìbir, 
Gleidh  do  chogais  an  sith  riut ; 
'S  cha  ruig  thu  leas  bhi  fo  mhì-ghean, 

Dol  gu  d'  shìneadh  'san  ùir. 

EARRANN  II. 

Fhir  tha  mireadh,  's  a'  gàireadh, 
Sunntach,  cridheil  ri  àbhachd, 
Thig  am  bàs  gu  mì-nàrach, 

A  chur  do  mhànrain  air  cùl : 
Fhir  gun  solas,  gun  aighear, 
Ge  tròm  siubhal  do  làithean, 
Thig  am  bas  gu  glè  aithghearr, 

Chum  do  chaitheadh  'n  ad  smuir  ; 
Fhir  tha  mealtairm  do  shlàinte, 
Buitheach,  fallain,  glè  chàilear, 
Thig  droch  ghalar  a'  bhais  ort, 

A  mhilleas  àilleachd  do  ghnùis  : 
Fhir  tha  siubhal  fo'n  aslaint, 
Caithe,  fiabhras  no  oasdaich, 
Cha  'n  e 'm  bàs  is  neo-ascaoin, 
'S  fiata,  glasdaidh  a  shùil. 

Fhir  tha  t'  òlach  math,  fialaidh, 
Mu  t'  fhardaich,  's  mu  d*  bhiatachd, 
Bheir  am  bàs  dut  gun  iarraidh, 

Fardach  chian  anns  an  ùir : 
Fhir  as  doicheallaich  nàdur, 
A  dhiult  aoidheachd  do  d'chàirdibh, 
Cha  ghabh  an  t-Aog  uat  an  t-àicheadh, 

Ged  bhiodh  d'  fhàrdach  glè  dhùint': 
Fhir  tha  tuigseach,  glic,  ciallach, 
Deanamh  gnothaich  le  riaghailt, 
Nach  faic  thu'm  bàs  a'  teachd  siar  ort. 

Ge  math  do  rian,  's  do  thùr  : 
Fhir  tha  t'  amadan  gòrach, 
'S  bochd  an  làmh  thu  sa*  chòmhraig, 

Tha  do  nàmhaid  ro  sheòlta, 
Thèid  am  fòd  ort  gun  mhùirn. 

Fhir  tha  foghainteach,  làidir, 
'G  earbs  a  spionnadh  do  ghàirdein, 
'Nuair  a  bhuaileas  am  bàs  thu, 

'S  ro  bheag  tàbhachd  do  dhùirn  : 
A  shaighdeir  thapaidh  sa'n  tuasaid, 
A  thàinig  trie  as  a'  chruadal, 
Bithidh  bàs  tuill'  a's  cruaidh  ort, 

Bha  e  buadhach  o  thus  : 
Fhir  tha  dian  cur  ri  saothair, 
'G  earbs  gu'n  tionail  thu'n  saoghal, 
Thig  am  bàs  ort  mu'n  saoil  thu, 

A  dheanamh  faoineis  de  d'  dhùil. 
Fhir  tha  'snamh  ann  an  saibhreas, 
'G  earbs'  gu  'n  dean  e  dhut  aoibhneas, 
Bithidh  \n  bas  'na  chùis  oillt  dut, 

'Nuair  thig  e  dh'fhoillseach'  a  ghnùis. 

Fhir  tha  aosda,  's  air  liathadh, 

A  chaidh  chaomhnadh  ceud  bliadhna, 

Nis  tha  'n  t-aog  teachd  ga  t'  iarraidh, 

Chithear  'iomhaigh  'na  d'  ghnùis  : 
Leinibh  dig,  tha  'n-ad'  mhaothran, 
Ur  air  tighinn  do'n  t-saoghal, 
Ma  leag  am  bàs  ort  a  chlaon-shuil, 

'S  dearbh  nach  caòmhain  e  thù. 
Ogain  smiorail,  thoir  feairt  ort. 
*S  leis  a'  bhàs  le  còir  cheart  thu, 
Bheir  e  buaidh  mach  le  neart  ort, 

Ged  tha  thu  sgairteil,  deas,  ùr. 
Mhaighdean  mhin-rosgach,  sgiamhach, 
Nach  faic  thu 'm  bàs  ort  ag  ialaigh, 

A  thoirt  an  rughaidh  a  d'  ghialaibh, 
'S  a  chur  fiatachd  'na  d'  shuil : 

A  Lighich  theòma  le  d'  phlàsdaibh, 
Cha  chùis  eagail  do'n  bhàs  thu, 
Thig  e  timchioll  gu  sàmhach, 

A  ghabhail  fàth  ort  o  d'  chul ; 
Fhir  tha 'd  mhinistear  saoithreach, 
Gu  'r  toirt  dh'ionnsaidh  'n  Fhir-shaoraidh, 
Cha  mhò  sheachnas  an  t-Aog  thu, 

Na  fear  gun  fhaòlum,  gun  iùl. 
Chreidich  iriosail,  ghràsmhoir, 
Ged  thig  samhla  do'n  bhàs  ort, 
Cha  bhi  gath  ann  gu  d'  chràdhadh, 

GheibÈthu  slàn  uaith  ri  h-ùin. 
A  dhaÒ«B  tha  dearmadach,  tàireil, 
Air  saor  Chairgse  na  slàinte, 
Thig  ni's  sèirbhe  na  'm  bàs  ort ; 

B'idh  ifrinn  chràidh  air  a  chùl ! 


AN  AISEIRIGH. 

"  Tha  'n  uair  a'  teachd,  anus  an  cluinn  iadsan  uile  a  ta  'sna 
rt-uaigfiibh  aghuth-san:  agus  thèid  iad  a  mach,  iadsan  a  rinn  math, 
chum  aiseirigh  na  beatha  ;  agus  iadsan  a  rinn  olc,  chum  aiseirigh 
an  damnaidh." 

AIR  FONN — "  Tha  mise  fo  ghruaim." 

Thig  am  bàs  oirnn  mu'n  cuairt, 

'S  ceart  gu  'n  laidhinn 's  an  uaigh, 
'Ach  cha  tèid  mi  le  gruaim  'na  còir, 

Oir  bha  Iosa  mo  run, 

Greis  'na  laidhe  'san  ùir, 
'S  rinn  eVi  leabaidh  ud  cùbhraidh  dhoinhs*. 


8.9 


Thug  e  'n  gath  às  a'  bhàs, 

Rinn  e  caraid  do  m'  namh, 
A  shaoil  mo  chumail  gu  bràth  fo  leòn  : 

Teachdair  m'  Athar  e  nis'. 

Dh'ionnsaidh  m'anma  le  fios, 
E  dhol  dachaigh  a  chlisg'  chum  glòir. 

Ou  a  dh'èirich  a  ris 

Sàr  Cheann-fheadhna  mo  shith, 
Gun  e  dh'fhuireach  fad  shìos  fo'n  fhòd  : 

'S  gu  'n  deachaidh  e  suas, 

Ghabhail  sèilbhe  d'a  shluagh, 
Anns  na  flaitheas,  le  luathghair  mhòir  : 

'S  e  mo  chreideamh  gun  bhrèig, 

Gu  'n  èirich  mise  'na  dhèigh, 
Measg  na  buidhne  gun  bheud,  gun  ghò  ; 

'Nuair  a  dh'fhosglar  gach  uaigh, 

'S  a  thèid  beò  anns  gach  slua,gh, 
Chum  an  togail  *san  uair,  gu  mod. 

Sud  an  cumhachd  tha  treun, 

Sud  am  fradharc  tha  geur, 
Chuireas  rithist  gach  ere  air  dòigh  ; 

Dream  chaidh  itheadh  le  sluagh, 

Dream  chaidh  mheasgadh  'n  aon  uaigh, 
Dream  chaidh  losgadh  'nan  luaith 's  nan  ceò, 

'S  iomadh  colainn  bhios  ann, 

Tha  fad  air  astar  o  'ceann 
'S  thig  iad  cuideachd 's  an  am,  gu  fòill. 

Thig  iad  uile  'nan  taom. 

As  gach  clagh  tha  'sail  t-saogh'l, 
'S  as  gach  àraich,  's  an  d'aom  na  seòid. 

Cha  n-eil  àit  am  beil  corp, 
Air  àrd-mhonadh,  no  cnoc, 

Ann  am  fàsach,  no  sloe  na  raòin'; 

Ann  an  doimhneachd  a'  ohuain, 

No 's  na  h-abhnaichibh  buan. 
As  nach  èirich  iad  suas,  's  iad  beò. 

Eiridh  'n  diùc,  's  an  righ, 

Eiridh 'm  bochd  bha  fo  chis, 
Eiridh  gaisgeach  nan  strì,  's  an  deòr'. 

Eiridh  bhaintighearna  mhaoth, 

Eiridh  'n  t-amadan  baoth, 
'S  cha  bhi  dearmad  air  aost',  no  òg. 

Eiridh  cuid  ac'  le  gruaim, 

Chi  iad  fearg  air  an  Uan, 
Chuireas  crith  orr','us  uamhuinn  mhòr 

Eiridh  cuid  ac'  le  aoidh, 

Buidheann  uasal  nan  saoidh, 
'G  am  bi  oighreachd  a  chaoidh  an  glòir. 


AM  BREITHEANAS  DEIRE ANNACH. 

AIR  FONN.-r-"i«  nochd gurfaoin  mo  chadal  domh,"  &c. 

'S  e  'n  Slànaighear  am  breitheamh, 

Tha  e  tighinn  ann  a  ghlòir, 
Thig  e  nuas  le  glòir  an  Athar, 

'S  bi'dh  a  chathair  anns  na  neòil. 
Thig  aingilean  naomha  mar  ris, 

Le  mòr  chaithream  mar  is  còir  ; 
O'n  is  e  an  t-àrd  Cheann-feadhna, 

\S  còir  d'a  ghreadhnachas  bhi  mòr. 
Thig  e  nuas  thoirt  breth  na  còrach, 

Air  gach  seòrs  a  ta  fo  'n  ghrèin  : 
Thig  e  dhìteadh  luchd  na  dò-bheairt, 

Chum  am  fògradh  xiàith'  an  cèin, 
Thèid  na  deamhain  rinn  an  tàlath, 

Chur  gu  sàrachadh,  's  gu  pian  ; 

'S  iad  na  h-ionracain  bliios  sàbhailt, 
Thugadh  gràsan  daibh  o  Dhia. 

Thèid  a'  chùirt  a  chur  'na  suidhe, 

Ann  an  uidheam  inar  bu  chòir  : 
Thèid  an  tròmpaid  mhòr  a  shèideadh, 

Chum  ar  n-eigheach  dh'  ionnsaidh  mhòid. 
Cluinnear  'sgach  ait'  am  fuaim  aic', 

Deas 's  tuath,  an  ear,  's  an  iar. 
Cluinnear  leòsan  bha  'nan  suain  i 

Anns  an  uaigh  deich  mile  bliadhn' ! 

Leumaidh  suas  na  mairbh  gu  h-ealamh, 

(Fòs  na  bhios  air  thalamh  beò,) 
'S  thèid  iad  suas  mar  eoin  an  adhair, 

Dh'  ionnsaidh  cathair  High  na  glòir. 
Leis  an  Tì  ta  saor  o  mhearachd, 

Thèid  an  sgarachdainn  gun  dàil : 
'S  i'n  làmh  chli  a  gheibh  na  h-aingidh, 

Comharr'  aimhleis  daibh  gu  bràth. 

Sud  a'  chuideachd  ghrathail,  èitidh, 

Luchd  nam  breug  nam  mionn,  's  na  fèirg, 
Luchd-caonnaig,  misg,  's  mi-bheusan, 

Luchd  na  h-eucorach,  's  na  cèilg. 
Dream  bha  leanmhainn  miann  na  feòla, 

Dream  bha'n  tòir  air  urram  dhaoin', 
Dream  gun  chreideamh,  *s  gun  eòlas, 

Dream  gun  dòchas  glan,  gun  ghaol. 

Gheibh  na  h-ioracain  an  t-urram 

Seasamh  uileadh  aig  a  dheis  : 
Comharr'  cinnteach  do  gach  duine, 

Nach  tig  cunnart  air  am  feasd. 
Cha  b'  e  choisinn  daibh  an  t-àit  ud, 

lad  bhi  tàbhachdach  'nan  saoith'r, 

Ach  an  Traith  bhi  pailt  an  grksaibh, 
'S  a  ghràdh  thoirt  daibh  gn  saor. 

Labhraidh  'n  Rìgh  gu  f  àilteach,  aoidheil, 

Ris  a'  mhuintir  ud  gu  lèir, — 
"Shluagh  ta  beannaichte  le  m'  Atliair, 

Thigibh,  's  gabhaibh  sealbh  dhuibh  fèin, 
Sealbh  bhios  mairtheannach  gu  siorruidh, 

Anns  an  rìoghachd  uasail,  naoimh', 
Sealbh  chaidh  ullachadh  o  chian  duibh, 

Mu'n  do  chruthaich  Dia  an  saogh'l. 

"Bha  mi  acrach,  thug  sibh  biadh  dhomh, 

Thug  sibh  deoch,  's  mi  iotmhor,  fann  ; 
Bha  mi 'm  choigreach  fad  o  m'  chàirdibh, 

'S  thug  sibh  fàrdoch  dhomh  san  am. 
Bha  mi  lomnochd,  agus  m'  f  heòil  ris, 

Chuir  sibh  còmhdach  orm  gun  dàil, 
Bha  mi  tinn,  's  ann  am  priosan, 

'S  bhuin  sibh  rium  ga  tiorail,  Math." 

Sud  am  binn,  's  cha  tèid  a  caochla, 

Cluinnidh  iad  gu  h-aobhach,  àit, 
Bheir  iad  freagradh  d'am  Fear-saoraidh, 

Ann  am  briathraibh  gaoil,  gun  tais'. — 
"C'uin  a  thug  sinn  biadh  no  deoch  dhut, 

'N  uair  bha  acras  ort,  no  tart  ? 
C'uin  a  thug  sinn  dut  gu  h-aoidheil, 

Cuid  na  h-oidhch'  'nuair  bha  thu  'n  aire  ? 

"C'uin  a  dh'  ullaich  sinn  dut  èideadh, 

Fhreadsal  t'  fheum  'nuair  bha  thu  rùisgt''? 

C'uin  a  thug  sinn  dut  ar  còmhnadh, 
'S  thu  leòint  am  priosan  dùint'? 

Freagraidh 'm  Breitheamh  bàigheil, 

Rinn  sibh  sud  do  m'  bhràithìribh  meanbh  ; 

'S  measam  gu'n  d'  rinn  sibh  dhomhs'  iad, 
B'  i  bhur  crìoch-sa  glòir  do  m'  ainm." 

Lasaidh  '  chorraich,  's  e  tionndadh, 

Grad  a  dh'  ionnsaidh  na  làimh  cli. 
Ris  an  dream  ta  cruaidhan  teanntachd, 

'N  eagal  truaighe,  gun  cheann-crich  ; 
A  shluaigh  mallaicht',  triallaibh  uamh, 

Chum  teine  siorruidh,  buan  ; 
A  dh'  ullaicheadh  do'n  diabhol, 

'Is  da  ainglibh  iargalt,  truagh. 

"Bha  mi  acrach,  dliiult  sibh  biadh  dhomh, 

Dhiùlt  sibh  deoch,  's  mi  iotmhor  fann  ; 
Bha  mi 'm  choigreach  fad  o  m'  chàirdibh, 

Dhiùlt  sibh  fàrdoch  dhomh  'san  àm. 
Bha  mi  ruìsgt,  cha  d'  rinn  sibh  m'  èideadh, 

Tinn,  's  cha  robh  bhur  ceum  a*  m'  chòir, 
Bha  mi 'm  priosan  ann  an  èigin, 

Sheas  sibh  fad'  o  èigh  mo  bhròin." 

Sud  a'  bhinn,  's  cha  tèid  a  caochla, 

Och  !  cha-n  fhaodar  teicheadh  uaip' ; 
Eiridh  fiamh  an-earbs  'nan  aodan, 

'S  goirt  a'  ghaoir  bhios  ac7  's  an  uair,  — 
"C  uin  a  chunnaic  sinne  riamh  thu, 

Acrach,  iotmhor,  tinn,  no  rùisgt', 
Ann  ad  choigreach,  no  am  priosan, 

Gun  do  riarachadh  gu  dlùth?" 

Freagraidh  e  gu  grad  os  n-àird  iad, 

"Faicibh  'n  so  mo  bhràithrean  caomh  ? 

0  nach  robh  sibh  riùsan  bàigheil, 
Cha  bu  ghràdhach  learn  bhur  gaol." 

Leisg  siubhal  chum  na  truaighe 
Tagraidh  iad  gu  cruaidh  an  cùis : 


94 


O  !  na  cuir  gu  dòruinn  bhuan  sirm, 
'S  ifrinn  dhùinne  gruaim  do  ghnùis. 

"  Thilg  sinn  mach  'na  t'  ainni-sa  diabhoil 

Nàimhdean  dian  dut-fèin,  's  do  d'  ghlòir  • 
Rinn  sinn  'na  t'  ainm  gu  lionmhor, 

Oibre  miorbhuileach  gu  leòir, 
Dh'ith,  's  dh'òl  sinn  ann  ad'  làthair 

Rinn  sinn  fàisneachd  an  a  t'  ainm, 
'S  theagaisg  thu  'nar  sràidibh, 

Ri !  bu  bhàigheil  leinn  do  ghairm.1'' 

Their  e-san,"  Uamsa  triallaibh, 

'Dhream  ain-diadhaidh,  olc,  'n-ar  gnàth  ; 
'S  Dearbh  nach  b'  eòl  dhòmh  riamh  sibh, 

Cùim  nach  d*  iarr  sibh  mi  'na  thràth  ?" 
Cha  n-eil  càìnnt  air  nèamh,  no  talamh, 

Dh'  innseas  sgaradh  goirt  an  cridh'  ; 
Cuir  culthaobh  ris  gach  sonas, 

'S  dol  gu  donas  buan  gun  chrich. 

Ach  a'  chuideaohd  ionraic,  àghmhor, 

Aig  nach  d'fhàgadh  olc  'nan  gnè, 
Thèid  iad  suas  le'n  Ceannard  àluinn, 

Chum  an  àrdachach  air  nèamh  ; 
Ann  an  caidreamh  caomh  na  Trianaid, 

Dreach  na  Diadhachd  orra  fein, 
Far  am  fiaitheas  daibh  gu  siorruidh, 

Moladh  Dhia  a  chur  an  ceill. 

Buileach,  saor  o  dhragh  nan  aingidh, 
Subhach,  taingeil,  àit  gu  leòir  : 

Cha  n-eil  tuigs'  aig  daoin'  no  ainglibh 
Chuireas  cainnt  air  leth  an  glòir. 

M'anam,  deasaich  fèin  gu  tràthail 

Feudaidh 'm  bàs  teachd  ort  le  maoim ; 

Gabh  ri  tairgse  Dhè  nan  gràs  dut, 
Chum  do  sbàbhaladh  a  chaoidh. 

FLATH8HONAS. 

AiR-TONX. — "Chunnà'  mi'n  diugh  a'  chlach  bhuadhach" 

Flathshonas  rioghachd  na  glòire, 

Ionad  àghmor, 
Far  am  bi  gu  sìorruidh  còmhnaidh. 

An  dream  ghràsmhor : 
A  chreid  an  fhirinn 's  a  fhuair  eòlas 

Air  an  àinte, 
Chum  an  gluasad  uìl'  a  shèoladh, 

Fad  an  làitliean : 
Ionad  tha  aighearacli,  aoibhneach, 

Thar  gach  àros  : 
Sluagh  ionraio,  sona,  saibhir, 

'S  iad  ro  ghràdhach  ; 
A  chaidh  cheannachadh  do'n  oighreachd, 

'S  cha  b'  arm  àith'seach  ; 
Beath'  a's  bàs  Mhic  Dhè  a  thoill  daibh, 

An  staid  àrd  ud. 
Cha  n-ioghnadh  ged  bhios  comunn  aobhach 

Ac'  am  pàrras  ; 
Gach  saoidh  a  bha  riamh  'san  t-saoghal, 

Bhi  'n  aon  àite, 
Le  'n  gniomhaibh,  's  le'  m  briathraibh  gaolach, 

Mar  dhearbh-bhràithrean  ; 
Gun  aon  duine  do  na  baothaibh, 

Bhi  'nan  làthair. 
Gabhaidhan  t-Athair,  Dia  na  tròcair, 

'S  a  Mhac  gràdhach, 
Gabhaidh  Spiorad  Naomh'  na  glòire 

Riù  le  iàilte  ^> 

'G  an  nasgadh  ris  fèin  an  dlù-phòsadh, 

'S  cha  bhris  bàs  e  ; 
'S  'gan  togail  suas  gu  h-inbh'  òirdheii'C, 

Gun  teachd  mhàn  aisd\ 

Chi  iad  maise  Dbè,  's  a  mbòracbd, 

Le  fior  dhànachd  ; 
A  ghnùis  a*  dearsadb  orr*  an  còrnhnaidh, 

Mar  ghrian  dheàlrach. 
Tha  iad  nis'  air  cuan  an  t-sòlais, 

Chaoidh  a'  snàmh  ann  : — 
Tha  iad  'aig  tobar  an  eòlais, 

'G  òl  an  sàth  as. 

Ainglean  ro  cbumhachdach,  uasal, 

Os  ceann  àireamh, 
A'  gabhail  le  furan  gun  gbruaim  riu, 

Mar  an  càirdibh  : 
Chum  sèinn  'nan  cuideachd  le  luathghair, 

Anns  na  h-àrdaibh  ; 
Naomha  !  naomha  !  naomh  thar  smuintean  I 

Dia  nan  gràsan ! 

Cha  bhi  peac'  an  sud,  no  buaireadh, 

Dh"  fhògradh  Sàtan : 
Cha  bhi  duine  an  sud  fo  smuairean, 

Le  bròn  skmhach. 
Cha  bhi  tinneas,  dragh,  no  truaigh'  ann, 

No  fuaim  nàmhaid : 
Cha  bhi  gort,  no  gaoir,  no  gruaim  ann, 

No  cùis  chràghaidh. 

Cha  bhi  miann  an  cridh,  no  iarrtas 

Nach  bi  sàsaicht ; 
Aobhneas  gun  teagamh  gach  ial  ac*, 

'Is  gun  tràghadh : 

Crìoch  a'  theachd  gu  cian  nan  cian  air 

Cha  bhi  'n  dàn  d'a  : 
Sud  tiolac  Dhè  ta  saibhir,  fial, 

Do  pheacaich  àraidh. 
A  Dhè  nam  feart  gabh  mi  fo  d'  chùrara 

'S  fo  d'  dhion  bàigheil : 
Dh'  ionnsaidli  Iosa  dean  mo  stiùradh  : 

'S  e  an  Ràthan  ; 
'Sean  t-slighe,  's  e  is  Ughdar 

Air  an  t-slàinte. 
Thoir-sa  creideamh,  gràdh,  a's  dùil  domh 

Air  a  sgàth-san. 


IFRINN. 

Air  an  fhonn  cheudna, 

Na  h-uil'  h-aon  nach  creid  an  Soisgeul, 

'S  nach  toir  gràdh  dha, 
Seasaidh  iad  air  an  làimh  thoisgeil, 

Aig  là  bhràth  ud. 
'Nuair  thèid  na  leabhraichean  fhosgladh 

Bidh  'm  binn  bàis  annt : 
Cluinnidh  iad  an  dìteadh  gu  tosdach, 

Gun  leisgeul  àraidh. 
Thèid  iad  gu  ifrinn  na  dòruinn, 

Gun  uair  dàil  daibh  ; 
Bidh  Dia  caillt'  dhaibh  's  a  shòlas, 

Fòs  a  ghràsan, 
Chì  iad  gu  soilleir  cho  gòrach, 

Meallt'  's  a  bha  iad  ; 
Nach  do  chaith  iad  'àm  an  òige 

Rèir  na  h-àinte. 
Chi  iad  mòran  sona,  saibbxir, 

Shuas  am  pàrras  ; 

Gàirdeachas,  ceòl,  's  aoibhneas 

Ac'  is  slàinte  : 
lad  fèin  a'  fulang  gu  h-oillteil, 

'S  an  t-sloc  ghràineil  ; 
Sloe  dubh,  dorch,  gun  deò  soillsa, 

Dh'  òidhch'  no  là  ann. 

Ceò  's  lasair  uaine  'g  èiridh, 

Le  teas  gàbhaidh 
As  an  loch  dhubh,  theinteach,  èitidh, 

'S  iad  a'  snàrah  ann  ; 
Anail  Dè  gu  garg  'ga  shèideach 

Mar  ghaoith  làidir  ; 
An  anmannan  +r"asfh'  air  an  lèireadh, 

'M  feòil  cnàmhan. 

*  id  nà.     Aeil,  borb  ri  V*n  '«  chèile. 

'S  iad  làn  àrdain  : 
Cogadh  gu  dian  leis  an  eucoir, 

Gun  bhuaidh-làraich  : 
Diabhoil  gun  tioma  gun  dèisinn, 

G'  an  sir  chràdhadh, 
G'  am  buaireadh,  g'an  gonadh,  's  g'an  reubadh, 

'S  iad  tùr  shàraicht'. 

An  cogais  fèin  'g  an  sir  dhìteadh, 

Cnuimh  nach  bàsaich, 
Cur  coire,  's  iomachoire  gun  chrìch  orr', 

Gun  f  hois,  gun  tàmh  ac' ; 
Thaobh  gun  dhiùlt  iadgèill  dd'n  fhìrinn, 

'S  tairgse  slàinte  ; 
Tairgse  nach  faigh  iad  gu  dilinn, 

Anns  an  àit'  ud. 

Eagal,  a's  oillt,  a's  trora  uamhainn, 
A'  sir  f  hàs  daibh  : 

Misneach  a'  nieathadh,  's  an  cruadal, 

G'  an  sir  f  hàgail : 
0  nach  urr'  iad  cumail  suas 

Fo  f  hèirg  an  nàmhad, 
'S  nach  faod  iad  teicheadh  uaithe, 

'S  e  uile-làithreaeh. 
Sir  thuiteam  an  doimhne  na  truaighe, 

Gun  teachd  'n  àird  aist' : 
Duil  cha  n-eil  aca  ri  fuasgladh 

As  a'  chàs  ud. 
Fhad  's  a  mhaireas  Dia  'na  bkuaidhibh, 

Cha  tig  bàs  orr\  J 
Bhbir  ctii  ceartas  sud  mar  dl  daibh. 

Thoill  an  gnàthas  e.  - 
0  !  m'  anam  gaDh-s«,  6a  smuainteacli  ? 

Air  do  nàdur  ; 
Nàdur  tha  gu  h-iomlan  truaillidh, 

'S  nach  gabh  càradh. 
Gabh  ri  Criosd  bheir  nàdur  nuadh  dhut, 

Gabh-sa  trà  ris  : 
Thoir  thu-fèin  gu  h-iomlan  suas  da, 

'S  bi'dh  tu  sàbhailt'. 


CRAOBH-SGAOILEADH  AN  T-SOISGEIL. 

AlR-FONN. — "  Fhuair  mi  naigheadh  as  ùr,"  ^c. 

Tha  aoibhneas  a'  lionadh  mo  chridh 

'S  cha  tràghadh  do  shìth  mo  chùim  : 
Tha  naigheachd  n'is  taitnich  's  an  tir, 

Na  chualas  ri  linn  mo  chuimhn' : 
Cha  naigheachd  air  Oisian  nam  Fiann, 

No  gaisgeach  bha  riamh  am  feachd : 
Cha  naigheachd  air  sealgaireachd  fhiagh, 

No  giùlan  am  bian  gu  teach. 

Clia  naigheachd  air  creachadh  nan  Gall, 

Le  ceathairn  nan  gleann,  's  nan  stùe  ; 
No  idir  air  siubhal  nam  beann, 

An  èideadh  nach  ceangladh  glùn. 
Cha  naigheachd  air  tapadh  nan  Gael 

No  treubhantas  àrd  an  lann, 
A'  leagadh  an  nàimhdean  gu  làr, 

No  sgoltadh  an  cnàmh,  's  an  ceann. 

Cha  naigheachd  air  fineachaibh  treun, 
A'  chogadh 's  nach  gèilleadh  beò  : 

Clann-Ghriogair  bha  aineolach,  gleusd, 
'S  nach  trie  a  bha  rèidh  ri  còir ; 

Clann-Dòmhnuill  le'ri  b'  aiteas  làmh-dhearg  ; 

-  -Cìahn-vjhamshroin  bha  calm  gun  chèill ; 

'S  mar  sin  gach  clann  eil'  a  b'fhearr  ainm, 
'S  gach  ceannard  bu  ghairg  na  chèil'. 

Ach  naigheachd  air  Soisgeul  nan  gràs 

Bhi  sgaoileadh 's  gach  àird  mu'n  cuairt ; 
'S  am  Bioball  le  facal  na  slàint', 

Bhi  ruigheachd  gach  àit  le  buaidh  : 
Toirt  caochla  air  inntinn  an  t-sluaigh, 

G'an  ciuineach'  mar  uain  gu  sith  ; 
A'  claoidheadh  gach  àrdain  a's  uaill, 

'S  a  cur  gach  droch  bhuaidh  fo  chis. 

Tha  'm  Freasdal  ag  obair  le  buaidh  ; 

Le  carthannachd  ghluais  an  tir, 
Chum  cosg  air  an  t- Soisgeul  chur  suas. 

'S  gach  àit'  am  beil  sluagh  g'a  dhith. 
Bidh  teachdairean  eudmhor,  nach  mall, 

A'  siubhal 's  gach  ball  gun  chlos, 
A  nochdadh  do  thruaghanaibh  dall,. 

Na  slighe  nach  cam  gu  fois. 

Càirear  Biobaill  am  pailteas  an  clò, 

An  cainntibh  nan  slògh  gu  lèir  ; 
Cainntean  coimheach  a  dh'  iomadach  seòrs, 

Mu  nach  cuala'  sinn  sgleò,  no  sgeul. 
Thèid  an  Sgriobtur  gu  grad  do'n  taobh-tuath, 

Gu  Ruisianaich  ghruamach,  bhòrb, 
Gu  Lochlainnich,  's  Laplanaich  fhnar, 

'Us  Tartaraich  luath  gun  cholg. 

Ni  'n  fhìrinn  iad  callda  gun  dàil 

'Us  lionar  le  gràs  an  crìdh' ; 
Cha  mhair  iad  'nan  coimhich-  air  gràdh, 

No  cleachdannaibh  blà  na  sìth  : 
Oir  trèigidh  iad  buirbeachd  an  gnè, 

'Us  leanaidh  iad  searnhachd  Chrìosd  ; 
Thig  creideamh  g1  an  ionnsaidh  o  nèamh  ; 

Chuireas  mais  air  am  mèin  gu  sìor. 

Ge  farsainn  tha  Aisia  mhòr, 

Ge  lionmhor  a  slògh  thar  meas, 
Ge  h-iomadh  an  cànain,  'san  dòigh, 

'S  ge  pailt  tha  gach  sògh  'nam  measg  ; 
Ge  daingean  ta  oeangal  an  crìdh 

Ri  aoradh  nan  ìodhal  balbh, 
Ruigidh  'n  sgriobtur  gach  cearna  d'an  tìr, 

'S  bbeir  e  leis  iad  le  sgìriob  air  falbh. 

Daoin'  obhar  's  dubh  an  taobh-deas,- 

An  Afric'  fo  theas  na  grèin, 
Ged  bha  iad  'nan  tràillibh,  's  'nan  creich, 

Aig  muinntir  gun  seirc,  gun  chèill, 
Ni  'm  Bioball,  's  an  Soisgeul  iad  saor, 

'S  bi'dh  iad  'n  an  .laoich  aig  Criosd  ; 
Gabhaidh  'n  anma  r'  a  fhìrinn,  's  r'  a  ghaol, 

*S  bheir  a  spiorad  dhaibh  naomhachd  fhìor. 

Thèid  an  soisgeul  le  'sholus  mar  glirein 

A  dh'ionnsaidh  an  iar  mu'n  cuairt, 
America  's  Innseanaich  f  hiat, 

'Us  Eileanaich  cian  a'  chuain  : 
Taid  aineolach,  allaidh,  gun  chiall, 

Taid  buaireasach,  fiadhaich,  coirbt', 
Taid  diorrasach  dioghaltach,  dian, 

Brais,  ardanach,  iargalt,  borb. 
Sàr  chothrom  do  Shoisgeul  na  slàint, 

'S  do  chumhachd  nan  gràs  aig  Criosd, 
Bheir  mathanas  saor  dhaibh  gun  dàil, 

'S  creidimh  bhios  làidir,  fior : 
A  ghlanas  an  cridhe  gun  chàird, 

O'n  truaillidheachd  ghràìneil,  bhreun  ; 
A  cho-chumas  rì  Dia  iad  le  gràdh, 

'S  le  naomhachd  'nan  càil,  's  'nan  gleus. 
Bidh  gach  aidmheil  's  creidimh  'nan  aon, 

Gun  seachran,  gun  aomadh  clì ; 
Thig  na  Pàpnaich  thugainn  gu  saor, 

An  ceanglaichibh  gaoil,  's  sìth. 
Thig  Arabaich,  's  Turcaich  le  chèil, 

'§  thèid  Mahomet  èigheach  sìos  ; 
Thig  na  h-Iudhaich  le  dùrachd  'nan  dèigh. 

Thoirt  ùmhlachd,  's  gèiìl  do  Chriosd. 
Cha  bhi  dùthaich  no  rìoghachd  fo'n  ghrèin, 

No  fine,  notreubh,  no  clann, 
Air  nach  soillsich  an  soisgeul  gu  rèidh, 

Mu'n  diobair  an  fhèill  a  th'  ann. 
Nach  aoibhinn  an  obair  do  dhaoin' 

Am  Bìoball  a  sgaoileadh  'n  cèin ! 
Bhi  gnàthach'  an  dìchill,  *s  am  niacin, 

Chur  innleachdan  gaoil  an  cèill ! 

Cia  cliùiteach  na  cuideachdan  còir, 

As  seirceil,  's  is  oirdheirc  gnè, 
Ghabh  Freasdal  'na  làimh  chur  air  dèigh. 

A'  ghnothaich  ud 's  bòidhche  sgeamh  ! 
Taid  dusgadh  an  t-sluaigh  gu  bhi  fial, 

Thoirt  mliiltean 's  chiadan  seach  ; 
Taid  caitheadh  gach  peighinn  le  ciall 

Chur  a'  Bhiobaill  an  iar,  's  an  ear. 
Gu  ma  sona  do'n  cheud  "  Chuideachd'**  chaoin, 

A  dh'ullaich  le'n  saoith'r  e  dhuinn, 
Anns  a'  chànain  d'  an  tug  sinn  ar  gaol. 

'S  nach  tuigte  a  caochla  leinn. 
B'  iad  Stiùbhardaich  finne  an  àigh, 

'S  math  choisinn  iad  gràdh  gach  linn, 
A  ghnàthaich  an  ionnsachadh  àrd, 

'G  a  thionnda  gu  Gàilig  ghrinn. 
Gu  ma  maireann  do'n  Chuideachd  a 's  uails', 

Fhuair  urram 's  buaidh  thar  chàch  ; 
Bhios  cruinn  ann  an  Lunnuinn  an  t-sluaigh, 

'N  àm  tighinn  mu,n  cuairt  do'n  Mhàigh, 
Sud  cuideachd  a  dh  èirich  'n  ar  n-airc, 

Chur  Bhioball  am  pailteas  nail, 
Na  dhiolas  ar  bochdan  air  fad, 

'S  na  lionas  gach  srath 's  gach  gleann. 
Tha  chuideachd  ud  sir  dhol  am  meud 

Gun  laigse  d'an  eud,  no  sgios  : 
Tha  'n  obair  a'  sgaoileadh  an  cèin, 

Air  fad',  's  air  leud  gach  tir. 
Ri !  gur  iomadach  mil,'s  deich  mile, 

D'  an  tug  ian  an  Bioball  seach  ; 
fB  e  m'  earbsa  nach  teirig  dhaibh  cis, 

Fhad  'sa  bhitheas  e  dhith  air  neach 

Bithidh  Chuideachd  ud  eile  a'm'1  sgeul 

Tha'm  Baile-Dhùneideann  cruinn. 
Tha  tarrainn  gach  inneil 's  teud, 

A  dh'  ionnsachadh  leugbaidh  dhuinn. 
Taid  cruinneachadh  airgid  's  òir, 

O  dhaoin  ta  còire,  stuam  ; 
S  'g  a  chaithe  le  cùram  ro  mhòr, 

Chuir  sgoilean  gu  h-òrdail  suas  ; 

Los  gu'm  faighear  le  sean,  's  le  6g 

Deagh  theagasg 's  fòghlum  suaìrc, 
'S  gu'n  leugh  iad  na  comhairlean  còir. 

Thug  Dia  dhuinn  gu'r  seòladh  suas  ; 
Oir  ged  a  bhiodh  Bìobaill  gu  leòir, 

Aig  big,  s  aig  mòir  an  t-sluaigh, 
Mur  b'aithne  dhaibh  'n  leughadh  air  chòir, 

Cha'n  fhaigheadh  iad  eòlas  uap'. 

Bha  na  Gàeil  ro  aineolach,  dall, 

Bha  ionnsachadh  gann  'nam  measg  : 
Bha  'n  eòlas  cho  tàna,  's  cho  mall, 

'S  nach  b'  aithne  dhaibh  1n  call  a  mheas. 
Cha  chreideadh  iad  buamiachd,  no  stàth 

Bhi  'n  sgoileireachd  àrd  d'an  cloinn, 
Ged  f heudadh  iad  fhaicinn  gach  la, 

Gur  i  thog  o'n  làr  na  Goill. 

Ach  b'annsa  leo  'n  airgead,  's  an  or 

A  chaithe  gu  gòrach  truagh, 
Ri  amaideachd,  òranaibh'  's  òl, 

Ri  bainnsean,  's  ri  ceòl  d'  an  cluais. 
Cha  n-ioghnadh  ged  bha  iad  gun  chàil, 

Do  fhacal  na  slàinnt  aig  Dia, 
Ged  choisinn  an  nàmhaid  an  gràdh, 

'S  ged  bha  iad  toirt  dà  a  mhiann. 


105 


Ach  tbèid  aineolas  nis'  as  an  tìr, 

'S  gach  cleachdadh  neo-dhireach,  crora, 
'S  mealaidli  shin  sonas,  's  sith 

Gun  f  harmad  no  strì  'n-ar  fonn. 
Thèid  sgoilean  chur  suas  aims  gach  cearn', 

Bidh  leabhraichean  Gàelig  pailt 
Bidh  eòlas,  's  diadhachd  a'  fàs, 

Thig  gach  duine  gu  stàth,  's  gu  rath. 
M  Nis  togaidh  na  Gàèil  an  ceann, 

'S  cha  bhi  iad  am  fàng  ni  's  mò  :" 
Bidh  aca  àrd-f  hòghlum  nan  Gall, 

'S  tuigse  neo-mhall  'na  chòir  ; 
Thèid  innleachdan  's  oibrean  air  bonn, 

Chuireas  saibhreas  'n-ar  fonn  gu  pailt, 
Bithidh  'n  diblidh  cho  lkidir  ri  sonn, 

'S  am  bochd  cha  bhi  ldm  le  aire. 
Thig  na  linntean  gu  cinnteach  mu'n  cuairt 

Tha  'n  Sgriobtur  a'  luaidh  thig  oirnn 
'S  an  tèid  Satan  a  cheangal  gu  cruaidh,. 

'S  nach  meall  e  an  sluagh  le  sgleò. 
Bidh  firinn  's  si-chainnt  's  gaol, 

A'  ceangal  chloinn-daoin'  ri  chèil', 
Cha-n  f  haicear  fear  dona,  mi-  naomh', 

Thèid  ole  as  an  t-saoghal  's  beud. 


CEISTEAN  SOISGEULACH, 

NO,  "  CRIOSD  NA  H-UILE  ANNS  NA  H-UILE." 
(Air  a  Thionndadh  o  Bheurla  Ralph  Erscinn.) 

C.  Ciod  an  t-eòlas,  fhir-beathachaidh  'n  trend, 

Bheir  dhomh  sonas  nach  trèig  mi  gu  bràth  ? 
F.  Eòlas  creideimh  air  Iosa  Mac  Dhè, 

'S  e  f  hreagras  do  d'  fheum  anns  gach  càs. 
C.  Chaill  am  peacadh  dhomh  Dia,  's  gach  ni  math, 

C'àit  am  faigh  mi  dhomh  fèin  iad  a  ris  ? 
F.  Ann  an  Criosd,  o'n  tha  'u  Spiorad  toirt  brath, 

'S  an  sgeul  ait  a  tha  'ti  soisgeul  na  sith. 

C.  Cionna9  idir  bhios  Dia 's  mi  rèidh, 

Oir  is  fiitidh  mo  pheacadh  'na  lath'ir  ? 
F.  Ann  an  Criosd,  far  an  taisbean  e-iein 

A  dheagh-ghean  gu  lèir  dhut,  's  a  ghràs. 
C.  C  Hit  am  faigh  mi  deagh  shealladh  a's  roinn 

D'a  chuid  gràsan,  's  d'  an  aoibhneas  ro  mhòr  ? 
F.  Ann  an  Iosa  a  riocbd,  agus  'oighr', 

Anns  an  soillsicb  gu  dealracb  a  ghlòir. 
C.  C'ait  an  iarr,  's  am  faigh  mi  n'is  leòir 

Do  gach  ionmhas  a  chòmhnas  ri  m'  shlàinnte'  ? 
F.  Ann  an  Criosd  gheibh  thu  pailteas  ro  mhòr, 

Oir  tha  easan  an  còmhnuidh  gle  làn. 
C.  C  àit  on  teich  mi  o'n  cborraich  ro  gheur 

A  tha  tuiteam  gu  leir  air  mo  cheann  ? 
F.  Dh'ionnsaidh  Chriosd  neach  a  ghiùlain  leis  fèin 

Corraich  uabhasach  Dhè  air  a'  chrann. 
C.  Cia  marstiùrar  mo  cheumannau  suas 

'S  mi  buail  teach  do  sheachran  a  ghnà  ? 
F.  Is  e  Criosd  an  t-sliglC  choisrigte  nuadh 

Anns  an  giuais  thu  gu  direach  an  àird. 
C.  C'àit  am  faigh  mi  air  flathshonas  coir, 

'S  air  an  t-sòlas  gun  chrich  a  th'  air  nèamh  ? 
F.  Ana  an  Iosa  an  Slànaighear  mòr, 

'S  e  lehobha  ar  fireantachd  e. 
C.  Cia  mar  nithear  mis'  iomchuidh  air  glòir, 

'S  mi  cho  neo-ghlan  'nam  shiubhal,  's  'nam  ghniomh  ? 
F.  Ni  fuil  iosa  thu  cionalt  gu  leòir, 

Ni  a  Spiorad  thu  boidheach  gun  ghiomh. 
C.  Cia  mar  leanas  mi  'n  t-slighe  gu  ceann, 

'S  mi  cho  fann,  's  cho  anmhainn  diom  fèin  ? 
F.  Bithidh  Iosa  'na  neart  dut  gach  a*m, 

'S  cha  bhi  'chobhair  dliut  fann  ann  at'  f  heum. 
C.  Cia  mar  chlaoidhear  mo  nàimhde  mu'n  cuairt, 

Daoin'  's  deamhnan  'g  am  bhuaireadh  gun  sgur  ? 
F.  Tre  Chriosd  bheir  thu  tuilleadh 's  buaidh 

Chuir  e  'n  ruaig  air  na  nàimhdibh  gu  tur. 
C.  Bidh  mo  chogais  'g  am  dhiteadh,  's  gam  chràdh  ; 

Cia  mar  chuirear  a  cnàmhadh  air  chùl? 
F.  Nochdaidh  Criosd  dhut  a  mhathanas  slàn; 

Chi  thu  fàilt,  agus  gean  air  a  ghnùis. 
C.  Cia  mar  ruigeas  orm  tròcair  gu  bràth, 

'S  lionmhor,  gràineil  mo  pheacanuan  fèin  ? 
F.  Struthaidh  tròcair  tre  Chriosd  ort  a  mhàu, 

'S  pailte  gràs  na  d  >  lochdan  gu  lèir. 
C.  Ach  nach  èirich  an  Ceartas  le  coir 

Badar  tròcair 's  mise  am  feasd  ? 
F.  Fhuair  an  Ceartas  o  !osa  nis  leòir, 

Air  son  t'ihiachan,  's  bu  mhòr  iad  gun  cheisd. 
C.  C'àit  am  faicear  learn  mathanas  rial 

Teachd  o  Dhia  dh'ionnsidh  m'anma  gun  dàil  ? 

F.  Chi  thu  sud  ann  an  geallannaibh  Chriosd, 

Am  fail  Ios'  a  rinn  rtite  le  bbàs. 
C.  C  ait  faigh  mi  na  geallanua  lein, 

'Nan  cùl-taic  an  àm  theum,  's  nan  cùis  earbs? 
F.  Ann  an  Criosd  tha  iad  uile  gu  leir, 

'Nan  Seadh  's  'nan  Amen,  deangean,  dearbht'. 
C.  Agus  c'àit  am  beil  Criosd  :  Ochon  !  C'àit, 

Le  chuid  geallannaibh  gràsmhor  gu  lèir? 
F.  Gheibheir  Criosd  aims  na  geallannaibh  ghnà, 

Chi  do  chreideamh  e  làthair  annt'  gun  bhrèig. 
C.  Criosd  sa'  gliealladh  !  's  an  gealladh  an  Criosd  ! 

Cia  mar  chi  mi  gur  fior  sud  le  chèil? 
F.  Leis  an  Spiorad  bhi  càramh  fuil  Ios', 

'S  a  gheallannan  lionmhor  riut  fein. 
C.  Ciod  an  dion,  a's  an  tiorcadh  is  fearr 

Dhomh  o  bhagraidh  neo-bhàigheil  an  reachd  ? 
F.  Sealladh  creideimh  do'n  ùmhlachd  chum  bàis, 

A  thug  Iosa  an  Slànaighear  seach. 
C.  Innis  cò  bheir  an  creideamh  sin  dòmhs, 

'S  mi  gun  treòir  leis  an  cuir  mi  e  'n  gniomh  ? 
F.  Cumaidh  Iosa  riut  creideamh  ri  d'  bheò, 

'Sea  Cheannard  o  thiis  gus  a'  chrioch. 
C.  Ochon  !  c'uin  a  gheibh  'n  t-eascreideach  mis', 

Tiolac  measail  a  chreideimh  o'  Chriosd  ? 
F.  'Nuair  a  leigeas  e  t'  as-ereideamh  ris, 

'S  tu  fiosrachadh  fhacail  'n  ad  sgios. 
C.  Bithidh  'n  t'aithreachas  feumail  gu  là, 

Cia  mar  gheibh  mise  càil  da  cho  buan  ? 
F.  Gheibh  o  Chriosd,  chaidh  mar  cheannard  an  £ir4 

Gus  an  gràs  sin  thoirt  seachad  do'n  t-sluagh. 
C.  Am  faigh  àmhlar,  cho  truaillidh,  's  cho  baotb, 

Glanadh  cridhe,  's  naomhachd  gun  sgleò  ? 
F.  Gleibh  ;  ni  Criosd,  dut  'na  Lighich  bheir  bàYr, 

Chuid  a  chuid  ort  an  caocbla  sin  l'òs. 
C.  Cia  mar  ni  mi  na  h-oibre  gu  deas 

Tha  mar  dhleasanas  òrm  leis  an  reachd  ? 
F.  Bithidh  Criosd  annad  'g  oibreach  le  treis 

Toil 's  gnoimh  gu  do  leas  chur  an  cleachd. 
C.  Cia  mar  dh'f  haodar  mo  leigheas  gu  bràth, 

'S  mi  galarach,  gràineil,  ro  bhruit? 
F.  Bithidh  Criosd  dhut  na  Lighich  'bheir  barr, 

'S  e  'n  Tighearti  a  shlanaicheas  tu. 
C.  Sebl  mi  cionnas  a  dh'iarras  mi'  ghnùis, 

'S  mo  chridhe 's  mo  dhurachd  cho  marbh  ? 
F.  Dòirtidh  Criosd  ort  an  Spiorad  gu  dlu, 

Gu  do  sheòladh  chum  ùrnaigh  gun  chealg. 
C.  'S  an-mhor  àrd  m'  obair  slàint'  tharam  fèin, 

Ciod  ni  mis 's  mi  gun  fheum 's  gun  stà  ? 
F.  Gearraidh  Criosd  diot  guch  eallach  gu  lèir; 

'S  es-an  Alpha 's  Omega  na  slàinnt'. 

C.  C'  àit  am  faigh  mi  deagh  bhunchar  do  m'  earba', 

Chum  nach  eirich  i  calm  agus  meallt  ? 
F.  Ann  an  Criosd  a'  clach  bhuinn  a  tha  dearbht', 

Ris  an  còir  dhut  bhi  leanmhainn  gu  teann. 
C.  Cia  mar  gheibh  mi  an  s3.1  cbuir  air  falbh, 

'Nuair  a  thuiteas  mi  'n  salchar  ro  ghrànd  ? 
F.  'S  tobar  glanaidh  l'huil  Chriosd  le  mòr  thairbh, 

Pailte,  rèidh  dhut  gach  aimsir,  's  gach  tràth. 
C.  Creachan  !  ciod  ma  thig  plàighean  ro  mhòr, 

Ma  thig  bròn,  agus  eagal  a's  aire  ? 
F.  Tha  aàr  iochslaint  aig  Criosd  do  gach  leòn, 

Agus  buideal  gu  d'  dheòir  cliur  an  taisg. 
C.  'S  mis  am  peacach  a's  caillte  's  an  t-saogh'l, 

Cia  mar  dh'fhaodar  mo  thiorcadh  o  thruaigh  ? 
F.  On  is  Slànaighear  Criosd  nach  eil  baoth, 

Bheir  e  saorsa  gu  h-iomlanacha  uaith. 
C.  Tha  mo  gheilt  roi  thein'  ifrirm  ro  mhòr, 

Am  beil  dòchas  gu'n  saorar  mi  uaith'  ? 
F.  Bithidh  Criosd  dhut  'na  t'hasgath  fadheoigb, 

O  gach  dòrainn,  's  o'u  chorraich  tha  buan. 
C.  Cha  bheag  m'  eagal,  a's  m'  uamhun  roi  'n  bbàs, 

Cia  mar  thèid  mi  le  dànachd  'na  chdir  ? 
F.  Thugadh  'n  gath  as  le  Iosa  'na  ghràdh, 

'Nuair  a  dh'eug  e  'na  t'  àite  le  deòin. 
C.  Cia  mar  f  hreagaras  Criosd  anns  gach  càs, 

Gach  cor,  's  gach  sàs  a  thig  oirnn  ? 
F.  'S  e  is  UiV  anns  na  h-uile  de'n  t-slàinnt, 

•'S  e  Iehobha  lan  gràis  agus  glòir. 
C.  Cia  mar  dh'f  haodas  e'n  còmhnaidh  bhi  làth'ir, 

A  thoirt  sl^innt'  agus  teasairginn  duinn  ? 
F.  O  'n  is  fagus  ainm  glòirmhor  a  ghnà, 

Imanuel,  Dia  maille  ruinn. 
C.  'S  an  co'lion  e  dhomhsa  an  t-slainnt' 

Gun  dad  f  hàgail  an  taice  rium-fèin  ? 
F.  Cha  deàn  thusa  as  eugmhais-san  stà, 

Tha  do  chail,  's  do  chomas  mì-gleusd. 
C.  Ach  nach  faod  mi  bhi  riarach'  mo  rahiann, 

Ma  ni  Criosd  domh  an  obair  gu  slàn  ? 
F.  Sgriosaidh  Criosd  iad  au  ifrinn  gu  cian' 

Bhios  ag  iarruidh  mì-bhuil  thoirt  a  'ghràs. 
C.  Cia  mar  mheudaicheas  m'eolas  le  gaol 

Air  an  t-Slànaighear  chaoin  fad  mo  rè  ? 
/.  Meas  an  coimeas  ris  saibhreas  an  t-saoghaii, 

Bhi  va&T  challdach,  no  aolach  gun  fheum. 

a'  CHRIOCH. 


